اللهم لك الحمد كله ولك الملك كله وبيدك الخير كله. واليك يرجع الامر كله. اللهم صل على محمد اللهم صل على محمد. اللهم صل على الحبيب محمد. صلاة تجدد بها الايمان في قلوبنا. اللهم صل وسلم وزد وبارك
على محمد صلاة تصلح بها بالنا. وتلم بها شعثنا. وتقوي بها في رضاك عزمنا. اللهم صلي على محمد اللهم صل على الحبيب محمد صلاة تفرج بها كربنا وتكشف بها الهم والغم عنا. اللهم صل على الحبيب محمد
صلاة تعافينا بها في ابداننا. وتصلح بها احوالنا وتسدد بها خطانا. وتنور بها قلوبنا وبصائرنا وتزكي بها نفوسنا. اللهم صل على محمد. اللهم صل على الحبيب محمد وعلى ازواجه امهات المؤمنين. وعلى ذريته وال بيته انك حميد
مجيد. اما بعد اخواني واحبابي في الله اللي يدخل المسجد وما يتعلمش المرجلة يبقى هو ما اتعلمش حاجة في الدين وكلمة راجل عند الناس سهلة ده فلان ده راجل ده فلان انما كلمة راجل عند ربنا سبحانه وتعالى ليها معنى تاني المرجلة من اهم الحاجات اللي ربنا كلف
الى الله ان هم يعلموها للناس. والشهامة وان الراجل يبقى راجل بجد مع ربنا وراجل في الدين من اهم الحاجات. اللي ربنا كلف الدعاء الى الله انهم يعلموها للناس. النبي عليه الصلاة والسلام زي ما كان بيعلم الصحابة الايمان واليقين وكان
علمهم المرجلة وكان بيعلمهم المجدعة. وكان بيعلمهم الشهامة. وكان بيعلمهم ان تحمل المسؤولية. ما ينفعش انك انت تاخد من الدين حتة وتسيب حتة ساعتها فيه ملتزمين يا اخوانا بيبقوا معر على الدين. معرة. لان هو المتدين اول ما بيتدين هو امبارح كان مسئول عن
نفسه كان عنوانه نفسه ما هوش مسؤول عن اي حد. فلو كان عمل مصيبة هو برصيصة لما وقع في الزنا كل اهل الدين كل اهل الدين يعني وطوا راسهم قدام الدنيا بسببه. لحد ما جه جوريج وكل اهل الدين رفعوا راسهم بسببه. فالانسان اول ما بيتدين بيبقى
سفير عارف تخيل لو سفير للدولة بتاعتك برة وعمل مصيبة ولا عمل فضيحة ولا عمل حاجة اخلاقية هو مش اتفضح البلد كلها  البلد كلها تيجي تسافر مرة يقول لك آآ لأ انا مش عايز حد من آآ آآ ده ده بلد كزا كلها كزا. يا عم ده المسلمين دول كزا. يا عم ده العرب دول كزا. هو فيه ايه
ما هو اللي راحوا هناك دول كانوا سفراء الامة اللي وراهم دي كلها فكذلك المتدين بقى سفير من اول ما التزم بقى سفير بقى خلاص بقى تصرفاته محسوبة على الدين. وقد جعلتم الله عليكم كفيلة. اللي بيحاسب على المشاريب في الاخر مش انت. اللي بيحاسب على
شريف في الاخر صورة التدين في المجتمع كلها. اوعى تفتكر ان الرجولة في الدين وان المجدعة وان تحمل المسئولية وان تغيير صفاتك بمعزل عن الدين اعزل عن الصيام والقيام اللي بيقول كده ده مش فاهم اي حاجة في الدين. ده انسان نزرته في الدين في قمة السطحية. عشان كده النبي عليه الصلاة والسلام طلع على المنبر عليه الصلاة والسلام
قال ان الله امرني ان اعلمكم ما جهلتم اني خلقت الحديس قدسي. اني خلقت عبادي كلهم حنفاء. حنفاء رجالة. ما فيش حد هيمشي في باطل وهيمشوا وراه. ما فيش امعات في المعصية فجاءتهم الشياطين. الشيطان مش هيسيبك. خد بالك حنفاء دي قمة الدين. حنفاء
الناس في القمة الشيطان بعد ما يشوفك في القمة مش هيسيبك. الشيطان مش هييأس منك. لو صليت خمس ساعات قيام ليل كل ليلة الشيطان مش هيئيس منك. الشيطان هييأس منك لما تبقى راجل
ان الشيطان يفر من عمر. لما هتبقى راجل وهيبقى عندك تحمل مسئولية استعادتها الشيطان يهرب منك. انما الصيام والقيام والعبادة وانك انت مقطع الدنيا بقى الشيطان بالعكس اني خلقت عبادي كلهم حنفاء فجاءتهم الشياطين فاشتالتهم عن ايديهم. الاجتياز
هو تغيير المسار. واحد ماشي ناحية الشرق فجأة بقى ماشي ناحية الغرب. فاشتالتهم عن دينهم. وان الله وان الله وقال انما بعثتك لابتليك وابتلي بك. فقلت يا رب اذا يثلغوا رأسي ويذروه خبزا. يا رب هيفرموني. يا رب ما اقدرش
يا رب المهمة اللي انت بتطلبها مني دي انا هتفرم لو لو تصدرت بها ربنا بيقول له انزل اشتغل في الواقع انزل يا رب الشياطين اجتالت الناس. خلاص خط السير اتغير. الناس ما عادتش لا عايزة دين ولا انا لو طلعت اقول لهم حاجة عن
استنوا عن النار هيقولوا لي تبا لك سائر واليوم الا هذا جمعتنا فقلت يا رب اذا يثلغوا رأسي واذروه خبزا هيفرموني مش هيسيبوني دول جبابرة دول فراعنة. دول فجرة. مش هيسيبوا حد يتكلم في الدين ومش هيسيبوا حد يدعو الى الله. نفس الكلمة اللي لما جبريل قالها للنبي عليه الصلاة والسلام قال له اقرأ
فانا بقارئ ما اقدرش. التكليف ده فوق قدر استطاعتي. فقال الله اقرأ باسم ربك. كذلك لما ربنا قال له انزل للواقع اشتغل في الدعوة. يا رب ازا لغوا رأسي وذروه خبزا ما اقدرش. فقال الله عز وجل اغزهم نغزك. انزل بس وخلي عنك روح مبادرة. وابدأ وزي ما الشياطين
استرجلوا في الباطل وبعد ما الدنيا كلها كانت على الدين غيروا مسار الدنيا كلها. استرجل في الحق. اغزهم نغزك. انزل وربنا معك. اشتغل بالمتاح ادخل من الباب المفتوح. انزل واشتغل بامكانياتك المحدودة. وربنا معك في تغيير الواقع ده. وتصليح الواقع مرة تانية. وارسل جيشا
في العشرة يعني لو انت نزلت آآ آآ جيش انا هجيب لك عشرة عشرة من الجيش بتاعك. لأ عشرة من الجيوش بتاعة ربنا. مش عشر اضعاف طاقتك. ده عشر اضعاف
آآ جيوش من بتاعة ربنا من المدد الرباني. مش على قدك انت هتشتغل على قدرك وربنا يديك على قدره. انت هتدعو الى الله على قدر لسانك وكلماتك علمك وربنا سبحانه وتعالى بيفتح في الواقع على قدره. وقاتل بمن اطاعك من عصاك. اشتغل بالمتاح. اشتغل باللي ربنا اداه لك
فالنبي عليه الصلاة والسلام يقول اهل الجنة ثلاثة. النبي عليه الصلاة والسلام بعد ما قال الكلام ده. واتكلم عن روح المبادرة في الدين. واتكلم على انك انت وانت ماشي في الطريق
رضا معك فما تيأسش. واشتغل بالمتاح وربنا يعينك سبحانه وتعالى. فالنبي بيقول اهل الجنة ثلاثة. قل ذو سلطان متصدق اوف فك ذو سلطان مقسط متصدق موفق. ذو سلطان ده مش معناه حاكم آآ دولة. له سلطان ده ممكن واحد آآ مستشار
زو سلطان ده ممكن واحد وكيل وزارة. زو سلطان ده ممكن واحد اي واحد مسؤول هل العلماء قالوا حتى الاب في بيته اب له سلطة. اي حد له سلطة. اي حد ربنا ادى له مركز بس راجل بقى. عنده تحمل مسئولية. فبدأ ان هو يستخدم سلطته دي في خدمة الناس. وتسهيل امورهم
الناس يعني الراجل ده كان بيصوم ويقوم انما ما جابش سيرة القيام والصيام هنا. النبي بيقول زو سلطان مقصد متصدق موفق. يبقى هو راجل تصدق بسلطته وبدأ ان هو يخدم الناس ويبقى خدوم. ويشيل ويسترجل. حديس المرجلة. ورجل رحيم رقيق القلب
الذي على كل ذي قربة ومسلم. راجل بقى عنده تحمل مسئولية وشهامة ومرجلة. بس هو مش زو سلطان. بس هو عنده قلبه رقيق. فكل ما يلاقي حد محووج او اخ من اخوانه مسلا مزنوق او مسلم وقع في ازمة او واحد قريبه وقع في ازمة ومش عارف يتجوز ولا مش عارف يشتغل راجل بقى مع الناس
راجل جدع مع الناس. هو صحيح ما عندوش مركز كبير يقدر يخدم به الناس. وبمكالمة ولا بامضاء ولا بكارت يبعته لحد ممكن يوظف شاب ولا يجوز واحد انما هو راجل مع الناس. شهم مع الناس برضه هو فين الصيام والقيام هنا. طب والتالت وعفيف متعفف ذو عيال. برضو راجل بس راجل مع ولاده
واحد غلبان عفيف متعفف واحد غلبان على قد حاله قوي. وما بيسألش حد حاجة. آآ وذو عيال يعني عنده مسئوليات كتير جدا وبيعول. ومع زلك راجل مع اللي هو مسؤول عنهم. راجل مع الناس اللي هو مسؤول عنهم. فالنبي عليه الصلاة والسلام دول يا رسول الله امال فين الصوامين؟ الاول تبقى راجل. لو الراجل راجل
كل حاجة والناجح ناجح في كل حاجة والفاشل فاشل في كل حاجة. وبعد كده النبي تكلم بقى عن اهل النار ويتكلم عن اهل النار يقول لك آآ آآ والمخالف الذي يخادعك عن اهلك ومالك. يعني واحد هو عايز يعيش حياة حلوة. بس هو مش قادر يدفع تمن جوازة حلوة. هو ما فيش حاجة اسمها ان انا هاشتغل واجوز. انا
انا ضايع عمري في الشغل ولا ايه! هو انا استمتع واشتغل! انا عايز اتبسط على طول! طب انا عايز اتجوز اجازة حلوة! طب اعمل ايه! طب انا عايز فلوس! وعايز اتبسط! طب اعمل ايه! ما فيش حل غير انه يبقى
جبان ما فيش حل انه غير انه يبقى زي الخنزير يدور على واحد مراته حلوة ويدور على واحد معه فلوس ويبدأ ياخدهم كوبري عشان يوصل منهم لايه ؟ لانه يخون واحد
مع مراته وان هو عايز يعيش ولكن من غير ما يدفع تمنه. ففي الاخر بيترمى في جهنم لانه عايز مش عايز يدفع تمن حاجة في الدنيا. انسان والعياذ بالله النادرة
بقى والوقاحة والحقارة اللي هي عكس المرجلة. انا باحس ان النبي عليه الصلاة والسلام طلع من المنبر عشان يتبرأ من الفشلة. يا جماعة لو حد فشل احنا ما لناش دعوة به
انا حاسس ان الحديس ده كده النبي عليه الصلاة والسلام بيقول للناس كده. لو حد لو شفت واحد متدين فاشل انا بريء منه. انا ما اعرفوش. لان الدين بيقول لك خليك راجل. ولان الدين
بيقول لك خليك شهم. ولان الدين بيقول لك خليك متحمل مسئولية. ولان الدين بيقول لك خليك انسان بجد عندك جدعنة في الوقوف مع الدنيا. وعندك تحمل مسئولية مع الدنيا وما تبقاش انسان ما انتاش عايز تدفع تمن حاجة. فالنبي عليه الصلاة والسلام طالع المنبر عشان يقول للصحابة غيروا شخصيتكم. عشان يقول للمسلمين
غلوا عندكم روح مبادرة. استرجلوا في الدنيا. مش عشان بس يقول للناس صلوا وصوموا. فاللي فاكر ان التدين معزول عن انك تغير شخصيتك وانك تغير خامتك وانك تبقى راجل وان يبقى عندك مجدعة وان يبقى عندك شهامة. اللي يفتكر ان ده معزول عن التداول ده بني ادم مش فاهم حاجة. مش فاهم حاجة
حديس كتير جدا في الدين تلاقي الملتزمين ما بيقفوش معها. يعني ايه مرجلة يعني ايه كلمة راجل؟ بصوا يا اخوانا مش كله عند ربنا واحد. عند الناس كل واحد. انا كل اللي قاعدين دول رجالة. كل عند ربنا مش كل واحد. عشان كده الرسول عليه الصلاة والسلام يقول
ان الله اعد للمجاهدين في الجنة مائة درجة ما بين الدرجتين كما بين السماء والارض. يعني ايه عدل المجاهدين؟ المجاهد مش هو المقاتل. المجاهد الذي اجهد نفسه في نصرة دين الله. اجهد نفسه
بصوا بقى بنشر العلم. اجهد نفسه بالقتال في سبيل الله. اجهد نفسه بالدعوة الى الله. اجهد نفسه بالتربية. اجهد نفسه بالعمل لدين الله. يبقى المجاز ده اللي موت نفسه عشان الدين ده ينتصر. وعشان الدعوة دي تنتشر. عشان الناس تعرف ربنا. فدول عند الناس كلهم اسمهم شيخ. ما فيش
ما فيش حاجة اسمها كله عند ربنا شيخ. انت عندك فلان للشيخ فلان اه ده شيخنا وحبيبنا. طب والشيخ فلان اه طبعا شيخنا. طب والشيخ فلان ده شيخ جميل والشيخ فلان. كل
الناس كله دعاة كله انما عند ربنا مش كله دعاء ولا حاجة. ده فيه مية درجة فرق ما بينهم وبين بعضهم عند ربنا فيه واحد في الدرجة المية وهو عند الناس ده شيخ وده شيخ عند ربنا في السما فوق في سقف جنات عرش الرحمن وواحد تحته بميت درجة
وده عند الناس شيخ وده عند الناس شيخ. وممكن درجة حضور ده ودرجة حضور ده. ولكن الداعية اللي اتكلم في الدين غير الداعية اللي اتكلم وعمل بقية ايمان. الداعية اللي اتكلم في الدين غير الداعية اللي ادى للناس تشكيل عملي وتوجيه عملي ينفزه من خلاله. الداعية اللي اتكلم في الدين وسخن الناس على العلم
الداعية اللي عمل للناس حاجات منهجية يتربوا فيها. ويتبنوا فيها ويوصلوا لربنا فيها. الداعية اللي اتكلم في الدين غير الداعية اللي اتكلم في الدين وروح فيه سر بينه وبين وربنا وفي احوال تعبدية بينه وبين الله. الداعية اللي اتكلم في الدين وده اتكلم وده اتكلم ولكن درجة الصدق والاخلاص ربنا اللي عالم بها. الداعية اللي اتكلم في الدين
وتم بتحقيق كل كلمة انها كلمة صحيحة عن النبي عليه الصلاة والسلام غير الداعية اللي اتكلم وخلاص. اللي بييجي قدامه بيقوله الداعية الفرقان كبيرة اوي يا جماعة مش كله عند ربنا شيخ
فانت بتشوف حاجات هي كلها شبه بعضها. عندك انت. انما عند ربنا ما فيش حاجة شبه بعضها. وفي حاجات عندك انت بقى مختلفة عن بعضها تماما وعن ربنا سبحانه وتعالى
هم الاتنين واحد زي ما النبي عليه الصلاة والسلام يقول سبعة يظلهم الله بظله يوم لا ظل الا ظله. الله اعلم ايه في ميزان مين ؟ الله اعلم. الله اعلم مين في ميزان مين اصلا؟ الله اعلم انت الحسابات بتاعتك دي عند ربنا مش هي مش هي اللي ممشياها الحياة
ومش هي اللي مشيها الدنيا. ممكن واحد قاعد وسطنا صافي القلب كده. ممكن واحد قاعد وسطنا شهم وراجل وجدع. احسن عند ربنا من كل اللي قاعدين دول. انت ما انتش قاعد. حسابك عند ربنا
غير اللي انت قايسها بدماغك. سبعة يظلهم الله بظله يوم لا ظل الا ظله. هو مين اللي بيقعد في المقصورة الملكية؟ آآ آآ الاساسية مسلا في المباريات العالمية ايه ولي العهد البريطاني فلان اللي مش عارف راجل الاعمال الملياردير فلان الناس البشوات بقى بشوات الدنيا دولا مين بقى اللي قاعد في المقصود
الملكية يوم القيامة اه مين البشوات بقى؟ البشوات بتوع يوم القيامة دول مين؟ اللي قاعدين كده بيتفرجوا على الناس من ظل عرش الله وقاعدين يتفرجوا على اللي دماغه بتغلف حر شمس القيامة ويتفرج على اللي بيقتاد للنار وبيتفرج على منع الزكاة لخمسين الف سنة قاعد امواله يعذب بها
ويكوى بها في ارض المحشر ويتفرج ويتفرج مين الباشا ده بقى اللي قاعد يتفرج بقى من المقصورة الملكية على يوم القيامة بث مباشر وقاعد في ظل عرش الله. ده مين ده ؟ امام
عادم وشاب نشأ في عبادة الله ورجل دعته امرأة ذات منص او طلبته امرأة ذات منصب وجمال فقال اني اخاف الله. رب العالمين ورجل ذكر الله خاليا ففاضت عيناه. هو يا جماعة الناس دي ما فيش اي علاقة بينها وبين بعض. الامام العادل ده واحد اتفحت. ده واحد اتعن ده واحد ما نامش
ده واحد زي سيدنا عمر ابن الخطاب كده ان نمت ليلي اضعت نفسي وان نمت نهاري اضعت رعاية واحد قاعد يكون وزارات ويكون حكومات ويتفقد الرعية ويكون ويكون اجهزة رقابية في الدولة ويكون آآ آآ ويسافر ليل نهار عشان السياسة الخارجية وينزل يتفقد احوال الشعب ويفتتح
مشاريع ويشجع التنمية ويشوف الصحة ويشوف التعليم ده واحد اصلا. ده واحد لا هو عاش ولا مراته عاشت ولا عياله عاشوا. ده واحد اتطحن طب ورجل ذكر الله قليلا ففاضت عيناه ده احنا بعد ما خلصنا الدرس قام واخد جنب كده وقعد يقرا شوية قرآن لوحده كده وفجأة بقى قلبه رق
وقام نازل منه دمعة مسل رأس الزبابة. ده يتساوى بده عند ربنا الاتنين اتحطوا في المقصورة الملكية بتاعة يوم القيامة. انت عندك تشبات قلوبهم اكتشافات قلوبهم انت عندك ده ده حاجة مستحيل يتسوى بده. ففي حاجات كتير انت شايفها واحد وهي عند ربنا مش واحد. اوعى تفتكر ان اللي قاعدين دول عند ربنا واحد
اوعى تفتكر ان كلنا عند ربنا بقى كل ربنا يعلم. في واحد جاي الدرس ده بروحه على حساب حياته. وهو واحد جاي الدرس ده يا باشا اصلا  ولا ضحى بحاجة ولا تعب في حاجة. ربنا يعلم كل واحد من اللي قاعدين دول دفع تمن قد ايه عشان ييجي. ربنا يعلم كل واحد من اللي قاعدين دول نيته ايه من وراه قعدته اصلا. ربنا اعلم كل واحد من اللي قاعدين دول
هيعمل ايه باللي هو هيسمعه وهيتغير في ايه باللي هو يسمعه. ربنا اعلم كل واحد من اللي قاعدين دول هو عايز ايه اصلا من ربنا. ربنا اعلم كل واحد من اللي قاعدين دول
هو راجل من جواه قد ايه ؟ ربنا اعلم كل واحد من اللي قاعدين دول واخد الدين مستشفى امراض نفسية ولا واخد الدين مرجلة وجيش وبناء رسالة ولازم اعمل حاجة للاسلام ولا واخد الدين ولا واقف تايه ولا مزبزب ربنا يعلم مين اللي قاعدين دول عنده معاصي بيحرق بها حسناته ومين من اللي قاعدين عنده معاصي
توب منها وربنا بيتوب عليه في كل مرة حتى لو وقع الف مرة. ربنا اعلم كل حاجة. كله عند الناس واحد ولكن عند ربنا مش واحد. وفيه حاجات عند الناس
بعيدة عن بعض تماما واحد قاعد في درس الفجر مصلي الفجر في جماعة وسامع درس في الدين وقاعد جلسة الضحى اللي عمرة وممكن واحد نايم الوقت يا ابني عند ربنا زيك. هو وحبسه العزر. هو حبسه مرضه. وممكن واحد بسبب بره بامه ما عرفش ييجي. هو
ربنا احسن مننا كلنا. لاهوت حطينا على بعض كده مع ربنا وسع افقك. مع ربنا وسع الافق بتاعك المجدعة المرجلة الرجولة الرجولة في الدين من الرجولة في الدين انك انت تحافز على دينك. انك انت دينك ما يضعش. انك ما تسيبش دينك يضيع. النبي عليه الصلاة والسلام يقول فيما رواه سيدنا
حذيفة آآ حذيفة متخصص في علم الشر يعني حذيفة كان الناس كلها بتتعلم الصلاة والصيام وحذيفة بيتعلم آآ آآ السحر بيعمل ايه يا رسول الله؟ الحسد بيدمر قد ايه يا رسول الله؟ الانتكاس بيجي ازاي يا رسول الله؟ ازاي واحد متدين ويضيع؟ ازاي واحد مؤمن ويلحد
ازاي واحد ماشي في سكة الجنة ويدخل جهنم في الاخر؟ ازاي كل الناس قاعدة تتعلم الخير علوم الخير وحذيفة قاعد يتعلم الشر عادي اتعلم الشر ليه؟ زي هاروت ومروت كده وما يعلم ان من احد حتى يقولا انما نحن فتنة. انا باعلمك السحر مش عشان تعمله. انا باعلمك السحر عشان ما فيش واحد ساحر
ييجي يدمرك. انا باعلمك السحر عشان انت ما تقعش فيه. فانما نحن فتنة فلا تكفر. فسيدنا حذيفة تخصص في الحتة دي. علم معرفة الشر عشان ما اقعش فيه. يعني واحد متدين كل الملتزمين الصيام ازاي؟ والقيام ازاي؟ وده الانتكاس بيحصل ليه؟ هو الناس انتكست ليه؟ هو المسجد ده مش كان
من خمس سنين في ناس مالياه وكانوا زينا والناس دي بح. اللي راح دنيته واللي ساب التزامه هو الناس دي كلها تاهت ليه؟ هو ايه اللي خلي الناس تضيع بعد ما بتقبل على الله. ايه اللي بيخلي الملتزمين ما يكملوش؟ هو ده كان تخصص سيدنا حذيفة. فقال رضي الله عنه وارضاه
حدثنا رسول الله صلى الله عليه وسلم حديثين فرأيت احدهما وانا انتظر الاخر. انا مستني بقى الحرامي بتاع الدين اللي النبي كلمنا عنه اللي قاعد يلف حوالين البيت مستني شباك بس ايه اتنسى مفتوح عشان يدخل يغفلك ويقتلك. مستني شياطين الفتن اللي النبي عليه الصلاة والسلام حزرنا
وانا انتظر الاخر. انا قاعد مصحصح. اصحى ليغفلونا. اوعى الشيطان يغفلك. الراجل الشيطان ما بيغفلوش. حدثنا رسول الله صلى الله عليه وسلم قال نزلت الامانة في جذر قلوب الرجال. يعني ربنا الامانة اللي هو تحمل المسئولية. اللي هو انسان عنده استعداد يتحمل المسؤولية. يعني يتحمل مسئولية ايه؟ الدين ده
ايه يا ابني الدرس اللي انت بتسمعه ده مسئولية؟ قال رسول الله دي مسئولية دي مش لعبة. ازا كنت فاكر ان انت جاي تستمتع انت جاي تستكثر من حجج الله عليك
انت جاي تورط نفسك في انك انت بتفهم وبعد كده لو انت مش راجل. عشان كده الرسول قبل ما يقول سم علو من القرآن قال نزلت الامانة. هو انت لو انت ما عندكش
تحمل مسئولية وقعدت اديك درس تفسير. ولا الهوا هتروح تنام ولا في بالك حاجة اصلا. آآ بالك رايق. هو انت لو ما عندكش امانة؟ لو ما راجل اصلا. لو ما عندك لو خامتك مش حلوة اصلا. لو ما عندكش من جوة مجدعة في دينك. واستشهام في دينك وشهامة في دينك. وما انتش راجل
وحيد خامتك وبعد كده عرفت احاديس النبي عليه الصلاة والسلام كلها في الدعوة الى الله. تعمل بقى ايه ايه اللي انت هتعمله ولا هتعمله وعرفت احاديس النبي في طلب العلم. واحاديس النبي في التربية ولا تعمل بها حاجة لانك مش امين اصلا. لانك انت ما عندكش تحمل مسئولية فانت فاكر ان الدين
هو سامعنا واستمتعنا مش فاكر ان الدين هي مسؤوليات امام الله سبحانه وتعالى. ما انتاش داخل بفكر المرجلة من الاول. نزلت الامانة ربنا نزل بها الايمان ونزل تحمل المسؤولية والمرجلة. هو المرجلة دي منحة من الله؟ اه. هو مش اي حد المرجلة دي حاجة بتنزل من فوق كده. ربنا بيديها لمن يشاء من عباده. مش كل
المتدينين رجالة من المؤمنين رجال وليس كل المؤمنين رجال. مش كله رجالة. فيه منهم ناس ربنا اصطفاهم بيبقوا رجالة في رجالة نزلت الامانة في جذر قلوب الرجال. يبقى الاول هو استرجل. استرجل في الدين واسترجل في طلب بناءه واسترجل في الانطلاق الى الله. فربنا ادى له
الرجالة بقى اللي بحواحي نزلوا الامانة في قلبه. نزلها له فين ؟ في جذر قلوب الرجال. في الجزر يعني كأن القلب ده شجرة وربنا نضف له الجدر. فالجدر ده هيفضل ايه ؟ جدر شجرة سليم هيفضل يغزي الشجرة بالايمان. لازم تبقى جزر في تفكيرك في علاقتك بالله سبحانه وتعالى. فين جذور الايمان في قلبك؟ ثم
علموا من القرآن ثم علموا العلم ييجي بقى. مرحلة طلب العلم جت على انسان بجد امين. وحدثنا عن رفعها. رفع الامانة بقى يعني هيجي وقت هيبقى المساجد مليانة وما فيش رجالة
هيجي وقت هيبقى المساجد مليانة بس هو شكله على الفاضي ما فيش راجل بحقه حقيقي يبقى كان فيه وقت كان المتدين راجل اللي هو الاسترجل ربنا نزل له الامانة في قلبه بقى مجموعة من الامناء قاعدين قدام النبي عليه الصلاة والسلام. النبي يكلمهم عن فتح
احنا اللي بنفتح يا رسول الله. النبي عليه الصلاة والسلام بيكلمهم عن الدعوة الى الله. احنا اللي هنشتغل يا رسول الله. النبي عليه الصلاة والسلام بيكلمهم عن نصرة الاسلام من للاسلام ان لم يكن نحن. النبي عليه الصلاة والسلام
كلمهم عن النبي يكلمهم عن كل حاجة انا مسئول. هو الكلام ده مش مش هزحلقه من على دماغي. الكلام ده لي انا. انا حاسس بالمسؤولية عن كل يقولها النبي صلى الله عليه وسلم امال مين ؟ انا وانا قاعد متفرج في مسرحية انا راجل انا راجل من رجالة الاسلام فكان الصحابة بيستمعوا الى كلام الله
هو كلام رسول الله صلى الله عليه وسلم باحساس المسؤولية. احنا ما بنسمعوش باحساس المسؤولية. انت اي كلمة بالنسبة لك مش في دماغك ولا مش في خط سيرك ولا مش جاية معك
اه اختياراتك الحياتية انت قاعد بتزحلق من على دماغك على طول. ده مش لي اه ده ده بالتأكيد اه شيخ بيكلم اي حد. لا يا حبيبي انا باكلمك انت. يعني ايه الامانة في الدين
انك انت بتسمع الكلام ده باحساس المسؤولية. انت تتلقى لتنفز. انت مش بتسمع الكلام ده وقاعد بقى ايه يعني اما اسمع واشوف. ما فيش حدثنا رفعها فقال ينام الرجل النوم
يغفل الغفلة يبدأ بقى ايه ينشغل عن بقية الايمان ينشغل عن الصحبة الصالحة ينشغل بقى في دنيته على على حسابه الانشغال في الدنيا ليس في الشرع مزموم اشتغال في الدنيا الزي يشغل عن الدين هو ده اللي مزموم في الشرع
الساعة بتاعة الدنيا مش مزمومة. انك تزاكر مش مزموم في الشهر دي مرجلة. انك تشتغل انك تسعى على رزقك دي مرجلة. انك تخرج عشان تصرف على نفسك وتجوز نفسك دي مرجلة. لما
الصحابة شافوا واحد جلد كده وراجل ونشيط وهمة واللهم بارك عضلات ورايح جاي فقالوا لو كان هذا في سبيل الله اه لو داق القوة اللي ربنا ادى له الهمة والعزيمة دي كانت في الجهاد في سبيل الله. فقال النبي صلى الله عليه وسلم ان كان هذا خرج يسعى على ابوين شيخين كبيرين
وفي سبيل الله. يبقى مجاهد زيه زيكم بالزبط. وانتم جايين في غزوة تبوك. وان كان ده في غزوة تبوك الحديس ده. وان كان خرج يسعى على صبية له صغار فهو في
في سبيل الله. وان كان خرج يسعى على نفسه يعفها. بيشتغل عشان يتجوز. فهو في سبيل الله. وان كان خرج يسعى على اهله. عشان مراته يستتها ويأكلها فهو في سبيل الله. ده بقى ده ده راجل مجاهد في سبيله. وان كان خرج يسعى رياء ومفاخرة فهو في سبيل
خارج بقى عشان يبقى راجل غني يتباهى قدام الاغنياء انما خارج عشان عشان المسئوليات والتكاليف ويبقى عنده فلوس يبقى عنده زكاة فيتصدق اكتر فيكفل فقرا اكتر فيشغل عمال اكتر فيفتح بيوت اكتر. ده ده راجل في سبيل الله. ده راجل مجاهد. العلماء حطوا الحديس ده في باب الجهاد
ما حطوش الحديس ده في باب الدنيا. حطوه في باب الجهاد الراجل في كل حاجة واللي بيتحمل مسؤوليته بيتحمل مسئوليته في كل حاجة. والدين ما بيتاخدش منه حتة ويتساب الحتة التانية. فقال ينام الرجل النوم يغفل الغفلة بقى يعسل له التعسيلة. يتشغل بالدنيا على حساب الدين. ينسى بقية الايمان وينسى حضور الدروس. وينسى طلب
اللي علمه ينسى حفز القرآن خلاص بقى ما اناش فاضي. فتقبض الامانة من قلبه. يبقى ايه؟ نص راجل. هو كان راجل بقى وكان عنده امانة تلاقي الملتزمين اللي قاعدين نص رجالة انصاف. انصاف رجال بقى نص امين كده يعني ايه بيسمع حديس ويقول انا مسئول وحديس تاني انا ايه والله ما اناش قادر
انا ما ليش دعوة فيظل اسارها مسل الوقت. يعني الوقت ده اللي هو لما بلحة بتبدأ تستوي فيه اول نقطة بتبدأ تستوي فيها وتبقى طعمها مسكر جميل دي اسمها الوكت. دي الوقت في ظل لسة في حتة حلوة في قلبه. لسة في نقطة حلوة. قلبه ضلم بسبب الانشغال بالدنيا بس فيه حتة لسة نضيفة جواه
انت بقى لو عايز ترجع في المرحلة دي راجل تاني النقطة دي هل منطلق بتاعك. النقطة دي هي اللي انت تنطلق منها تاني. انت لسة بتحب عبادة معينة. انت لسة
بترفع ايدك بتلاقي قلبك وانت بتقول يا رب. انت لسة بتحب الصدقة. انت لسة بتحب الصيام. انت لسة بتحب صلة الرحم. انت لسة فيه وصلة بينك وبين ربنا. عايز ترجع ارجع من النقطة دي بقى. ارجع من الوكتاية. اللي لسة في قلبك نضيفة لحد الوقتي. ثم ينام النوم نومتين
يعني الراجل ده عشان يطلع للقمة ديت الراجل ده قعد سنين من عمره مرجلة ونزول امانة وعلم القرآن وعلم سنة الراجل ده عشان يضيع اللي هو فيه. نومتين بس غفلتين. تعسيلتين خدهم. فتنتين وقع فيهم. الدين بيضيع بسهولة يا جماعة. الراجل هو اللي
على دينه. ولا عنده مسئولية في تحمل ازاي تحافز على دينك. وتحافز على ايمانك ثم ينام النوم فتقبض. تتقبض الامانة تاني خلاص بقى المنزر على ما فيش. تلاقي المساجد مليانة ما فيش. منازر خيالات مئاتة
انا مش بنتقدك ولا بحطبك نفسيا انا بقول لك فوق اوعى تفتكر ان انت آآ ان ان انت لقى عند ربنا ربنا بيرى بقى كل واحد من جوة وربنا يعلم سرائر كل واحد من جوة. اوعى تبقى منزر قاعد في الجامع على الفاضي
المتدين اللي عند ربنا له قيمة المتدينة الراجل. المتدين اللي عنده تحمل مسئولية لدينه. اللي عنده الراجل والراجل راجل في كل حاجة ثم ينام النوم فتقبض الامانة من قلبه. فيظل اثرها مثل الاولانية كانت الوكتة. الوكتاية اللي هي الحتة الحلوة في في البلحاية
اللي لسة آآ نية. ثم ينام النوم فتقبض الامانة من قلبه فيظل اثرها مسل المجل. المجل اللي هو الاشف بتاع الايه اللي يبقى في ايدين آآ عارف الفلاح اللي بيعزع في الارض والصنايعي اللي قاعد يشتغل على طول على مكن وكده بيبقى ايديهم تخين جلداها تخينة
وبيبقى دوم كبيرة كده بس هي مش كبيرة لان اللحم كبير والعضلات كبيرة والشرايين كبيرة لا لا لأ. ده لان الجلد الميت كتير اوي في ايديه. فكل زيادة الحجم ديت جلد ميت ولا له اي قيمة. فيظل اثرها مسل المجل كجمر جمر نار بقى. نار ما هو الانسان وهو بيسيب دينه
هو بعد ما بيسيب الدنيا ومتهيأ له في ناس متهيأ لها ان هو لو سابت الالتزام هترتاح وياما يعني ياما واحنا طلبة في الكلية كان الواحد يتقال له كده ان يعني الالام النفسية اللي الواحد فيها بسبب ضميره وبسبب ان هو
زعلان من التبرج ومش قادر يغض بصره ومش قادر يجمع بين الدنيا والدين يا ابني العزاب ده اللي انت فيه ده. بسبب تدينك وبسبب الصراعات اللي ضميرك وبين شهوتك. العزاب ده هيتضاعف الف مرة لو انت موتت ضميرك. ليه؟ الرسول عليه الصلاة والسلام بيقول لك بقى لما لما سابت قال له انا هرتاح. وان خلاص ما عادش
في تحمل المسئولية وكبرت دماغك بقى ويا عم كبر وبيت باشا بقى. خلاص وبقيت برنس في نفسي. لا كجمر جمر نار. ده احرجته على رجلك. فنفض. عارفين النفط النفط بتاع الخليج البترول نار مولعة. النفط ده اول ما بتمسك فيه النار بيولع. فنفض التهابات قاتلة. فتراه منتبرا
يعني وارم تلاقي برابيء كده بعد ما الجمراية وقعت على رجله عملت برابيء. البرابيء دي مولعة نار. رجله مولعة نار. ووارمة كده هو وليس فيه شيء. خلاص بقى منزر على الفاضي. ولا له اي ستين لازمة
بقى منظر على الفاضي. طب امال الجمر والنفت والنار والكلام ده؟ دي الام ما بعد ترك الالتزام. دي الام ما بعد هجر طريق الدين. خلاص بقى كوكا تمسكه وضعف الايمان هيمسكه. والدنيا فتخطفه الطير. هيتقطع ما بين الف مقصد دنيوي. هيبقى انسان ممزق. ممزق بعد ما كان
كان له وجهة في الدنيا كما قال النبي صلى الله عليه وسلم. من كانت الدنيا همه وسدمه. سدمة السدم ده اللي هو الانفعال والغيظ والحقد والهم واللي واللي والحسد الدنيا هي انفعالاته. كل انفعالاته بسبب الدنيا. هيحصل ايه؟ نزع الله الغنى من قلبه واشتت عليه ضيعته. ده هيدمر
هيدمر الانسان اللي انفعالاته مع الدنيا دي اللي قلبه راكب مراجيح مع الدنيا وهي جاية وهي رايحة لها ده هيدمر في النهاية. مش هيوصل لاي حاجة في النهاية والعياذ بالله
والسدم هو الولوع بالشيء. المولع بالدنيا ده الدنيا بتحطمه في النهاية. والانسان اللي عايش بقلبه مع ربنا وشغال في الدين والدنيا عشان ربنا انسان ربنا بيجمع عليه امره وبينزع الفقر من قلبه ويجعل الغنى بين عينيه وكما قال النبي صلى الله عليه وسلم. فلا يصبح الا غنيا ولا يمسي الا غنيا. ده يعيش
باشا صاحب هم الاخرة والاخرة سادة مهدية يعني مولع بالاخرة. واللي الاخرة صدمه يعني انفعالاته. والنفسية كلها بسبب الدار الاخرة وبسبب خوفه على الجنة وخوفه من النار. البني ادم اللي داق ده اللي هيعيش باشا. وده اللي ربنا هيفتح على قلبه وهيفتح عليه ماديا. ده اللي ربنا يدي له سبحانه
تعال فيظل اثرها مسل الوقت كجمر دحرجت تراه منتبرا وليس فيه شيء. المنزر ده احنا عدنا شايفينه دلوقتي. ممكن تلاقي المسجد حاليا ممكن تلاقي مقطع ديني على الفيس مليون مشاهدة. مين دول
فين تأسير المليون دول ؟ عايزين منهم الف بس نعرف هم مين دول هو مين اللي قلب سمع مقطع ديني وبعد كده قام مقلب سمع آآ آآ اغنية وبعد كده مقلب سمع مقطع اباحي وبعد كده مقلب وآآ آآ وليس فيه شيء منازره
خلاص استرجل في الدين من الرجولة انك انت ما تسبش دينك يضيع. وانك تبقى مسؤول عن كل كلمة بتسمعها بدين ربنا. وانك تعرف ان قال الله وقال رسول الله دي مش معلومات
دي تكاليف من ملك الملك. دي مسئوليات. ملقاة على عاتقك. فانت بتستمع بفكر المسئولية. مش بفكر الاستمتاع ولا بفكر الراحة النفسية ولا بفكر اديني بحصل معلومات وبعد كده نبقى نشوف احنا بنعمل فيها ايه انت انت انت جندي جاي تاخد اوامر
القائد الاعلى للكون كله رب العرش العظيم الكلام اللي نزله لك في مشكلة الواحد وتمشي تطبقه. هي ديت هو ده معنى الامانة في دين الله سبحانه وتعالى من الرجولة من ضمن آآ الرجولة انك انت آآ ما تسيبش عمرك يضيع وما تسيبش الفرص تضيع منك. يا جماعة فيه ناس كتير جدا فاشلة بسبب فشلها. عشان
كده النبي عليه الصلاة والسلام هو هو يعني فيه ناس فاشلة بسبب انه حاطط نفسه في وقع فاشل. وفيه ناس فاشلة وقاعدة تصوت وهو هو ربنا يعمل لك ايه هو انت فاكر ان ربنا ربنا مش مش بيتولى التنابلة
فالانسان التنبل ده الرسول صلى الله عليه وسلم يقول ثلاثة لا يستجيب الله دعاءهم. تلاتة ربنا مش في احاديس ان في ناس مستجابة الدعاء. وربنا بيستجيب دعائها استجابة فورية. والدعاء
بين الاذان والاقامة لا يراد. فيه تلاتة بقى النبي عليه الصلاة والسلام قال التلاتة دول ربنا قال مش هستجيب لهم. مين التلاتة دول؟ الاول رجل كانت عنده امرأة سيئة بلطفة لم يطلقها. واحد اتجوز واحدة قلة الادب ولسانها طويل واه وسيئة الاخلاق وبتشتمه وبتشتم اهله ومتمرده عليه
ما بتسمعش كلامه وهو ما بيطلقهاش. يا رب انتقم منها يا رب. يا رب منها لله. والمصحف ما مسامحك بينه وبين ان دعاء ويطلع السما حيطة سد. والله ما مستجيب لك
ثلاثة لا انت يا عم اللي معزب نفسك انت المجنون انت اللي فاشل الله! طب ما تطلقها انت اللي في ايدك حلم المشكلة اللي ربنا اداك مفتاحها وانت مش راضي تحلها واقف تعيط على باب ربنا يحلها لي يا رب ما انا اللي مديك مفتاحها. انت اللي معزب نفسك انت اللي ماسك مسمار وقاعد تدق على دماغك وتصوت
وجاي وربنا سايبني ليه ؟ يا ابني انت اللي سايب نفسك مش ربنا اللي سايبك هو ربنا مديك المفتاح في ايديك. طب والتاني ورجل كان عنده مالا فاعطاه سفيها واحد حد من السفهاء اللي اللي يعني ما عندهمش حكمة في الحياة وقام رايح مدي له فلوسه وقام التاني مضيع له فلوسه. السفينة ممكن يبقى ابنه واحد ادى عربية
ابنه مسلا بتلاتة مليون جنيه والواد قام قام طالع بالعربية قام عامل حادسة مضيع للراجل فلوسه ولا ايا ما كان بقى القصة ادى فلوسه لواحد السفينة فرمها له. منك لله يا ظالم. والله ما هيستجيب لك دعائك. انت انت اللي سفيه اصلا. انت انت اللي ضيعت نفسك بنفسك. ورجل
اعطى رجل دينا فلم يشهد علي. وواحد بيقول لواحد سلفني الله يكرمك نص مليون جنيه. حاضر يا مولانا. خد النص مليون اهو. يلا نكتب بقى ونمضي وابصم لك رقم البطاقة ونجيب اتنين عيب. عيب ايه ده امر شرعي. المكاتبة في الديون ده امر شرعي. اذا تداينتم بليل الى اجل مسمى فاكتبوه. عيب انا ضامن وانا
بعد شوية الفلوس فين؟ ما لكش حاجة عندي. منك لله الله ينتقم منك. والله ما هيستجيب لك دعاءك. انت اللي انت اللي زالم نفسك. انت اللي ضيعت نفسك. انت فشلت نفسك. وجاي تقول يا رب بعد ما انت اللي فشلت نفسك. ربنا اداك حقك وحماك وانت اللي وانت اكتشف مسئوليتك عن معزم
اللي انت فيها انك انت مسؤول عن معزم مشاكل حياتك انت هتيجي لربنا الدين مش دروشة يا جماعة ولا الدين تنبلة ولا الدين فشل ولا الدين ندالة باسم باسم الله وتلاقي واحد متدين وبعد كده يا عم انت ما وقفتش مع فلان
اصل كنت مشغول في في حبيبي الدين مش شماعة بنعلق عليها ندالتنا وبنعتزر للناس عن آآ ان احنا مسئولين عن عيالنا وعن ولادنا وعن نجاحنا. يا ابني انت ما نجحتش ليه؟ اصل انا كنت باطلب علم. يا ابني هو انت ما شلتش مسئولية
اصل انا كنت شغال في الدعوة. يا ابني حبيبي انت لازم تبقى راجل هنا وراجل هنا. عمر ابن الخطاب ساب النبي نص المدينة عشر سنين ساب النبي خمس سنين. عليه الصلاة والسلام
يوم بيتاجر ويوم مع النبي عليه الصلاة والسلام. عشان يبقى راجل في دنيته ويبقى راجل في دينه وفي النهاية بقى خليفة خليفة في مؤسس امبراطورية الاسلام في العالم لان دول الرجالة اللي ربنا بيستعملهم
ما تفتكرش ان ربنا بيحب العبد الراجل. الله سبحانه وتعالى بيحب الانسان المسئول قضية آآ قضية الرجولة المسئولية عن الدين قضية كبيرة جدا. وقضية ازاي تبقى راجل؟ قضية كبيرة جدا. حنظلة الاسيدي. رايح للنبي عليه الصلاة والسلام. بيقول له يا رسول الله نفق حنظلة. انا ضايع
النفاق وفكر المصلحة. انا الراجل بتاع مصلحته يا رسول الله. ليه؟ انا بابقى عندك واسمع عن النار والجنة. فكأن رأي عين قلبي يبقى في السما. بابقى طاير ازا رجعنا وعافسنا الازواج والاولاد والضيعات خلاص زهب عنا ما نجد كل حاجة راحت. عفسنا في ناس
فاكرة ان عفسنا ديت يعني لعبنا بقى ارجع الاقي مراتي بقى واقعد بقى اتبسط مع مراتي بقى ونقعد احنا الاتنين بقى في لقاء غرامي عاطفي بقى ولا اعلائي عيالي بقى
الكتاكيت كده واقعد العب مع الكتاكيت الصغيرين. والضيعات بقى فيه ناس فاكرة الضيعات ديت يعني الاموال الوفيرة بقى وعندي عزب يا رسول الله بقى. اروح بقى الاقي بقى السمار بتاع الكلام ده
غلط يا جماعة. عافسنا اي صارعنا. المعافسة هي الصراع والضيعات هي الاشغال الدنيوية يعني يا رسول الله انا ببقى عندك في المسجد. اقعد بقى اسمعك وانت بتتكلم على المرجلة في الدين والمسؤولية في الدين وطلب العلم والبناء والتربية والعبادة
والنار والدعوة الى الله ارجع بصوا انا مش عايز مش عايز اقول لك كلمة انا عايز ادخل اوضتي الله اكبر واسترجل بقى وصل لي بقى ساعتين كده وبعد كده بابدأ ازاكر علم وبعد كده انزل تحت ارجع الاقي المصايب الاقي مراتي مستقبلاني بتلطم عفسنا دخلنا
في صراع يا رسول الله احنا بنسيبك بنرجع نلاقي دنيتنا مصايب حرايق حرايق في الشغل العيال مقطعين بعض الواد ده سوق والمدرسة طلباني عشان اه اه استدعاء ولي امر. والواد ده عامل لي مصيبة مع الجيران. والواد ده بدأ يمشي مع شلة بايزة. ومراتي خلاص بتلطم من المشاكل اللي هي فيها
وعايزة مني مصروف البيت ومحضرة لي ورقة فيها خمسين طلب انا ما عييش اصلا فلوس خمسة منهم. فازا رجعنا فوجئنا ان الدنيا مسئوليات وصراع النبي عليه الصلاة والسلام قال له يا حنظلة لو انكم تدومون على ما تكونون عندي لو للاستحالة لصفحتكم الملائكة في الطرقات ولكن يا حنظلة ساعة وساعة
ساعة راجل فيها في الدنيا بتشيل مسؤولية دنيتك وبتشيل مسئولية مزاكرتك ومسؤولية نجاحك ومسؤولية تغيير شخصيتك. ومسؤولية بناء نفسك ومسؤولية تنمية زاتك ومسؤولية تثقيف نفسك ومسؤولية توسيع مداركك ومسؤولية فتح علاقات جديدة في حياتك ومسؤولية شغلك ومسؤولية انك تنزل الدنيا وتشتغل وتفهم وتفلح من بدري يبقى عندك وعي مبكر بالدنيا ما تجيش وانت عندك
خمسة وعشرين سنة اما انزل الدنيا بقى ده تخلف ده نوع من انواع التخلف. تخلف ديني وتخلف دنيوي. الانسان المفروض بينزل الدنيا دي من عنده عشرة حداشر سنة. ينزل يشتغل
يفلح ويفهم الدنيا. عمال يبقى عنده عشرين سنة يبقى فهم الدنيا. ومعه صنعة وعنده مشروع وعنده انما التخلف الدنيوي ده بيؤدي الى تخلف ديني اصلا كده فرسولها قال له ولكن يا حمد الله ساعة وساعة. ساعة بتجاهد في وراجل في تحمل مسؤولية دنيتك. وساعة راجل في تحمل مسؤولية دينك. وتحمل مسؤولية الحفاز على
وتحمل مسؤولية تنفيز التكاليف الشرعية اللي انت سمعتها باسم قال الله وقال رسول الله في المواعظ الدينية. ولكن يا حنظلة ساعة وساعة الراجل راجل في كل حاجة. والفاشل فاشل في كل حاجة. والناجح ناجح في كل حاجة. واللي عنده تحمل مسئولية. عنده تحمل مسئولية في كل حاجة. والشهامة
الدين والشهامة من الايمان وربنا سبحانه وتعالى لما اختار الانبياء سيدنا موسى قبل البعسة لما شاف الفتاتين بيسقوا الماية ها والناس مش راضيين يسقوا انقلب خطبكما الخطب ده المصيبة. المصيبة اللي اللي انا فيها دي رجالة قاعدين يسقوا مية واتنين ستات آآ واقفين مش عارفين يسقوا ايه المصيبة دي
ده ده قبل البعسة. سيدنا محمد قبل البعسة بقى والله لا يخزيك الله ابدا انك لتصل الرحم وتقري الضيف. وتطعم المسكين وتكسب المعدوم وتعين على نوائب الحق راجل. ربنا لما اصطفى للنبوة اصطفى ناس عندها شهامة. اصطفى ناس عندها مرجلة. فما تفتكرش يعني وسع افق
وفق فهم دين الله سبحانه وتعالى. وخليك راجل في دينك. وخليك راجل في دنيتك. وغير نفسك وافهم الرسالة اللي ربنا منزلها لك من فوق سبع سماوات. والتغيير اللي ربنا يريد احداثه فيك. التغيير اللي الدين بيدعوك اليه مش انك انت ما كنتش بتصلي بس وبقيت عندك ورد قيام ليل. مش انك انت بس تغيير اللي الدين بيطلبه منك انك
يبقى خليفة الله في الارض وانك يبقى عندك تحمل امانة وتحمل مسئولية في الدين نسأل الله سبحانه وتعالى ان يصلحنا ونسأل الله ان يستعملنا ولا يستبدل بنا. الكلام العالي ده مش معناه بقى ان الواحد يقعد ايه طب آآ
آآ اعمل ايه ؟ آآ طب انا آآ سخنان ومش لا يا حبيب قلبي هو هي الروشتة اسبرين سخنا واتكلمنا على المرجلة في الاخر الروشتة اسبرين. اتكلمنا عن الجهاد في سبيل الله في الاخر الروشتة اسبرين. اتكلمنا عن الدعوة في الاخر والرشيد تسبير الروشتة ايه؟ لزوم بيئة الايمان
عايز توصل لربنا الزم بيت الايمان الزم الصحبة لانك هتدمر وهتتنسف وهتروح في ستين داهية من غير صحبة كل يوم الواحد بيتصدم في واحد من الناس اللي كانوا ماليين الدنيا امبارح شغل وبعد كده بعد عن اخوانه
وبعد عن صحبته الصالحة وتلاقيه ضاع. ضاع وممكن يدخل في في خوف عليه اصلا من انه اصلا استغفر الله العزيم يسيب الدين اصلا. ويفتن في عقيدته ويفتن بعقائد باطلة. هو ازاي ده حصل يا ابني ما فيش ما فيش حد كبير على التربية وعلى بقية الايمان لزوم بيت الايمان لزوم الصحبة الصالحة
العلم حفز القرآن البناء سماع الدروس الايمانية. آآ آآ البحس عن صحبة الهمة في وسط آآ الصحبة الصالحة هي الروشتة اسبرين هتفضل ماشي في الطريق محاولة تغيير شخصيتك وتغيير كسلك وتغيير الشتات اللي انت فيه بين الدنيا والدين. وتغيير الشتات اللي انت فيه جوة الدين. وفاهم ان الطمع في الدين ما لوش
لما في الدين غير شخصيتك بقى. وغير نفسك واسترجل بقى وخليك انسان جدع. يبقى هي دي الروشتة والموضوع محتاج سنين. وربنا بيقول فلبثت سنين كده كده التغيير عايز سنين من الاستمرار في الطريق. نسأل
اللهم اهدنا وسددنا. اللهم انا نسألك الهدى والسداد. والحكمة والرشاد والتوفيق والمدد. اللهم ايدنا بروح منك. اللهم اجعل لنا اللهم استخرج منا برفقك ولطفك ما يرضيك عنا. اللهم انك تحب من عبادك الهين اللين اسهل القريب. اللهم
اجعلنا منهم يا رب. اللهم اجعلنا من هؤلاء يا رب. اللهم سهلنا. اللهم لينا. اللهم انا نعوذ بك ان نشرك بك شيئا ونستغفرك لما لا نعلمه اللهم استعملنا ولا تستبدل بنا. اللهم افتح لنا من ابواب الدعوة اليك ما ترضى به عنا. اللهم انك لم تطاع الا باذنك. اللهم اذن لنا
في الدعوة اليك اللهم اذن لنا في الصيام والقيام. اللهم يا ربنا اللهم انزل الامانة في جذر قلوبنا اللهم فقهنا في اللهم فقهنا في الدين وعلمنا التأويل. رب زدنا علما. رب زدنا عزما. رب زدنا فهما. رب زدنا ايمانا ويقينا
اللهم اعنا على ذكرك وشكرك وحسن عبادتك. اللهم الهمنا رشدنا واعذنا من شر انفسنا. اللهم قنا شر نفوسنا واعزم لنا على ارشد امرنا. اللهم انا نستهديك لارشد امرنا. اللهم انا نسألك الثبات في الامر والعزيمة على
الرشد اللهم مصرف القلوب صرف قلوبنا على طاعتك. اللهم يا مقلب القلوب ثبت قلوبنا على دينك. اللهم انا نعوذ من الهم والحزن. اللهم انا نعوذ بك من الهم والحزن. ونعوذ بك من العجز والكسل. ونعوذ
من الجبن والبخل ونعوذ بك من غلبة الدين وقهر الرجال. اللهم اكفنا بحلالك عن حرامك. واغننا بفضلك عمن سواك اللهم انا نسألك من فضلك ورحمتك. فانه لا يملكها الا انت. اللهم اهدنا وسددنا. وما توفيقنا الا
عليه توكلنا واليه ننيب. اللهم اشرح لنا صدورنا ويسر لنا امورنا. واحلل عقدة من السنتنا يفقه قولنا ربنا هب لنا من ازواجنا وذرياتنا قرة اعين. واجعلنا للمتقين اماما. اللهم انا نسألك علما نافعا
ورزقا طيبا وعملا متقبلا. اللهم انا نسألك الفردوس الاعلى ونستجير بك من النار. اللهم زدنا ولا واكرمنا ولا تهنا. واعطنا ولا تحرمنا. واثرنا ولا تؤثر علينا وارضنا وارض عنا. برحمتك
يا ارحم الراحمين سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا
