السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله. واليك يرجع الامر كله. اللهم صل على عبدك ونبيك محمد صلى الله عليه وسلم
في الاولين والاخرين وفي كل وقت وحين. اما بعد. اخواني واحبابي في الله. اسعد لحزة في حياة اي انسان بيبني برج او بيبني قصر ساعة ما يبص على البرج بتاعه كده يلاقي تلاتين عامل قاعدين ينقلوا الطوب ويعلوه ويرفعوه واربعين واحد قاعدين شغالين في صد الخرسانة وتلاتين
واحد قاعدين يغفأوا الحاجات اللي خلصوها وعشرين واحد قاعدين يخلصوا في البدروم. اللحزة اللي يلاقي متين تلتميت واحد شغالين في البرج بتاعه ليل نهار قاعدين يبنوا فيه باستمرار باستمرار باستمرار. وده بيبشر ان البرج خلاص هيخلص قريبا جدا. اللحزة دي هي لحزة الفرحة ولحزة
النشوة بتاعته هو ده الاحساس اللي انت لازم تستشعره وانت قاعد في جلسة الضحى. وانت قاعد بتذكر ربنا في اي لحظة. ابن القيم يقول انك اذا في ذكر الله ظلت الملائكة تعمل في بناء قصورك في الجنة. فاذا توقفت عن ذكر الله توقفت
اخواني في الله ادركوا اللحظة الفارقة. الكلمة دي قلناها في اول رمضان ونقولها الان ادركوا لحظة الفارقة. قال رسول الله صلى الله عليه وسلم افضل ايام الدنيا ايام العشر. افضل ايام
الدنيا احنا بينا وبين افضل ايام الدنيا بعد بضعة ايام. الجمعة الجاية دي هيبقى اول يوم من الايام العشر بازن الله سبحانه وتعالى. يعني ايه افضل ايام هو ايه افضل ايام حياة الانسان في الدنيا دنيويا يا جماعة؟ مش اخرويا افضل ايام حياتك ايه؟ اليوم اللي انت آآ رايح تتقدم لواحد
مركزه كبير اوي اوي اوي اوي عشان يرضى يجوزك بنته. اليوم اللي انت رايح تعمل انترفيو خطيرة جدا مع مدير مؤسسة عالمية عشان يرضى عنده اليوم اللي انت رايح تناقش فيه رسالة دكتوراة لو انت خدتها هتبقى نقلة علمية في الحياة بتاعتك. اليوم يعني ايه افضل ايام الدنيا
المفهوم الدنيوي يا جماعة يعني الايام اللي مسلت لحزات فارقة في حياتك. الايام اللي مثلت يقول لك ده ده عمل التغيير في مجرى وحياة فلان. اليوم ده يقول لك ده يوم تاريخي. اليوم ده مجرى حياتي. كله اتغير فيه. يبقى يعني ايه افضل ايام؟ الدنيا ايام العشر. دي
ايام اللي لازم تبقى تغيير لمجرى حياتك. دي الايام اللي لازم توصل فيها ان وجهة قلبك تتغير. ان مقصد حياتك يتغير عارفين يا اخواننا يعني ايه قول الله سبحانه وتعالى؟ ولذكر الله اكبر. قال لك اي لذكر الله لكم اذا ذكرتموه اكبر من
لا. يعني اللي ربنا هيعمله لك اكبر مما تتخيل. عشر ذي الحجة يا جماعة دي دورة تربوية مكثفة مع ذكر الله. ايه الخطورة اللي في كده خطورة مين ؟ انت لو لو فهمت معنى الكلام ده هتفهم الايام دي تغيير لمجرى حياتك ليه ؟ عشر تيام كاملة قلبك
بيستحمى في نهر الزكر عشر تيام ما فيش على لسانك غير كلمة الله. ما فيش في قلبك ذكر حد غير الله افضل ايام الدنيا. يعني ده افضل ايام حياتك انت. يعني عشر ذي الحجة دي اخطر ايام حياتك. عارف يعني ايه اخطر ايام حياتك
ايام دول عشر تيام ربنا جعلهم في السنة عشان تغيير او يبقوا مفرق في حياتك في كل سنة. دي اخطر ايام حياتك. اخطر اخطر ايام الدنيا كلها على الاطلاق او افضل ايام الدنيا كلها على الاطلاق. ده موضوع تاني كبير يا اخوانا احنا في الدنيا دي عاملين زي سبورة كده بيتكتب عليها اسماء
دلوقتي اسماء اللي قاعدين في المسجد اسمهم مكتوب على السبورة بتاعة الدنيا. شوية هتتمسح وهييجي اسماء تانية. شوية هتتمسح وهييجي اسماء تالتة. افضل ايام الدنيا افضل ايام الدنيا ايام العشر. قال رسول الله صلى الله عليه وسلم ما من ايام ما من ايام. العمل الصالح احب
الى الله فيها من هذه الايام. الكلمة دي المفروض انها توقفنا ليه؟ لان النبي عليه الصلاة والسلام ما قالكش ما من عمل افضل من مثلا عمل عمل كزا. يعني كان ممكن ربنا يقول بقى والرسول عليه الصلاة والسلام يقول مسلا ايه افضل الاعمال الصلاة. افضل انما هنا الموضوع مش افضل الاعمال هنا افضل الايام. ما
من ايام العمل الصالح احب الى الله فيها من هذه الايام. يعني ايه يا اخوانا؟ هو اشمعنى الايام دي ربنا بيحبها؟ يعني انا مسلا آآ يوم واحد مسلا عادي مسلا يوم عيد جوازه تلاقيه بيحبه اوي. لو هو بيحب مراته يعني. يوم عيد ميلاد فلان تلاقيه مسلا يحب اليوم داوي. آآ يحب قوي اللي يفتكره
او يبعت له على الفيس كده يوم مسلا ايه يوم عيد ميلاده او يوم حاجة من هزه المناسبات بتاعة الناس يعني المتداولة بينهم في الدنيا يحب ان حد يفتكره يومين
يجيب له هدية يوميها. يعمل له يعني ايه دي اكتر ايام ربنا بيحب العمل الصالح منك. يعني زكر الله اهو. برة عشر زي الحجة غير جوة عشر ذي الحجة. قيام الليل برة عشر ذي الحجة غير جوة عشر ذي الحجة. جلسة الضحى بره عشر ذي الحجة غير جوة عشر ذي الحجة. يعني الايام دي
الحب ربنا فيها بقى مقياس المعاملة لنفس العمل الصالح مختلفة. طب ليه؟ هو ربنا بيحب الايام دي ليه؟ يعني انا بحب آآ يوم جوازي عشان اتجوزت فيه يوم مش عارف تخرجي عشان اتخرجت فيه. انما هو ربنا بيحب الايام دي ليه ؟ يا اخوانا الايام دي اصلا هي الايام
لملايين البشر بيدفعوا المليارات وييجوا من جميع خطوط الطول والعرض بالطائرات من انا عايزك تتخيل المنزر وانت بتبص على الكرة الارضية من فوق والطيارات جاية تجاه نقطة واحدة وهي الكعبة والكل جاي بالطيارات من جميع خطوط الطول والعرض
وبالسفن من جميع خطوط الطول والعرض. وبالباصات من جميع خطوط الطول والعرض. والكل بيهتف هتاف واحد على لسان الملايين لبيك اللهم لبيك. سايبين اوطانهم. سايبين بلادهم. سايبين الدنيا واللي فيها. يبقى دي اكتر المنزر ده لو اتصور من فوق
والمنزر ده فعلا المنزر ده يزلزل القلب لو حد قدر انه يتخيله كده يزلزل قلبه. طول السنة الناس مشغولة اولى بالاقبال على الله بالمنزر ده. في الايام دي الناس سايبة كل حاجة وبتهرع بالتلبية الى الله. والناس التانية
جنب التليفزيونات والراديوهات قاعدة تعيط وهي نفسها انها تروح مكانه. يبقى دي اكتر ايام بيوضحى فيها من اجل الله. اكتر ايام بيعبد الله فيها اكتر ايام بيوحد الله فيها عشان كده دي احب الايام الى الله. احب الايام يوم عرفة ده اليوم اللي فطرة البشرية كلها هتفت في
في نفس واحد ربنا الله. هلستم بربكم؟ قالوا بلى. شهدنا يوم عرفة. يوم النحر ده اكتر يوم المؤمن بيجاهد فيه من اجل ربنا ذكر يوم النحر في قول الله ثم ليبدو تفثهم. وليوفوا نذورهم وليطوفوا بالبيت العتيق. وثم هنا للانتقال الرتبي
يعني المجاهدة اللي العبد بيبزلها في اليوم ده بتنقله في الرتبة عند الله. يوم النحر مزكور في قول الله فصل لربك وانحر. يوم النحر مذكور في الايام المعدودات. وفي الايام المعلومات. يعني اليوم ده مزكور كتير في القرآن اصلا اللي هو اعظم ايام الدنيا. عند الله سبحانه وتعالى. يبقى
الايام دي يا اخوانا دي اكتر ايام ربنا بيحبها. اكتر ايام ربنا بيحب العمل الصالح فيها. عشان كده ثواب عشر ذي الحجة ثواب اسطوري عارف يعني ايه ثواب اسطوري؟ يعني بالمعنى اللي مجازي للاسطورة طبعا مش بالمعنى آآ زواج اسطوري. النبي عليه الصلاة والسلام الصحابة بيقولوا له يا رسول الله
ما يعدل الجهاد في سبيل الله؟ ايه اللي يعدل الجهاد في سبيل الله؟ فقال لا تطيقون. ما حدش يقدر. لا تستطيعون. فامو سائلين تاني يا رسول الله لا يعدل الجهاد في سبيل الله؟ قال لا تستطيعون فابو سائلين تالت يا رسول الله ما يعدل الجهاد في سبيل الله؟ فقال النبي صلى الله عليه وسلم
مسلم مثل المجاهد في سبيل الله كمثل الصائم القائم القانت بايات الله الذي لا يفتر من الصيام والصلاة حتى يعود المجاهد الى اهله. بيقول لهم شوفوا بقى من ساعة ما المجاهد
لحد ما يرجع. اللي قعد ليل نهار ما بيبطلش صلاة لحزة ولا بيبطل صيام. قال لهم دا مسل مجاهد. يبقى ازا طول السنة احنا هنموت عشان نحصل المجاهد. طول السنة احنا نفسنا نحصل المجاهد في عشر ذي الحجة
المجاهد هو اللي نفسه يحصلك. المجاهد هو اللي نفسه يوصل لك. لما النبي عليه الصلاة والسلام قال لهم ما من ايام العمل الصالح احب الى الله فيها من هذه الايام. قالوا ولا الجهاد في سبيل الله يا رسول الله؟ قال ولا الجهاد في سبيل الله. ولا الجهاد في سبيل الله. ولا الجهاد في سبيل الله
الا رجل خرج بنفسه وماله فلم يرجع من ذلك بشيء. يعني السواب بتاع العبادة في هزه الايام سواب. الجهاد زائد الشهادة في سبيل الله زائد انفاق مالك كله في الدين زي ابو بكر الصديق ما عمل. يبقى تخيل بقى طول السنة نفسك توصل للمجاهد وفي الايام
المجاهد هو اللي نفسه يوصل لك. المجاهد هو اللي نفسه يحصلك ثواب اسطوري. ادركوا اللحظة الفارقة. ادركوا هذه الايام الخطيرة التي لا ينتبه اليها الكثير من الناس. اللي فيه ناس كتير جدا مش فاهمة الايام دي قيمتها ايه. الايام دي خطورتها ايه؟ يا اخواني في الله العشر
العشر الاواخر من رمضان عشان يبقى عندنا رؤية في الايام لان كثير من الناس ممكن ما يفهمش قيمة عبادة لان هو مش فاهم العبادة دي اصلا وراها ايه او مقصدها ايه
العشرة الاواخر من رمضان والعشر الاوائل من ذي الحجة. العشرة الاواخر من رمضان اعتكفنا فيها. اعتكفنا ليه؟ اعتكفنا على القرآن. فكانت دورة تربوية مكثفة في تدبر القرآن. طب العشر الاوائل من ذي الحجة؟ لأ ده دي بيعجب فيها على ذكر الله. فاكثروا فيهن من التسبيح
والتحميد والتهليل والتكبير. يبقى دي ايه؟ دورة تربوية مكثفة في ذكر الله. طب ايه الفرق؟ الفرق انك في رمضان اتفرغت عشر تيام غير باقي الشهر ده طبعا على ست الاف متين ستة وتلاتين اية. اتفرغت عشر تيام
ستميت صفحة من القرآن المجيد. امال في عشر ذي الحجة انت بتفرغ عشر تيام عشان خمس ست كلمات ما كتبوش في تلات سطور لو كتبتهم في تلات سطور يخلص الكلام وما يكملش التلات سطور. عشان تدرك الفرق الخطير ما بين الاتنين. في رمضان في العشر الاوائل
فاخر وراك ستميت صفحة قاعد تقرا وتتدبر وتعيد وتقرر في العشرة من ذي الحجة انت برة ورد القرآن بتاعك طبعا والصيام والحاجات السوابت الاساسية انت وراك خبر ست كلمات تعرف عشر تيام تقعد مع سبحان الله والحمد لله ولا اله الا الله والله اكبر ولا حول ولا
قوة الا بالله. اعرف ايه ده! عشر تيام عشر تيام. وزيفتك انك تعيش هو اللي هيفهم الكلمة دي هيفهم يعني عشر ذي الحجة. عشر ايام قلبك بيستحمى في نهر ذكر الله. فبيتعدي المقصد قلبك. فوجهة قلبك بتتغير. عشان كده
اللي يفهم النقطة دي ويجاهد العشر تيام دول في العكوف على ذكر الله. العشر تيام دول هيبقوا منطلق جبار لحياته. ولحزة افارقة في حياته بحق وحقيقي. واتممناها بعشر. واتممناها بعشر. مين يا اخوانا؟ يعني احنا دلوقتي زي ما موسى له ميقات لنا ميقات
احنا قعدنا تلاتين يوم في رمضان. وتعبنا تلاتين يوم في رمضان. الوقتي انت في اخر الميقات بتاعك. المفروض ان انت تركز جدا جدا جدا في العشر التلات ايام دول. وانتم عارفين ان الفتوحات بتيجي في نهاية الميقات. فانت في نهاية الميقات بتاعك. مين اللي هيفضل يقظ للنهاية؟ تخيل كده واحدة ست بيت نزلت
اشترت بطاطس واشترت خضار واشترت طماطم واشترت سلطة واشترت واشترت واشترت وقامت طالعة طبخة حتة طبخة جبارة على النار لحزة ما الطبخ جت تستوي راسها وقعت منها نامت عشر دقايق زيادة. صحت لها كل حاجة محروقة. كل المجهود بتاعها
لان هي ما فضلتش يقظة للنهاية المجهود بتاعها. للاسف الشديد اتحرق وراح. ما تبقاش كده. يعني انت لازم تفضل يقظ للنهاية واتممناها بعشر خد بالك من كلمة اتممناها. ان ده التمام بتاعك. لازم تدي التمام بتاعك. مين اللي هيفضل يقظ
نهاية مين اللي هيفضل من شغل بمراد الله للنهاية؟ قلبه مش هيحول لان عشر زي الحجة زي ما قلنا مقصدها عارفين ترصيص الزوايا بتاعة العربية عشان تفضل ماشية مستقيمة ترصيص زوايا القلب. عشان يحقق قول الله وجهت وجهي
الذي فطر السماوات. اللي يفهم عشر ذي الحجة يفهم ان مقصدها انك تخرج في الاخر من كلمة سبحان الله دي يا اخوانا كلمة بتنقلك في لحظة سبع كل كلمة من هذه الكلمات في الذكر براق. بينقلك سبع سماوات. قلبك بيفصل عن الدنيا فورا. فهي عشر تيام المفروض تجاهد فيها في الذكر
تعكف فيها على الذكر. ترتب وقتك فيها على الذكر. يبقى مين اللي هيفضل منشغل بمراد الله للنهاية؟ المرأة اللي راحت للحجاج. الحجاج خد جوزها وابنها واخوها سجنهم. فراحت تتوسل له ان هو يطلعهم. فقال لها انا اطلع لك واحد بس من التلاتة وقدام
اربعة وعشرين ساعة قدامك يوم بس تختاري واحد من التلاتة. راحت له اليوم التالت التاني قالت له انا اخترت. اخترت ايه؟ اخترت اخويا. اخوك المفروض ابنك ده وجوزك ده سندك في الدنيا. ازاي تختاري اخوك؟ قالت له لو كان ابي وامي احياء لتمنوا ان اختار اخي. واني
احياء واريد ان ابرهم امواتا. فالحجاج اتأسر بكلامها فقام مخرج لها. التلاتة الموقف ده يا جماعة ما يتحكاش في بر الوالدين الموقف ده يتحاكى في انها اثرت مراد الله على مراد نفسها. فربنا اداها فوق ما تريد وفوق ما تتمنى فوق ما
تخيل مين اللي هيفضل منشغل بمراد الله؟ للنهاية. مين اللي هيفضل مكمل في الطريق للنهاية في غزوة خيبر؟ الراجل العبد اليهودي لاسلم وقاتل ومات والرسول بشره بالجنة وهو لم يسجد لله سجدة. والصحابي اللي جه سرق الشملة من الغنائم
لما قتل في الغزوة النبي عليه الصلاة والسلام قال ان قبره لا يشتعل عليه نارا. الله! يعني ده واحد بعيد وجه في الاخر عمل صح وده واحد ماشي صح وجه في الاخر غلط. شوفوا النهاية بقى شكلها ايه. يعني القضية مش انت ماشي ازاي. القضية مين اللي هيستمر؟ مين اللي هيكمل؟ مين اللي هيواصل
ولصلاة الفجر سورة الرحمن فيهما عينان ايه ؟ تجريان ده دي بتاعة السابقين ولا اصحاب اليمين؟ ها السابقين انما اصحاب اليمين فيهما عينان ايه ؟ نضاختان الفرق ايه ؟ ان اصحاب اليمين كانوا آآ برضو العمل بتاعهم نضاخ. عارف اللي هو ايه
شوية يشتغل وشوية يقف. انما الصادقين فيهما عينان تجريان لانهم كانوا مستمرين. كان الاعمال بتاعتهم تجري لا تنقطع. كانوا مستمرين طول حياتهم ما بيتوقفوش. فربنا اعطاهم نعيم مستمر. اعطاهم نعيم يجري لا يتوقف. فالفرق هو
ايه ما بين السابقين واصحاب اليمين الفرق والاستمرار. ان السابقين هم اللي فضلوا مكملين. ما كانوش بيقفوا. اصحاب اليمين هم اللي كانوا شوية وشوية. شوية شغف الدنيا وشوية شغل بالدين يبقى القضية مين اللي هيفضل مكمل للنهاية واتممناها بعشر يعني ادركوا اللحظة الفارقة يا اخواني. عشر ذي الحجة
محتاجة تركيز. عشر ذي الحجة محتاجة حد يفهم قيمة الموسم ده. مقصد الموسم ده. خطورة الموسم ده عشان كده الصالحين اللي فهموا خطورة الموسم ده كانوا اسطورة في ذكر الله في هذا الموسم. سعيد بن جبير رضي الله عنه كان اذا اتت عشر
ذي الحجة يجتهد اجتهادا لا يكاد يقدر عليه. قاعد ليل ما هو مش حاجة لا يطيقها بشر. ليه؟ سعيد ابن جبير انتم عارفينه التلميذ ابن عباس اللي قتلوا الحجاج ابن يوسف الثقفي كان ليل نهار وكان يقول لا تطفئوا سرجكم في ليالي العشر يعني افضل طول الليل صلي
كان يجاهد في عبادة الله ليلا ونهارا فيها. مجاهد كان في المسجد مرة فلقى واحد بيكبر بصوت واطي. فقال هلا رفع صوته بالتكبير مجاهد برضو تلميز ابن عباس زميل سعيد ابن جبير في مدرسة ابن عباس فقال هلا رفع صوته بالتكبير لقد ادركتهم. يعني كان في ناس زمان
بقى من من بقية الصحابة لقد ادركتهم ان وان كان احدهم لا يهتف بالتكبير في المسجد فيرتج لها اهل المسجد. المسجد كله باللي فيه ارتج من التكبير بتاعه. فيخرج صوته خارج المسجد الى اهل الوادي
فيصل الى الابطح فيرتج لها اهل الابطح. وكل ذلك من رجل واحد. بيقول البلد كلها كانت بتتزلزل من تكبيرة من واحد بس. وهو بيقول وكل ذلك من رجل واحد. الواحد بيعز واحد
واحد قلب البلد كلها بالذكر اللي طالع من قلبه ومن لسانه ولكن كان راجل اهي دي الاسطورة بقى. ولكن كان راجل ابو هريرة وابن عمر كان يخرجان في عشر ذي الحجة الى الاسواق. يعني تنزل سوق الجملة وتنزل السكة الجديدة. وتنزل سوق الخواجات. وتنزل فيكبران ويكبر
الناس بتكبيرهما والناس الاصوات ترتج بالتكبير. يبقى علو الهمة. النبي عليه الصلاة والسلام في عشر ذي الحجة وهو بيحج رفع ده يوم عرفة بالدعاء بعد الضهر فضل رافع ايديه لحد المغرب يعني خمس ست ساعات. رفع ايديه ما بين الجمرات كان بيرفع ايديه قدر سورة البقرة
يعني النبي عليه الصلاة والسلام كان تخيل كمية المجاهدة في الذكر والدعاء في هذه الايام. سيدنا موسى في العشر الايات دول لم يأكل ولم يشرب. متين قاعد بيذكر الله سبحانه وتعالى. في الاخر ربنا ادى له التوراة. يعني تخيل كده المفروض يبقى عندك علو همة في ذكر الله في هذه
الايام زي ما احنا بنتكلم في قضية الاسطورة يا جماعة. اسطورة الذكر. النهاردة قاعد افكر كده في اساطير او اساطير الذكر في القرآن الكريم لقيت سيدنا سليمان وربنا بيقول ووهبنا لداوود سليمان نعم العبد انه اواب. اذ عرض عليه بالعافية
العشية من الضهر للمغرب لغة اذ عرض عليه بالعشي الصافنات الجياد يعني فضل العرض الملكي لهزه الخيول من الضهر للمغرب عرض جبار. فقال اني احببت ذكر حب اني احببت حب الخير. عن ذكر ربي عن ايه؟ عن ذكر ربي حتى
تتوارد بالحجاب ردوها علي. يعني ساعات قليلة في يوم من الايام العادية راحت عنه في الذكر فذبح هذه الخيول. او سحاء وختمها ونظرها للجهاد في سبيل الله وخرجت من ملكيته. للنذر في سبيل الله. ليه؟ عشان اني احببت حب الخير عام
ذكر ربي عن ذكر ربي. يبقى ازا هي دي القضية. قضية ان دول عشر تيام مطلوب منك خمس ست كلمات بس. تعيش مع لكن الخمس ست كلمات دول لما داوود هتف بهم على رؤوس الجبال هتفت معه الجبال والطير. يا جبال
قالوا لقد اتينا داوود منا من اساطير الزكر في القرآن. ولقد اتينا داوود منا فضلا يا جبال اوبي معه والطير. اوبت الابل اذا صارت من الفجر الى المغرب يعني سيدنا داود كان بيقعد من الفجر على رأس الجبل للمغرب لا يفتر عن ذكر الله. سبحانه وتعالى يتخيل
يعني الفجر دلوقتي مسلا الساعة كم اربعة والمغرب دلوقتي مسلا كم؟ قل مسلا ستة سبعة مسلا يعني ايه يا اخوانا؟ يعني خمستاشر ساعة قاعد بيزكر ربنا. يعني جلسة الزكر بتاع
حوالي خمستاشر ساعة قاعد لا يفتر عن ذكر الله سبحانه وتعالى. وبعد كده يروح ينام شوية عشان يصحى يقوم الليل. كانت النتيجة ايه؟ هتفت معه الجبال عايزين تبقى دي الهمم بتاعتنا في عشر ذي الحجة في ذكر الله سبحانه وتعالى. اخواني في الله ادركوا اللحظة الفارقة
ادركوا هذه الايام الخطيرة. اللي هيقدر العشر تيام دول اللي هيبدأوا من اول مغرب الخميس الجاي بازن الله سبحانه وتعالى. اللي هيقدر العشر تيام دول يجاهد في الذكر ويتسلح بالمجاهدة في الذكر. ويوصل الليل بالنهار في الذكر. زائد اوراد القرآن والاوراد الاساسية بتاعته
الانسان ده لا تتخيل ربنا يعمل له ايه ؟ ما فيش مقام الوقتي ان احنا نتكلم عن سواب الزكر. وبعد كده نقول ازا كان دعمهم السواب اومال في العشرة دي سوابه ايه
المقام الان انك انت بس تقعد مع نفسك كده وتتخيل لو انت نجحت عشر تيام ان يعكف قلبك ولسانك على في الله متخيل انت ربنا هيعمل لك في حياتك ايه ؟ متخيل انت ربنا هيغير لك في حياتك ايه ؟ متخيل هذه الايام
تبقى مفرق وتحويلة في حياتك. بصورة شكلها ايه؟ المواسم عاملة زي عواميد النور اللي بتجدد الشحنة في السلوك. انت مفروض تفهم ان المواسم دي شحنة السنة. عشر ذي الحجة دي عند معظم الناس اخر شحنة قبل رمضان. رمضان اللي لسة عليه تمان تسع شهور ده هو
في اخر شحن قبله. يعني عشر تيام هيشحنوك عشر شهور لقدام. يعني المفروض اليوم بشحنة شهر لقدام. ده للي مش هيروح عمرة في النص. للي مش هيقعد له اعتكاف كده في النص ولا عادي. للي مش هيقف مع نفسه وقفة قوية في النص العشر تيام دول بشحنة عشر شهور. يبقى المفروض انت العشر
الايام دول تتشحن فيهم ازاي ؟ العشر تيام دول هم زقة الورد السابت اليومي بتاعك لمدة عشر شهور. يبقى المفروض انت تبقى مجتهد في هذه الايام قد اخوانا يعني بعض الملحدين يقول لك انه الحن ليه ؟ يقول لك الحياة قاسية. الدنيا فيها قسوة. آآ هو مش قادر يتخيل ان الدنيا صعبة
الدنيا معنتة. الدنيا مليانة بلاء. مليانة قرف. مليانة خنقة. مليانة فقر. مليانة هو مش فاهم. هم مش فاهمين اللي يحصل في الدنيا ايه ؟ لما الانسان بيرعى لربنا وبيفجر اوي وبيبدل شرع ربنا وبيتمرد على الله، والفجور بينتشر
في الشوارع وكل الجرائم اللي احنا شايفينها ليل نهار. ربنا بيسحب من الناس اربع حاجات. ربنا بيسحب من حياة الناس اربع نعم. اول نعمة في تتسحب نعمة السكينة. السكينة انك تبقى من جوة. انت ممكن تبقى من برة الدنيا والعة وانت من جوة ساكن. السكينة فالناس بتبقى حياتك كلها
قلق وتوتر وفزع وهلع وامراض نفسية. النعمة التانية اللي بتتسحب البركة. فبيبقى الناس طافحة الدم وفي الاخر رزق من غير بركة. وعمر من غير بركة والسنة تعدي كأنها شهر. واليوم يعدي كأنه ساعة. الحاجة التالتة اللي بتتسحب التيسير. يريد الله بكم اليسر. بس الانسان بيعسره على نفسه
فيبقى الجواز صعب. حتى التوبة بتبقى صعبة. حتى التوبة من العادة السرية لشاب عايز يتوب منها بتبقى صعبة. ليه؟ لانه لازم يصبر لازم الانسان عشان يرجع يعامل بالاربع نعم دول لازم يتعب شوية الاول في طاعة ربنا. النعمة الرابعة التوفيق. يبقى الانسان يخطط
ويطفح الدم ويجتهد. وفي النهاية يلاقي نفسه ما وصلش للي هو عايزه. ويلاقي نفسه التعب اللي تعبه عشان يهرب من حاجة وصله للحاجة اللي بها ربنا عايزين نتصالح مع ربنا يا جماعة. عايزين في الايام دي نرجع تاني الحياة تبقى جميلة. الحياة تبقى مليانة بركة وتيسير وتوفيق
عايزين نرجع تاني التشكيل النهائي بازن الله سبحانه وتعالى. التشكيل النهائي ان انت اليوم بتاعك سبع فترات. الفترة الاولى ايه يومك لو قسمته كده وشلت النوم والحاجات اللي زي دي يومك سبع فرترات. ايه هم؟ الفترة الاولى قل هنبدأ من بعد الفجر. يبقى جلسة الضحى. دي اول فترة
الفترة التانية لو انت نمت بعد الضحى شوية يبقى من عشرة الصبح للضهر. الفترة يعني الشوية اللي قبل الضهر يعني. الفترة التالتة من الضهر للعصر. الفترة الرابعة من العصر للمغرب الفترة الخامسة من المغرب للعشاء. وديت للي بيصوم غالبا هتروح في الفطار. الفترة السادسة الساعتين اللي بعد العشاء
لو قلنا انك هتنام عشرة ونص حداشر يبقى الساعتين اللي بعد العشاء. الفترة السابعة الساعة اللي قبل الفجر. لو انت نمت بقى ساعة قبل الفجر. دول سبع فترات قسمهم. شف انت دنيتك هتاخد ايه منهم. وشف انت وقسم الزكر. اعمل خطة. قل انا مسلا الساعتين اللي قبل
الضهر دول بتوع التسبيح كل يوم. تسبيح وتدبر في الخلق. من الضهر للعصر. ده مسلا التكبير بتاع كل يوم. او الحمد. الحمد وتقعد تكتب ورقة النعم من العصر للمغرب مسلا ده ورد القرآن او جلسة الضحى ده ورد القرآن. طيب او جلسة الضحى ده ورد التهليل بتاع كل يوم
حياتك. طيب بعد العشاء ده الصلاة. طب قبل الفجر ده الاستغفار. رتب وقتك. حط خطة. ادركه اللحزة الفارقة الموضوع اخطر من انك تسيبها كده تروح وتضيع منها. حط خطة وخليك واقعي ومرن. اللي يروح منك يروح خلاص. هو القضية مش انك هتجيب مية في المية. ولكن
انك انت ماشي مرتب ماشي عارف انت بتعمل ايه ان شاء الله بازن الله هنا في مصعب يعني آآ بنرتب الوقتي ان جلسة الضحى يوميا تبقى عبارة عن تحفيز سورة ومقرأة كل يوم ناخد صفحة كده. تبقى مقرأة وتعليم تجويد وحفظ لها. زائد شرح لهزه الصفحة
يبقى ايه؟ يبقى تخرج من جلسة الضحى مخلص صفحة. واخر يوم اللي هو يوم عرفة يبقى امتحان الحفظ بتاع السورة ديت بالجوائز بتاعتها يعني بنرتب ان جلسة ضحى تبقى المنزر ده ان شاء الله بازن الله. وان يوم الخميس الجاي تبقى ليلة ايمانية اللي هي اول ليلة بقى من الليالي العشر. ويوم الجمعة يبقى يوم ايماني
اللي هو اول يوم من ايام العشر يعني يبقى ليلة ايمانية ويوم ايماني يستقبل بهم. يعني الكفاح في ذكر الله في هذه يعني اسأل الله سبحانه وتعالى ان ربنا ييسر لنا يا اخواني وان ربنا يسددنا وان ربنا يفهمنا الايام دي ويفهمنا قيمتها ويفهمنا
خطورتها ويثبتنا على ذكر الله ليلا ونهارا. هات خاتم ورق كده كان احد اخواننا بيعملها زمان يجيب يعمل خاتم من ورق بس بيكون عريض شوية. يعني اعرض من عقلة الصامع. عشان لما يلبسه ما يعرفش يتني صابعه. ويقوم لازقه بسيلوتب كده عشان يمتنه. فاضبط
طول ما هو ماشي لابس الخاتم ده وما حدش فاهم هو لابسه ليه. اول ما ييجي صابعه يقوم صابعه يوجعه من الحافة بتاعة الخاتم الورق ديت يقوم ايه يفتكر زكر الله يقعد يكمل زكر شوية ، شوية ينسى ييجي يحرك صابعه يفتكر زكر الله. اعمل اي حاجة تفكرك بزكر الله في هزه الايام. اعمل اي علامة
تذكرك بذكر الله في هذه الايام. اعكف على ذكر الله فيها فاكثروا فيهن من التسبيح والتحميد والتهليل والتكبير. اخوانا يعني عاملين لكم ورق الورق ده مش عشان حضرتك. الورق ده عشان احنا نشتغل في الدعوة. يعني ورقة صفحة جديدة مع الله
هتعمل ايه في عشر ذي الحجة ورقة صغيرة بسيطة كده كل ورقة عبارة عن مشروع من المشاريع. دي ورقة الصيام. فيه ورقة ثانية مثلا دي برضو الصيام دي برضو الصيام فيه ورقة
آآ كل واحدة فيها عشرة مع الماما اه في في ورقة الزكر التكبير والتهليل والتحميد. مسلا على السرير في ده بقى في ورقة تانية الاجتهاد. في ابواب العمل الصالح. يعني وهكزا يا اخواني في الله. المفروض ان اللي هياخد آآ دول كم ورقة
عشرة من كل نوع. دول تلاتين ورقة عشرة من كل نوع. آآ احنا عايزين نجتهد ان احنا ننشر هزا الموسم. ان احنا نوقز الناس في هزا اللي هياخد الورق ده هيلزق كل ورقة على باب مسجد. واخدين بالكم معي؟ هيلزق وذكر فان الذكرى تنفع مين؟ المؤمنين
اللي هيلزق كل ورقة على الواد ماسكة. كل واحد ياخد على قده. واحد يقول لك انا هلزق على باب عشر مساجد. يبقى انت زكرت مسلا قل المسجد بميت واحد مسلا بيصلوا
على مدى الخمس فروض يبقى انت زكرت كده الف واحد يقول لك انا هاخد عشرين ورقة. يبقى كل واحد ياخد من الورق على قدر بازن الله على قدر ما سيلصق على ابواب المساجد بازن الله سبحانه وتعالى. الورق الصغير ده يتوزع على الناس بقى مباشرة. صلاة الجمعة. الورق
الصغير ده بعد صلاة الجمعة. يبقى اللي هياخد الورق الصغير ده هيعمل به ايه؟ هيصلي الجمعة في مكان ويقوم مسلا خمسين ورقة اللي هياخدهم او المية ورقة اللي هياخدهم يوزعهم على حد بعد صلاة الجمعة ويصدق الله في النية. لان ممكن الورقة تقع في ايد حد. آآ كلمة فيها تهز قلبه. وتخليه يفتكر
واجتهد في هزه الايام. يبقى احنا بنشتغل دعاء الى الله. يعني بالزات كمان اللي مش قادر يتكلم واللي بيتكسف يتكلم يلاقي فرصة لهزا. طب كان فيه حاجات تانية كان فيه شوكولاتة وكان فيه كان فيه فراخ بانيه طب ما نجيب حاجة كده. بتضحك. الطبخة بتتحرق يا جماعة
هو انا فعلا سي هشام منصورة حرق كده. طيب الوقتي في كتاب مشاريع العشر الشيخ محمد حسين يعقوب. خلاص؟ آآ آآ طبعا اللي هياخد الكتاب ده هي مطلب واحد ما فيش له تاني. اللي هياخد الكتاب هيقرأه بتركيز لان ده بيتكلم عن المشاريع العشر. وهيدي كلمة واحدة بس منه. ها مين ياخد
مين ياخد مشاريع الحشر الخطاب وهيدي كلمة منه وحضرتك برضو الشيخ ابراهيم طبعا دكتور محمد دكتور احمد شيخ باشمهندس خلف عندك تاني يوم مشاريع العشر اللي يقدر يا جماعة يجيب من مشاريع العشر ده ويوزع بالتمن يبقى جزاه الله خيرا يعني لان
مليان معلومات قيمة جدا عن عشر ذي الحجة. احنا كنا متفقين على غير كده. الشيخ محمد سمير فين؟ طب هو هربان مني ليه فين فين اللي اتفقنا عليه؟ احنا كنا متفقين يا جماعة ان احنا طيب اومال انتم ساكتين ليه بس يا جماعة
لا اله الا الله. طيب. آآ مين ياخد المصحف ده ويختم خاتمة بقى لحد نهاية العشر بقى يعني ما فيش اقل من كده. ايه ما فيش ختمة قبل العاشر دلوقتي. احنا نقول ختمة آآ يعني يختم ختمة في العشر. قبل ايه؟ ختمة في العشر؟ ها؟ من ياخد المصحف
ويختم ختمة في العشر. اتفضل. مين ياخد المصحف ده ويختم ختمة في العشر؟ خد يا بطل. مين ياخد خد المصحف ده ويختم ختمة في العشر. صحيح يا حبيبنا اللي في اخر المسجد خالص. في اخر المسجد تماما. لسه فيه مصحف اهو. مين ياخد المصحف ده؟ انتم عايزين اقل من
في العشاء يا جماعة شيخ رزق خد ويختم خاتمة في العشر. طيب الوقتي في آآ كان شوكولاتة كندر شوكولاتة كندر دي المفروض فين بقى اطفالنا مين ياخد البيضة الشوكولاتة دي وتصلي على الرسول عشر مرات النهاردة عشر مرات طب خمس مرات
طب مرة طب مين تاخدها وتاكلها؟ انا انت تاخديها وتاكليها خدي كليها يلا. طب مين ياخد دي؟ وحد يا جماعة يسعفني يساعدني باي حاجة. ده طالع على الرسالة مرة مش جاية. مين تاخد ده وتقرأ قل هو الله احد تلات مرات. خدي يلا. مين ياخد الشوكولاتة
واقرأ قل هو الله احد تلات مرات. خد. ها هتقرأ قل هو الله احد كم مرة؟ تلات مرات. ها؟ قل هو الله احد كم مرة تلات مرات. ها كم مرة؟ تلات مرات. ايه اللي تلات مرات؟ قل واحد. قل هو الله احد. انا مش عاوز بنات
انت مش عايز ايه ؟ من زمان. مش عايز بناتي! طب خد ولادي. خد في واحدة. ابني الدكتور احمد سعد ناصح والله اول مرة اكتشف ان فيه بنات وولادي. حبيبنا طب خد ادي له. اي حد جنبه طفل يا جماعة جنبه راجل كبير كده يدينا. طب حد يجيب العيش
بسرعة بقى. الوقتي يا جماعة خد يا حبيبنا. خد انتم الاتنين بقى في الاخر مش اطفال كبار بس خد. خد بقى الطفلين اللي معك خد اديهم. ايه؟ الورق ده فين؟ اتنين خد اتنين اهم. ماشي. اتنين اهم. كله اطفال؟ فيه حد لسه يا جماعة؟ اه
اخر كندراية. اخر كندراية انا ممكن لسة في حد انا لله وانا اليه راجعون. صلوات يلا يا جماعة آآ يعني طب حد كده آآ ياخد السندوتش ده ويصوم لحد يوم عرفة. عيب بقى يعني
طب ويصوم الاسبوع ده! ما هو كده كده هيصوم تسعة زي الحجة يعني احنا ايه يا ترى يا جماعة؟ يعمل ايه؟ يصوم اتنين وخميس؟ ابعت اتنين؟ طب يا شيخ محمد اتنين وخميس ممكن
طبعا. خلص الشيخ محمد الاسكندر يا جماعة اتنين وخميس. خلاص يا جماعة لازم نرضى بقليلنا عشان آآ الشيخ محمد. مين ياخد السندوتش ده ويصوم اتنين وخميس الاسبوع ده. اتنين خدها يا شيخ. مين ياخد
اتنين وخميس. السندوتش ده ده كاتشب ومايونيز وفراخ يعني مش عارف يعني. يعني الصيام بالكاتشب والمايونيز. مين ياخد السندوتش ده ويصوم اتنين وخميس خد الشيخ محمد اتنين وخميس. يلا بصوا بقى. انا انا
ادي واحد ادي اتنين ياخد السندوتش ده والله اثنين ثلاث اربع خميس يعني من الاتنين للخميس بس. ايه؟ يعني يصوم اربع تيام بس الاسبوع ده انت برضو مصمم. اتنين وخميس وجمعة. ها؟ مين ياخد؟ طب ساومهم يعني طب انتم الموضوع
طب جه ابراهيم صوم اتنين وخميس. ايه؟ التسعة خلاص التسعة ايام. خلاص بصوا الشيخ ابراهيم فتح باب خير والله كبير يا جماعة خلاص يلا تسعة ايام ها. اخر كلام بقى ما فيش اقل من كده. كل شيء. التسع تيام. يلا كل واحد
يسلك البتاع في تسع تيام يلا. يا بلاش يا جماعة والله. ايه؟ خد خد يلا تسع تيام ما انتم كده كده هتصوموهم يا اخوانا هو فيه حد هنا مش ناوي يصومهم؟ يلا التسع تيام
يعني سبحان الله! والله حطيت اتنين في سندوتش وطلعوا برضو في العدد. ولا هو فيه حد جاب! ها التسع تيام اخر سندوتش بقى لازم يبقى له تمن مميز التسع تيام. دي نيتي والله بس ابشر يا شيخ
استاز ياسر. لا لا لا حضرتك. مش ممكن. مش ممكن. بعد المجهود طب بص يا استاز ياسر يعني ايه خمس تيام تسعة. خد بص الاستاز ياسر حبيبنا وما ينفعش ان انا انت. ربنا يبارك فيكم الورق بتاع عشر زي الحجة
توزع بعد خطبة الجمعة اللي انتم ما توزعوها ان شاء الله. واللي انتم هتلزقوا على ابواب الجوامع. الوقتي بازن الله مين اللي هيقوم بقى يوزعه مين مين من الرجالة. ها
خلاص شباب الوقتي بازن الله وانتم بتفطروا كده هيوزعوا عليكم. اللي هياخد حاجة من الورق الصغير ملزم انه يوزعها في صلاة الجمعة. واللي هياخد اي كمية من الورق الكبير ملزم انه يعمل ايه؟ يلزقها على ابواب الجامع. سبحانك اللهم وبحمدك. اشهد ان لا اله الا انت. استغفرك واتوب اليك. جزاكم الله خيرا

