السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله. واليك يرجع الامر كله. اللهم صل على عبدك ونبيك محمد صلى الله عليه وسلم في الاولين والاخرين
فاخرين وفي كل وقت وحين. اللهم اطعمت وسقيت واغنيت واغنيت وهديت واجتبيت. فلك الحمد على ما اعطيت. اللهم صل على حبيب قلوبنا وعلى طبيب قلوبنا. اللهم صل على خير خلقك. اللهم صل على شفيعنا يوم الدين. اللهم صل على محمد. اللهم
وصل على محمد. اللهم صل على الحبيب محمد عدد قطر الامطار وعدد ورق الاشجار. وعدد مكاييل البحار وعدد ما اظلم الليل واضاء عليه النهار. عليه افضل الصلوات من رب العالمين الى يوم الدين. اما بعد للاسف ما لحقناش. كلمة بنسمعها كتير جدا ممكن
تسمعها لما واحد يعني يحصل له حادسة على الطريق السريع وينزف دمه. وتيجي عربية الاسعاف تنقله لمستشفى الطوارئ. ولكن يوصل ميت. للاسف ما لحقناش ممكن تسمعها لما اي حد فجأة يجي له جلطة في القلب او زبحة صدرية. ممكن من اقرب احبابنا في الدنيا وتجري بقى على العناية المركزة. ولكن يوصل ميت
للاسف ما لحقناش. ممكن نقراها في حادسة واحد وواحدة في شهر العسل. جابوا اي حاجة دليفري بياكلوها اتاريناها مسممة. ماتوا هم الاتنين اتنين قبل ما يوصلوا المستشفى للاسف ما لحقناش. ولكن للاسف ممكن الموضوع ده يحصل معي ومعك. ممكن ما نلحقش والله يا جماعة. ممكن احلامك اللي انت
تحلم بها في الدنيا ما تلحقش انك تحقق اي حاجة منها. ممكن احلام المستقبل وطموحاتك اللي انت قاعد تخطط لها. وقاعد تلات ساعات كل يوم على السرير انت مغمض عينيك قبل النوم. تسيب لخيالك العنان فيها ممكن ما تلحقشي. اي حاجة منها. ممكن كل متع الدنيا اللي انت شايفها ما تلحقش تجيب
السعادة من اي شيء منها. ممكن العبادات اللي نفسك تعبد ربنا بها. والطاعات اللي انت نفسك تعملها ما تلحقشي. الاماني اللي جواك ناحيتها حقق لواقع ممكن اللي انت نفسك تعمله في رمضان ما تلحقش ان يجي رمضان عليك. عشان تعمله فيه. ممكن الزنب اللي انت نفسك تتوب منه ما تلحقش انك تتوب منه
انه ما تلحقش انك تسيبه. ممكن التغيير اللي انت نفسك تعمله في حياتك. نفسك تتغيره عشان ربنا. عشان تبقى بني ادم. عشان تحقق احلام كتيرة عندك على ان خامتك تتغير. وشخصيتك تتغير وجديتك تتغير. ممكن ما تلحقش. ممكن ما تلحقش تنفز حاجات هي بالنسبة لك
حياتك وعمرك. بالنسبة لك انت لا ترى قيمة للحياة من غيرها. بالنسبة لك هي لو اتاخدت منك انت ممكن تتحول لمريض نفسي. ممكن ما تلحقش تتغير ولا تلحق تعمل اي حاجة فالفرصة قدامنا مش كتير. الفرصة قدامنا مش طويلة. الفرصة قدامنا مش بالمدى اللي احنا متخيلينه. كلنا قاعدين الوقتي. جوانا رغبات
وجوانا طموحات جوة الدنيا. جوة الدنيا مهما كنا متدينين بنحب حاجات في الدنيا. ونفسنا نوصل لها كلنا قاعدين الوقتي. جوانا مشاريع داخلين فيها ونفسنا نخلصها. كلنا قاعدين الوقتي عندنا زنوب نفسنا نخلص منها. كلنا قاعدين الوقتي جوانا طموحات في دين ربنا وفي الدعوة. وفي طلب
علمه في العبادة وفي نصر دين الله. وكلنا قاعدين الوقتي وجوانا احلام بالتغيير في نفسنا. كل واحد فينا نفسه يتغير ولكن للاسف الفرصة مش طويلة زي ما احنا فاكرين. وبدأ لهم من الله ما لم يكونوا يحتسبون. احيانا الانسان بيبقى مش قادر يتفهم
ان في قوانين ربنا بيمشي بها الحياة. بامر وقدرته وان فيه اجال ربنا ضاربها. قبل ما انت تتخلق وانت لا تعرف اجلك. ولا تعرف لسانك من قد ايه؟ عشان كده ممكن ما تلحقش هنعيش النهاردة مع اية من كتاب ربنا سبحانه وتعالى. هنعيش مع اية يعني بتوصل لنا الرسالة دي. والمفسرين
لما داروا حواليها داروا حوالين رسايل كتير اوي فيها. وليس معنى واحد كما يتبادر الى بعضنا. اية بتقول لك فعلا ممكن ما تلحقش. قال تعالى وحيل بينهم وبين ما يشتهون. حيل الحائل ده لما يكون واحد متشبس بحاجة وواحد غارز ايديه
حاجة. واحد متمسك بحاجة ويجي حاجة حائل بينه وبينها. مهما كنت بتحبها مهما كنت راغب فيها. مهما كنت متعلق بها اتفض الاشتباك بينك وبينها. سواء هي خير سواء هي شر. وحيلة بينهم وبين ما يشتهون. بعض المفسرين قالوا حيل بينهم وبين
كما يشترون اللي بتحصل عند الموت وبتحصل بعد الموت وبتحصل في القبر. وبتحصل يوم القيامة. لما الشهوة بتنقلب. لما بيحصل انقلاب في الشهوة. لما بيحصل المشاعر لما الشهوة كانت للمعصية وللدنيا وللفلوس وللطموحات فجأة الشهوة تنقلب وتبقى للطاعة هييجي عليك لحزة هيبقى
انت نفسك في ركعتين هيجي عليك لحزة يبقى نفسك في ليلة تقومها. هييجي عليك لحظة هيبقى نفسك في يوم تصومه. وممكن ما تلحقش. ان كل الاماني اللي جواك تجاه طاعة ربنا سبحانه وتعالى. وكل الاحلام اللي جواك تجاه العمل الصالح. ممكن كل دي تبقى اماني وما تلحقش تنفز منها حاجة. ما تعتقدش
ان انت قدامك فرصة تفكر كتير وقدامك فرصة يجي لك الف رسالة ربانية. لان فعليا ياما ناس ما لحقتش. قال رسول الله صلى الله عليه وسلم معدي جنب قبر لواحد ميت حديثا. فقال النبي صلى الله عليه وسلم ركعتان خفيفتان. زي اللي كلنا صليناهم دلوقتي بعد صلاة المغرب
او ما بين الاذان والاقامة ركعتان خفيفتان مما تحقرون وتنفلون. حاجة خفيفة كده يعني ايه؟ من اللي انت يعني انت نفسك وانت بتصليها مش شايف ان انت عملت اي شيء. ركعتان خفيفتان مما تحقرون وتنفلون يزيدهما هذا في عمله
اللي تحت التراب الوقتي ومقفول عليه في القبر داهو يزيدهما هذا في عمله يرجع الدنيا بس يصليهم ويرجع تاني. احب اليه من بقية دنياكم احب اليه من انه كان يبقى اتجوز اجمل نساء العالم قبل ما يموت. احب اليه من انه كان ياخد اعلى شهادات العالم قبل ما يموت. احب اليه من انه كان يحوز امواله
العالم قبل ما يموت احب اليه من انه كان يتفسح في اعزم فسح العالم قبل ما يموت. ركعتان خفيفتان مما تحقرون قانون احب الى هذا او احب الى صاحبكم هذا من بقية يزيدهما هزا في عمله احب اليه من بقية
دنياكم احب اليه من الدنيا واللي فيها. قال رسول الله صلى الله عليه وسلم اغتنم خمسا قبل خمس. النبي عليه الصلاة والسلام هنا بيعلمك قاعدة جبارة اللي يفهم القاعدة دي عمره ما هيتعب نفسيا. ولا عمره ما هيجي له مرض نفسي. النبي عليه الصلاة والسلام بيقول لك اغتنم. اغتنم يعني انت في ايدك خمس غنايم دلوقتي. انت في ايدك
خمس كنوز ولاكن انت مش مقدر قيمتهم؟ خمسة نكرة للتعظيم. خمسة انت معك خمس كنوز في ايديك. قبل قبل دي يعني اللي بعدها جاي جاي. يعني في حاجات جاية جاية. يعني انسى ان في اي حال انت عايش فيه في الدنيا وهيكمل معك. كما قال السلف انت يا ابن يا ابن ادم ابن
يعني ايه ابن اغيار؟ انسى ان الفلوس اللي معك هتكمل. انسى انك هتفضل شباب على طول. انسى شباب يعني طاقة. شباب يعني اللي انت عايز تعمله هتعمله. شباب يعني لو جا لك واحد الوقتي قال لك باقول لك ايه ، ما تيجي بعد الدرس نطلع على الساحل الشمالي ونتفسح ونقوم سالقين الفجر هناك. وطالعين من الفجر بقى على على القاهرة بقى
الضهر هناك مش عارف مين بيدي دورة علمية في ايه نحضرها ونقوم مسافرين بعض على كفر الشيخ اصل في تحفيظ قرآن ايه يلا يلا انت ان يلا دي هتفضل انت بكرة هيبقى اقصى حلم عندك انك تقدر تدخل الحمام على رجليك. انت شبابك ده مش هيفضل. والطاقة اللي جواك دي مش هتفضل. وكل
اهاليك اللي كبروم وعجزوا بيوجهوا لك الرسالة دي ليل نهار. ان اوعى تفتكر انك هتفضل شباب على طول وهيفضل عندك طاقة. تقدر تسهر في الفجر لما تحب وتقدر تطبق في المزاكرة لما تحب. وتقدر تنزل وتروح وتيجي وتقدر تنزل تلعب مباراة وانت ما اتغديتش عادي. وترجع من المباراة تسهر
مع اصحابك وانت ما فطرتش من الصبح عادي. اوعى تنسى اوعى تفتكر ان الطاقة دي هتفضل. اغتنم خمسا قبل خمس. اوعى تفاجأ بالدنيا. اوعى تفاجأ بالانقلابات اللي هتحصل لك شئ تم ابيت. مهما كانت الدنيا حواليك مستقرة. الدنيا قلابة قلابة. والخمس كنوز اللي معك هيروحوا منك. وهييجي الخمس حاجات اللي بعدهم
ولازم تبقى مستعد للحزة دي. اغتنم اغتنم فراغك قبل شغلك. اوعى تفتكر انك هتفضل عندك وقت انا مشغول انت بيتهيأ لك مشغول انت لسة ما جربتش الانشغال لسة ما جربتش غرسة قل ان كان اباؤكم وابناؤكم واخوانكم وازواجكم وعشيرتكم واموال اقترفتموها وتجارة تخشون
لسة ما جربتش الغرزة. ما جربتش انك تبقى الدنيا ماسكاك من عشرين جهة وما انتاش عارف تطلع منها. ما جربتش المسئولية اللي بحق وحقيقي. اغتنم الفترة شهر عسل للالتزام. اللي انت عايش فيه ده. اغتنم فراغك قبل شغلك. هتتشغل هتتشغل. مهما عملت. ما دام عايش
الدنيا هتتشغل. اغتنم حياتك قبل موتك. هتموت هتموت. انت دلوقتي عايش. فانت مش حاسس فعليا باحساس. يعني ايه انسان مات؟ يعني ايه انسان ما عدش هيرجع يعني ايه فاصابتكم مصيبة الموت. ربنا سمى الموت مصيبة. طب سمى الموت مصيبة ليه؟ النبي عليه الصلاة والسلام بيفسرها لك
يقول لك ازا مات احدكم ايه؟ انقطع عمله الا من ثلاث اهو الموت مصيبة عشان انقطع عمله. الموت مصيبة لانك انت دلوقتي قادر تحضر درس قادر تصلي قادر تقوم الليل قادر تقفل تليفونك و هسهر الليلة مع القرآن اللي انت عايز تعمله هتعمله بس لو انت صادق. انت مش قادر تتخيل يعني ايه
ان العبد المؤمن ازا كان في انقطاع حتى وهو مؤمن فيه انقطاع من الدنيا. انقطع عمله هي دي المصيبة. المصيبة ان ما عدتش تقدر تعمل حاجة زيادة خلصت. ما عدتش تقدر تحرك جارحة من جوارحك في حاجة زيادة. وحياتك قبل موتك هتموت هتموت. اوعى تفتكر ان انت
فيها. هي فرصة الله وحده من فوق سبع سماوات اللي يعرف هي قد ايه في عمري وعمرك الحق عمرك وغناك قبل فقرك. الحق الديش. الحق ادي لانك انت هيجي لحزة مش هتقدر تدي. مش هتقدر هيبقى كل احلامك
انك انت بس تغطي احتياجاتك انت. فالحق ادي لو في جيبك جنيه زيادة عن احتياجك الحق طلعه. لو تقدر تطلع الحق طلع لان ممكن ييجي وقت ما عدتش تقدر تعبد ربنا بالعبادة دي وغناك قبل فقرك. وصحتك قبل سقمك. الحياء صح ومرض. الحياة شباب
شيخوخة الحياة زنا وفأر. النبي عليه الصلاة والسلام بيقول لك اوعى تفاجأ بمفاجآت الحياة. اوعى تتصدم في الدنيا. اوعى لما فجأة تلاقي نفسك ما عكش فلوس تتصدم. ولا لما تلاقي حبيبك
ماتت اتصدم ولا لما يجي لك مرض خطير من الامراض اللي ما فيش علاج في الطب فيها تتصدم. ولا لما تعجز وتكبر تتصدم انا ما كنتش اعرف ان العجز كده وان الكبر كده وان فيه مرحلة كلها جليد بالمنزر ده. وان فيه مرحلة رهيبة في الحياة. الواحد ما كانش يتخيل هو شاب بيجري
ان العاجز وحش كده. وسموه عجز لانه من العجز لانك انتهت طاقتك على فعل اي شيء. يقول لك وانت شاب معك طاقة وما معكش فلوس. وانت كبير معك معك فلوس وما معكش طاقة. عندكش طاقة تعمل اي حاجة. دي مرحلة انا وانت بنسمع عنها. انا وانت بنسمع عنها وبنقرا عنها كتير. ولكن احنا لسة مش فاهمين
المرحلة دي ايه؟ ونتمنى ان ما يجيش علينا اليوم ده. ولكن دي سنة من سنن ربنا في الحياة. سنة من سنن ربنا لو واحد في الالف فلت منها وصحته صحته فضلت معه فالحياة بتقول ان المعظم مش هيفلت منها. سنة من سنن ربنا. سبحانه وتعالى ربنا يرتب الدنيا عليها. اغتنم شبابك قبل هرمك. اغتنم
من فترة الطاقة اللي انت عايز تعمله دلوقتي هتعمله. اللي انت ما بتعملوش دلوقتي ما بتعملوش لانك مش عايز. اي حاجة انت عايز تعملها دلوقتي ربنا مديك طاقة اغلى من اي فلوس
واغلى من اي امكانيات واغلى من اي مركز. انت عندك طاقة. اللي بفلوسك تعمله في ساعة بازن الله بطاقتك تعمله في اسبوع بس هتعمله. لو وعايز هتعمل ولكن القضية كلها قضية الرغبة. اغتنم شبابك قبل هرمك. اغتنم سيدنا زكريا واقف عنده تسعين سنة بيصلي
قل رباني وهن العظم مني. وهن قال لك الاسنان وقعت. اسنانه يعني في بعض الاقوال المفسرين الاسنان دي بالعضم ما عدتش قادر يا رب. ما عدتش قادر اصلي سبع تمن ساعات زي ما كنت يا رب. واشتعل الرأس اشتعل الرأس ايه ؟ قصده شعري ابيض
بس من كتر مرارة سيدنا زكريا على عمره. من كتر ما كنت لسة مع احد مشايخه الكبار جدا في مصر المشهورين. كنت قاعد معه كده باستنصحه مع بعض لوحدنا بيقول لي يا ابني انا قلبي بيتفرم على السن اللي انا كنت فيه قدك. وانا باقول لكم انا قلبي بيتفرم على السن اللي انا كنت فيه قدكم
وانت ده كله بيقولها. طب ما حد يفوق بقى ويفهمها. ما حد يصدقها. اغتنم شبابك قبل هرمك. اغتنم غناك قبل فقرك اغتنم صحتك قبل سقمك. اغتنم حياتك قبل موتك. اغتنم الغنائم اللي ربنا مداها لك ديت. الحق لان النبي عليه الصلاة والسلام
يقول لا تزولا قدما عبد. مش هتتحرك من مكانك. ساعة العرض على الله. حتى يسأل عن اربع عن عمره فيما افناه. عمرك ده غالي قوي. والشباب كمان وعن شبابه فيما ابلاه. يبقى تتسأل عن شبابك مرتين. مرة سؤال مخصوص ومرة سؤال جوة جوة السؤال بتاع العمرة على بعضه. عمرك
اغلى مما تتخيل واثمن مما تتصور الاعمال الصالحة اللي انت عايز تعملها ممكن ما تلحقش انك انت تعملها. ممكن ما تلحقش. رمضان اللي جاي. تستنى رمضان ليه؟ ليه تستنى رمضان؟ عشان تقوم ليل. ليه تستنى
عشان تصوم. ليه تستنى رمضان عشان يبقى لك ورد؟ ليه تستنى رمضان عشان تختم القرآن؟ ليه؟ وافرض ما عشتش لحد رمضان وافرض ليه تستنى وتعلق على ان فيه وقت جاي ان شاء الله هعمل فيه. ممكن ما تلحقش وحيل بينهم وبين ما يشتهون
القول الاول بينما يشتهون من طاعة الله. ساعتها بتنقلب المشاعر خليها تتقلب من الوقتي. زي سيدنا موسى لما النبي عليه الصلاة والسلام عدى كده في رحلة الاسراء فوجده يصلي في قبره. قاعد بيصلي في قبره. يعني الصلاة عنده مش تكليف. الصلاة عنده حياة. الصلاة عنده روح. هو مش ما يقدرش
تعيش من غير ما يصلي. فهو بيصلي في القبر بتاعه. وجده يصلي في قبره عليه وعلى نبينا. الصلاة والسلام زي حمزة ازيك كده يوم ما مات اللهم ان منعت ان اصوم كما اريد وان اصلي كما اريد. وان ازكي كما اريد. فاقبضني اليك. فاقبضني اليك. زي ما كان بعض
شيخنا كده بيعلمها لي زمان. بيعلمها لي يعني. يقول لي سيبوني في حالي. سيبوني في حالي. بيقول لي انا دايما اقول لكل علاء سيبوني في حالي. دعوني اصلي سيبوني اصلي. سيبوني اعبد ربنا. سيبونا اشبع من طاعة ربنا. لان الموت لما هييجي ساعتها هاتمنى الركعتين. وما اناش هاعرف اجيبهم تاني
ولا هعرف انا لهم تاني احرص على ما ينفعك. ركز في عمرك. لانك ما انتش واخد فرصة كبيرة زي ما انت فاكر ولا حاجة. ما انتاش واخد ايام كتير زي ما انت فاكر ولا حاجة
ركز في عمرك وركز في ايامك احرص على ما ينفعك. ركز حلو اوي اوي اوي اوي. لان العمر اللي انت واخده فرصة قصيرة يا دوبك تلحق تطيع ربنا فيها القول الثاني من اقوال المفسرين وحيل بينهم وبين ما يشتهون. قالوا التوبة. حيل بينهم وبين توبة. المرة دي بقى مش فعل الطاعات. المرة دي ترك المحرمات
نفسي ارجع عشان اسيب الفرجة على السوشيال ميديا. ده مش عايز يرجع عشان ده عايز يرجع عشان الحاجة اللي كان بيقفل الباب عشانها في الدنيا. واللي كان بيراقب احسن يكون حد بيبص عليه فيها في الدنيا. واللي كان بيتمتع بها في الخلوة في الدنيا. واللي كان نفسه
فيها في الدنيا واللي كان لما يشوف شاب بيعملها ولا معه بنت في عربية ويقول لي ياه اه يا معدي في الدنيا نفسه يرجع عشان يتبرى عشان يغيرها نفسه يرجع عشان يتغير. مش نفسه يرجع بس عشان يطيع ربنا. نفسه يرجع عشان يتوب. نفسه يرجع عشان يسيب كل حاجة
ده حرام كان بيعملها وحيل بينهم وبين ما يشتهون. ممكن ما تلحقش. ممكن ما تلحقش تتوب من الزنب اللي زلك. ممكن ما تلحقش. عشان كده اتبع السيئة حسنة اتبع يعني فوريا. فورا ويأتوكم من فورهم هزا فور. الملايكة لما بتتحرك وبتنفز الامر بتنفز الامر على الفور. بتنفز
الامر بالفورية. لان هي دي العبودية لله سبحانه وتعالى. انك يبقى عندك فورية في التحرك في امر الله. ما تقعدش تستنى. ما تقعدش انك انت تسوف لاي حاجة الملايكة عكس التسويف تماما عشان كده فيروز زبادي بيقول لك الملك في السماء يعادل كلمة الملك في الارض. فان كان في الارض ملوك
في الارض فهم ملوك السماء. فهم ملوك السماء. ملوك عند ربنا ليه؟ تحرك فوري. قوة في عبادة ربنا. لا يفترون. لا يسأمون. ما بيبطلوش مش ما بيكلوش يسبحون الليل والنهار. يبقى ممكن ما تلحقش انك تتوب من الزنب اللي انت نفسك تتوب فيه. او مش شهوة. ممكن يكون معنا الوقت بنت
اعدادي او في اخر ابتدائي ممكن ما تلحقش انها تلبس حجاب. ممكن حاجات كتير اوي. الواحد نفسه فيها ما يلحقش ان هو يعملها. او نفسه يسيبها ما يلحقش ان هو
هو يسيبها عشان كده ابو ابراهيم عليه لعنة الله يقابل سيدنا ابراهيم يوم القيامة. زل ابنه بقى في الدنيا ويقعد يدعوه لارجمنك فيقابله يوم القيامة فيعني يأس اليأس بقى فيقول له يا ابراهيم اليوم اطيعك ولا اعصيك ابدا. انا خلاص ما عدتش آآ انا اسمع الكلام بس اشفع لي عند
ربنا في رفع ابراهيم رأسه بقى ييجي يدعي بقى ويقول يا رب فيقال له انظر تحتك. فيبص فازا بضيق ملتقط في عذرته ضبع يتمسخ ضبع والعياذ بالله يتمسخ وكل يعني واحد من اهل الضلال بيتمسخ الحيوان. جهنم دي حديقة حيوانات. جهنم دي فيها مز
نسموه على الايه؟ الخرطوم. الخرطوم ده انف الخنزير. يتمسخ خنزير. والعياذ بالله ان لدينا انكالا. النجل ده آآ في الجمل حمار. يتمسخ حمار في جهنم والعياذ بالله. فيه نزغ في جهنم دي كل واحد ممكن يتمسخ لاقرب حيوان فيه الصفة بتاعته. والعياذ بالله
فازا بضيق ملتق ضبع ملتطخ في عذرته. يعني اه تبول وتغوط على نفسه. وقعد يتمرمغ في العذرة بتاعته في الغائط بتاعه فازا بضيق ملتطخ في عذرته قعد يتلوى بقى وقعد يتلطخ في الارض بقى. وهو ممسوخ والعياذ بالله. فخلاص بعد
يوم اطيعك ولا اعصيك. خلاص خلصت اصلا. عايز يتوب النهاردة! عايز يتوب بعد ايه! القصة خلصت. يا ليتني اتخذت مع الرسول سبيلا. ده بيقول ايه؟ يا ليتني اتخذت اتخذت دي قرار يا ريتني كنت اخذت القرار. مع الرسول مع ده يعني انا ما كنتش ابقى مسلم عادي. ده انا كنت هبقى من الناس اللي هو والذين معه
ده انا كنت هكسر الدنيا. سبيلا. انا عايز طريق واحد بس. انا عايز طريق واحد بس. طاعة واحدة بس كنت عاملها تنجيني النهاردة. يا ليتني اتخزت مع الرسول بعد ايه ؟ خلصت. يا ليتني قدمت لحياتي. حياتك اومال اللي في الدنيا انت كنت مفتون به ده طلع ايه ؟ ده من اول لحزة البعس والسبع تمان
تلاف سنة بتوع البعس وترتيب الناس. في ارض المحشر عارف ان الدنيا دي ولا حاجة اصلا. يوم القيامة ما بدأش. وبيقول يا ليتني قدمت لحياتي. بعد ايه ممكن ما تلحقش انك انت تتوب وتعمل التغيير اللي انت عايزه في نفسك. العباس ابن عبدالمطلب رضي الله عنه وارضاه
ياخد قرار الهجرة. النبي عليه الصلاة والسلام خرج لفتح مكة. والنبي مخبي طبعا هو رايح فين عن الجميع. الكل كان معتقد مسلا النبي عليه الصلاة والسلام طالع على حنين. طالع على الطائف
ان ما حدش متخيل ان النبي رايح فاتح مكة ابدا. ابدا من الجيش كله سر على الجيش كله. فالنبي عليه الصلاة والسلام خلاص بينه وبين مكة ستة كيلو. العباس ابن عبدالمطلب يقرر
الهجرة قبل يخرج والنبي على مشارف مكة. ده واحد لحق في اللحظات الاخيرة. زي ضمرة ابن جندب كده. اللي ربنا سبحانه وتعالى انزل فيه قول الله في سورة النساء ومن يخرج من بيته مهاجرا ثم يدركه الموت فقد وقع اجره على الله. لما صمم وهو مريض مرض موت ان هو يتشال
فاق قبل الموت ان هو يتشال عشان يهاجر للنبي عليه الصلاة والسلام. مات عند التنعيم. فالمشركين قعدوا يتريقوا عليه. لا مات في مكة. ولا مات وصل لمحمد عليه الصلاة والسلام اللي كان عايز يوصل له فربنا سبحانه وتعالى يعني اعتبر ان دا واحد لحق نفسه في اللحظات الاخيرة ومن يخرج من بيته مهاجرا ثم يدركه الموت
فقد وقع اجره على الله. ففي ناس لحقت في اللحزات الاخيرة. وفي ناس ما لحقتش. ممكن ما تلحقش انك انت تتوب. ممكن ما تلحقش انك انت تتغير ممكن ما تلحقش فعلا. العمرة اقصر مما نتخيل يا جماعة. الواحد يفتكر زمان كده. كنت اسمع بقى مسلا خالتي والدي الله يرحمه. والدتي الله يرحمها
هو احنا كبرنا امتى ؟ ويقعدوا يكلموا بعض واحنا اطفال قاعدين نجري حواليهم ونلعب بقى حواليهم كده ونروح ونيجي. وانت قاعد تبص ياه ده عواجيز قوي هم يعني هم هو مش عايز مش حاسين انهم كبروا امتى ؟ يعني ايه كبروا امتى ؟ سنهم في الوقت ده كان يعادل مسلا سن كتير مننا في الوقت ده. الواحد ييجي الوقت كده وولاده حواليه وهو
اقعد كده الله! هو احنا كبرنا امتى ؟ ياه! هو كل واحد هو احنا لازم ناخد نفس المقلب! هو ما فيش حد عايز يفهمها بدري! هو ما فيش حد ده عايز يقراها من بسرعة. هو كله لازم يدخل لابد ان ندخل لابد ان ان نبلع الطعم لابد ان ان ندخل الفخ
حتى نعلم ان ما فيه كان طعما. هو هو هو لازم كله يقع. وبعد كده يقول ياه هو انا كبرت امتى؟ وحيل بينهم وبين ما يشتهون القول التالت القول التالت اقوال كتير في الاية دي. القول التالت بينما يشتهون من اهلهم واولادهم وزوجاتهم
هو بيموت نفسه ان هو ما يسبش مراته وولاده. ان هو يوم القيامة نفسه ييجي مع مراته وولاده. من اكبر الخسائر العاطفية في مصير الانسان. انه في النهاية يروح مكان وولاده مكان. في النهاية يروح مكان وزوجته مكان. عشان
كده ربنا اعتبر من نعيم الجنة والذين امنوا واتبعتهم ذريتهم بايمان الحقنا بهم ذريتهم. ان الواحد لما يدخل الجنة يلاقي زوجته وولاده معه في الجنة ان العواطف دي ما تتقطعش في الاخرة. انما التانيين قل ان الخاسرين الذين خسروا انفسهم واهليهم
يوم القيامة. احساس رهيب. احساس رهيب ان الانسان يوم القيامة خلاص ما عدش هيشوف حبايبه في الدنيا تاني. هيفرق بين يومئذ يتفرق اقول يوم القيامة يلاقي طب آآ يعني عشان الانسان ما يتحرمش من دي. خد بالك من دين ولادك. خد بالك من دين زوجتك
خد بالك من دين الاسرة بتاعتك. اوعى تجري كده وتنسى خد بالك وانت بتتجوز انك تتجوز واحدة زات دين. خدي بالك وانت بتختاري انك تختاري حد دين. خد بالك لان انفصام المشاعر في الاخرة صعب جدا. فخد بالك وحيل بينهم وبين ما يشتهون. انت قدامك انك انت ما تتحرمش من وانت في الدنيا
انك انت تهتم زي ما بتهتم بدينك كده. تهتم بدين الاسرة بتاعتك. تهتم بدين حبايبك. كل واحد نفسك ما تتحرمش منه في الاخرة اهتم دينه وسلف ودين لو جيت انت تقع هو كمان يهتم بدينك. فتفضل انت وحبايبك مع بعض في الجنة. وحيل بينهم. عارفين الطفل
اللي ابوه زعل منه قام رابط رجليه في كنبة الصالون ونزل وساب الشقة ومشي الواد جاله غرغرينا في رجليه عمالة بقى شافوه راح المستشفى طبعا وخدروه قطعوا له رجليه. رجليه اتقطعت. فالواد صاحي من البنج لقى ما لوش رجلين. بيصرخ في ابوه ويقول له بابا رجع لي
رجلي وما عدتش اعمل كده تاني احساس صعب اوي ان ابنك يصرخ فيك يوم القيامة. رجعني علمني الصلاة وما عدتش اعمل كده تاني. ان الموضوع ده يحصل يوم القيامة بقى. رجعيني لبسيني الحجاب
وما عدتش هعمل كده تاني رجاني حفزني القرآن بنفسك. وما عدتش اعمل كده تاني. رجعني كلمني عن ربنا وما عدتش هعمل كده تاني. استاز رهيب ان مش تبقى انت السبب ان ابنك اتقطع رجليه. انك انت تبقى السبب ان ابنك راح جهنم. واحد من اخواني مرة بيقول لي انا ما نمتش طول الليل. سايبين بعض العشاء ولا حاجة
فجر ايه في ايه يا عم؟ قال لي انا انا جيت انام اتخيلت ابني كان ابنه ايامها طفل صغير كده. ابنه دلوقتي شاب باول دلوقتي بقى يعني اعتقد فوق الستين يعني. قال
جيت انام تخيلت ابني بيدخل جهنم. قمت اصلي طول الليل وادعي له ان ربنا ينجيني النار. بيقول لي انا بخاف على ابني ان الشباك يتحرك يجي له برضو وهو نايم. مش خايف عليه من جهنم ازاي ؟ وحيل بينهم وبين ما يشتهون. والعياذ بالله والعياذ بالله. نسأل الله سبحانه وتعالى ان
لا يحرمنا من فضله ورحمته ابدا. المعنى الرابع حيل بينهم وبين في معنى العلماء قالوه ما هوش على اهل الحق اصلا. ما هوش على اهل الدين اصلا. وعلى فكرة ده من اقوى المعاني في الاية دي. ان اللي حيل بينهم
ما يشتروه مآل الباطل. حيل بينهم وبين القضاء على الدين في الدنيا والقضاء على الدعوة في الدنيا. ان كان شهوتهم انهم يقضوا على الدعوة. ويقضوا على بركة الدعوة وعلى ثمرة الدعوة. فربنا لما ييجوا يمدوا ايديهم. عشان كده المفسرين دايما يجيبوا في
في الشرح الاية دي حديسين. الحديس الاول يجيبوه في قول الله وحيل بينهم وبين ما يشتهون. حديس يغزو جيش الكعبة. ده الكعبة دي معناها ايه ؟ معناها ان ده في اخر الزمان بقى. معناه ان الناس دي ما عادش غير الكعبة شيلوها. خلاص بقى خلصوا على الدين في الارض. شيلوها فيخسف
واخرهم. اهي دايما المفسرين يجيبوا الحديس ده في الاية دي. انه جاي يمد ايده وحاسس انه سيطر وحاسس انه يقدر يقضي على الدنيا يمد ايده ربنا يقطع له ايديه. في اللحزة اللي هي خلاص حس انه تمكن وحيل بينهم وبين ما يشتهون. كما فعل اشياعهم من قبل المفسرين النبي
بيجيبوا بقى الحديس بتاع ابرهة الحبشي. لما خلاص كل اهل مكة هربوا للجبال والكعبة بقى الطريق بتاعها فاضي تماما ما فيش غير شوية بهائم. في الطريق ما عرفوش معهم البهايم بتاعتهم ما عرفوش ياخدوها معهم. اللي ما عرفوش ياخدوها وابرهة على مشارف مكة والقصة خلصان اصلا. هو داخل يهدها يهدها وربنا يرسل الطير الابد
فيقول لك ده كما فعل باشعيين من قبل. فربنا بيحمي الدعوة. ولكن انا اخاف من ايه في الاية دي؟ اخاف من قول الله سبحانه وتعالى ويقولون متى هذا الوعد ان كنتم صادقين؟ ما ينظرون الا صيحة واحدة
عارف لما اب يقول لابنه هي كلمة واحدة. ربنا مش هيكررها. ما ينظر ان فيه ناس فعلا مش فاهمة يعني ايه. وبدا لهم من الله ما لم يكونوا يحتسبون. فيه واحد مش متخيل ان ممكن ربنا يفضحه
هو مش حاسبها دي. هو ربنا لا ربنا مش هيعمل معك كده. ليه؟ مش هيعملها معك ليه ممكن يفضحك حتى لو ملك ما يعملهاش ليه ؟ ليه يعني انت بتتمرد عليه وانت فاكرك ان آآ ان ربنا حليم بس ربنا زو انتقام. وبدا لهم
من الله في واحد مش متخيل ان ممكن ربنا ينتقم منه في الدنيا. في واحد مش متخيل انه ممكن يموت فجأة وان فجأة كده يلاقي واحد حبيبي يعني واداري كبير يعني في اشتغل في شركات عالمية في الادارة فنازل دولة
من دول الخليج فبيقول لي انا نازل من الطيارة على الجنازة. على جنازة لحد كده من آآ تبع حد من حبايبه. بيقول انا نازل من الطيارة على الجنازة وهجري الجنازة على ايه ؟ على اجتماع عندي مهم. فبيقول لي انا واقف على الجنازة كده والناس بتدفن الميت فبابص بقى في الساعة وايه وعايز امشي. فبيقول لي انا ماشي لقيت واحد بيقول لي رايح فين
فبقول له اصل انا عندي اجتماع مهم. انا عندي شغل. قال لي والله العزيم كل اللي مدفونين قدامك دول يوم ما ماتوا كان عندهم شغل فبيقول اتصدمت بكلمة فضلت واقف. هكمل بقى في الايه ؟ اكمل في الميت اللي احنا قاعدين نتعظ بموته ونتعز بالدفنة بتاعته. ونستشفى
الى الله ان ربنا يرحمه في الغربة بتاعته. او في الانس بتاعه الله اعلم بقى ايه يعني مازا كان حال هزا هزا الميت هو بدا لهم من الله ما لم
كونوا يحتسبون. فيه واحد مش متخيل ان هو ممكن يموت فجلانا ربنا يديني الفرصة ان انا اعوض فيه واحد مش متخيل ان ما عدش هيوصل له رسايل ربانية تانية. هو متخيل ان ربنا
كده ابعت لي سبع تلاف رسالة لسة بقى مين اللي قال لك مين اللي قال لك واحد بيصحي ابنه الامتحان؟ صحتني الواد صحى بعد شوية في ايه الساعة اتناشر الامتحان راح! يا ابني ما انا صحتك عشر مرات. الله! هو متخيل بقى ان آآ لأ
خلاص ممكن يكون ما فيش مسألة تانية تيجي. وبدا لهم من الله ما لم يكونوا يحتسبون ممكن ما تلحقش انك انت يجي لك رسايل تانية  للاسف يا جماعة هي كلمة صعبة علي بس آآ للاسف انت ممكن ما تلحقش تفهم. انت ممكن تتحاسب وانت لسة كنت بتحسب
القصة لسة فيها كتير. انت كنت فاهم غلط. انت كنت عايش في اوهام وفاهم غلط طب والحل ايه؟ الحل افزع الى الله. الحل لما يكون انت ما عادش عندك وقت تحسبها ولا عندك الحل انك انت تفزع الى الله سبحانه وتعالى. وتتوسل الى
الله سبحانه وتعالى ممكن ما تلحقش. وحيل فقال لك ان دي في اهل ان ديت نازلة في اللي كانوا عايزين يقضوا على الدعوة. فربنا بيقول ويقولون متى هذا الوعد ان كنتم
صادقين ما ينظرون الا صيحة واحدة تأخذهم وهم يخصمون. قاعدين يتجادلوا ويتنا وقاعدين يصرخوا في التوك شو قصاد بعض وقاعدين مش عارف ايه ومكالمة ومعانا مداخلة ومعنا وقاعدين يتجادلوا في الاسواق والمحامي قاعد يرافع في القضية قدام القاضي والراجل قاعد يتشاكل مع مراته في البيت
قاعدين يشدوا قصاد بعض. ده فلان بيتباع بكزا لا والله ما بيتباع بكزا. ده انا عارف هو جه من فريق الايه. وكله قاعد يتخاصم. وفجأة تقوم القيامة ما ينظرون الا صيحة واحدة تأخذهم وهم يخصمون فلا يستطيعون توصية. قول من اقوال المفسرين
زكر الشيخ مصطفى العدوي في تفسيره التسهيل فلا يستطيعون توصية اي انهم عند الموت يتمنون لو كانوا عملوا في الدعوة الى الله لو كانوا وصوا الناس بالدين فنفسه يرجع مش عشان الدنيا ولا متاحة ده نفسه يرجع عشان يتكلم
عن ربنا ويشتغل في الدعوة الى الله يقابل ربنا وهو شغال في الدعوة. انت متخيل مش ده ده مش نفسه يرجع يتوب! ولا نفسه يرجع يصلي ركعتين! ده نفسه يرجع
يعيش لحظة انه تبع ربنا. يعيش لحظة انه من رجالة ربنا في الدنيا. يعيش لحظة انه جند من جنود ربنا نفسه يعيش الاحساس الطاهر ده نفسه يعيش احساس انه مع الله ده
الشاب اللي كان والعياز بالله يعني يعني فقير جدا جدا جدا واحد قال له في واحدة كده يعني معه في الشارع. لو قدرت انك انت توصل بيني وبينها في الحرام يعني في علاقة الزنا. ها هديك مبلغ المبلغ ده في الوقت ده كان سروة. كان مبلغ
وثروة فضل يكلمها ويلف عليها لحد ما اقنعها بيقول انا كان اكبر مشكلة في حياتي ان انا كنت لما باقول يا رب باحس ان ربنا سامعني ان ربنا معي انا الوقت مهما اقول يا رب انا مش حاسس ان هو معي
في انسان بيبقى نفسه في ضيق انا عايز احس ان انا تبع ربنا. انا عايز احس ان انا معه. انا عايز احس ان انا جد من جنوده. انا عايز احس بالامان
بتاع الدعاة انا عايز احس بالامان بتاع ان انا بتكلم عنك يا رب. فلا يستطيعون توصية. عايز يوقف الساعة بتاعة قيام الساعة عشان بس يتكلم عن ربنا. عشان مرة يلاقي شاب بيعصي ربنا يقول له اتق الله
عشان مرة تلاقي بنت كاشفة شعرها تقول لها خافي من ربنا. اللي اداك النعمة دي ان انتقامه ييجي فيها. عشان بس يلاقي كلمة يزكر الناس في الجنة او بالنار عايز يرجع عشان دي عايز يرجع عشان ياخد اللي ربنا قاله على اهل الدعوة. ولا يخاف عقباها. بعض المفسرين قالوا ولا يخاف
اي الله لا يخاف مما حدس على اوليائه. وبعض المفسرين قالوا الزي لا يخاف هو سيدنا صالح لا يخاف انه كان شغال في الدعوة مش مش خايف ليه؟ وكيف اخاف؟ سيدنا ابراهيم قالها في سورة الانعام وكيف اخاف؟ انا اللي اخاف. انتم مجانين؟ انا اللي اخاف
مش انتم اللي تخافم! اولئك ما كان لهم ان يدخلوها الا خائفين. نتكلم عن الله ويبلغ عن الله. حياته كلها ازاي يوصل للناس رسالة الهداية من الله كيف تكون كلمة الله العليا؟ وكيف اخاف؟ آآ مش عارف. عارف واحد يقول لك انا انا حاولت ومش عارف حاولت مش عارف. وكيف اخاف
ربنا يؤمن قلوبنا بالهداية من عنده يا رب. وباليقين فيه وبالثقة فيه. وبانزال السكينة على صدورنا يا رب اللهم امين. عايز يعيش دي وحيل بينهم وبين ما يشتهون. هيقضي عليها ازاي
ففي انسان وهو بيموت بيشتهي انه يرجع يشتغل في الدعوة انه يرجع يتكلم عن ربنا. انه يرجع يدي كلمة في مسجد. انه يرجع ينزل جولة. انه يرجع يزور اي واحد من اصحابه يكلمه في الدين. كسفه ما اتكسفوش مش فارقة معه
نفسه في دي عايز يرجع يعيش في الدنيا عشان ياخد قول الله وهمه بما لم يناله. اللي حبوا يأزوا النبي عليه الصلاة والسلام ربنا عصمه. والله يعصمه يا ايها النبي بلغ ما انزل اليك من ربك وان لم تفعل فما بلغت رسالته والله يعصمك من الناس. عايز يعيش ايه الاحساس ده
عايز يعيش احساس الذين يبلغون رسالات الله ويخشون ولا يخشون احدا الا الله وكفى بالله حسيبا مفاتح الغيب يقول اي لا يعمل حساب احد الا الله. لا يعمل حساب احد الا الله. وكفى بالله حسيبا على تعدد اقوال المفسرين في هذا
دي الجملة وكفى بالله حسيبا عايز يعيش قول الله سبحانه وتعالى له معقبات من بين يديه ومن خلفه يحفظون من امر الله ده بالاوردر. ده امر من فوق سبع سماوات جاي قبائل من الملائكة. تبقوا من بين يديه ومن خلف هزا الزي يدعو الى الله. له
لا يضع احدهم قدمه الا على عقب الذي امامه. حراسة ملكية اربعة وعشرين ساعة له مخصوصة. حرس ملكي مش حرس عمومي. له معقبات له معقبات من بين يديه ومن خلفه احاطة من جميع الجهات يحفظون من
امر الله من امر الله ربنا اللي امر بكده. ربنا اللي امر ان ده يتحفظ. عايز يعيش الاحساس ده. عايز يعيش احساس انا اعطيناك الكوثر. يقول ابن عباس اي الخير الكثير اللي بيشتغل لربنا ربنا بيدي له كتير اوي. اوي اوي اوي اوي اوي. رضي الله عنهم واه رضوا عنه
المفسرين قالوا رضوا عن ايه ؟ رضوا عن عطائه لهم في دينهم رضا انت يا رب اديتني اللي ما ادتوش لحد. انت ادتني اني اتكلم عنك. ادتني ان انا صدري الم نشرح لك صدرك. ان انا صدري ينشرح في الوقت اللي فيه ناس لو قلت لك
تدخل الجامعة ممكن يجي لها تاخد حبوب اكتئاب. اعوز بالله انت بتقول ايه؟ انت في الوقت اللي الناس اتقفل صدرها انها تصلي. الفريضة شرحت للفريضة وللسنن وللدروس وللدعوة ولطلب العلم ولحفظ القرآن احمدك واشكر فضلك العزيم يا رب. ان الام انا اعطيناك الكوثر
هو رضوا عنك عطاء ربنا في الدين. عطاء ربنا في الدنيا. عطاء الله سبحانه وتعالى لمن يعمل لدين الله. لان ده ده اغلى ماركة في الدنيا. الداعية عند ربنا من المجاهد كمان يا جماعة. يعني مش اغلى يعني اغلى ده اغلى كشخص. انما عمل الدعوة اغلى عند الله من عمل الجهاد. كما قال المفسرين ان الجهاد
انما شرع لتيسير سبيل الدعوة. ولازالة المعاقبات امام طريق الدعوة كما قال العلماء. فعمل الدعوة ده اللي بيشتغل في دعوة ربنا ده عمل الانبياء يعني الانبياء اللي كان بيموت منهم بيموت وهو بيتكلم عن ربنا. يموت وهو يتكلم يموت وهو في الدعوة. اعلى موتة في التاريخ انك تموت
انت بتتكلم عن ربنا. عشان كده الانبياء كلهم حرصوا عليها. حرص ان هو بيموت ويكون بيتكلم في الدين. مع اللي حواليه. اللي حواليه مين ايا ما كانوا. حرصوا ان هم يموتوا الموتة دي
وسعوا ان هم يموتوا الموتة دي. ان يموت موتة الانبياء. يموت وهو يتكلم عن الله سبحانه وتعالى. وحيل بينهم وبين ما يشتهون حيل بينهم وبين الطاعة. اوعى تكون عايش في الاماني. اوعى تفتكر ان الطاعات يعني مستني ايه؟ يعني يعني كتير
كان نفسهم يعملوا حاجات كتير اوي وما لحقوش يعملوها. حيل بينهم وبين التوبة. حيل بينهم وبين العبادة. حيل بينهم وبين الدعوة. حيلة بينهم وبين احبابهم في الدنيا. حيل بينهم وبين طموحاتهم في الدنيا. ده قول من اقوال المفسرين بقى. انه عايز عايز الموت
كان نفسه في حاجات في الدنيا. كان نفسه في احلام في الدنيا وما لحقش. ممكن ما تلحقشي تحقق الاحلام بتاعته. الحمد لله وكفى و وسلاما على عبادي الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله
عليه وسلم في الاولين والاخرين وفي كل وقت وحين. اما بعد وحيل بينهم وبين ما يشتهون. احيانا الانسان بيبقى عنده طموحات في الدنيا. ويموت قبل ما تتحقق ويبقى حزين اوي
النبي عليه الصلاة والسلام لما تبسم حين موته قبل ما يموت بساعات لما كشف الستارة وهو مش قادر يصلي مع الصحابة رضوان الله عليهم. فتبسم النبي عليه الصلاة والسلام تبسم ليه ؟ لان حلمه عمره اتحقق. لان كل دول رجالة كل واحد من دول هيفتح بلد من بلاد العالم. فالصغر رجل فكل واحد من دول هيشيل
ثغر من ثغور الدين في الارض بعد موت النبي عليه الصلاة والسلام. الانسان اللي لما ييجي يكشف الستارة قبل ما يموت ما يلاقيش حاجة بتبقى قمة الاغراء. ان هو ما عملش
حاجة في حياته. فانت نفسك عندك طموحات كتير سواء في دنيا او في دين. عايز تحققها قبل ما تموت. طب الحل ايه؟ ازا كانت الاعمار قصيرة والزروف صعبة والدنيا ممكن ما تبقاش الرياح مواتية. الحل ياتي بها الله
الحل ان ربنا يبارك لك في عمرك. الحل انك تبقى مع الله سبحانه وتعالى عشان ربنا يبارك لك في عمرك. وربنا اللي يوصلك. عشان كده سيدنا محمد عليه الصلاة والسلام علم سيدنا
علي ابن ابي طالب دعاء اللهم اهدني وسددني. قال سيدنا محمد عليه الصلاة والسلام سيدنا علي وانوي بالهدى هداية الطريق. يا رب عرفني السكة الصح. وان السادات سداد السهم. يا رب خليني طلقة. منطلق لاهدافي ومنطلق لطموحاتي في دينك طلقة. السهم تغمض عينك وتفتحها تلاقيها
شارع. يا رب خليني زي السهم كده. منطلق لا لا باحود يمين ولا باحود شمال. خليني يا رب في السرعة دي وفي القوة دي وفي الاستقامة دي. اللهم اهدني وسددني وفي رواية. اللهم اني اسألك الهدى والسداد. اللهم انا نسألك الهدى والسداد. فالقضية قضية ان انت طموحاتك في ايد ربنا
ان ربنا اللي يوصلك لها. ان ربنا سبحانه وتعالى بيبارك لك في عمرك. كنت كنت سمعه الذي يسمع به ويده التي يبطش بها ورجله التي يمشي بها. رجله التي يمشي بها ان يتولى الله خطاك. فتصبح مسدد الخطى في الحياة. ما تحطش رجلك غير في المكان الصح. حطش رجلك غير في الخطوة
ورجله التي يمشي بها. دي قمة ولاية ربنا للعبد. فازا احببته كنت سمعه الزي يسمع به وبصره ان يتولى الله سمعك. يتولى الله بصرك. ربنا يبارك لك في حياتك. ده مش ما انتش راكب الة زمن بقى ده انت ده انت ده انت في ولاية الله بتسمع بنور الله بتسمع القرآن بنور الله
ترجمة ايمانية فورية. وبصره الزي يبصر به. بتبص في السما وبتبص في العبر في اللي بيحصل حواليك بنور الله. ويده التي يبطش بها واجه الحياة بقوة الله. ورجله التي يمشي بها مسدد الخطى في الحياة. ماشي. قمة التوفيق. تضع قدم
وفق مراد الله سبحانه وتعالى. ورجله التي يمشي بها. وفي مسند ابي يعلى ولسانه الذي يتكلم به. بقى لسانك وقلبه الذي يعقل به بقيت موفق في مشاعرك. موفق الهداية بلغت قلبك وبلغت مشاعر قلبك. وبلغت
خواطر حراسة الخواطر. خواطرك نفسها تدينت. الولاية من الله سبحانه وتعالى. انك انت ناس كتير قوي مش ناس كتير معظم اللي ماتوا ماتوا من غير ما يحققوا احلامهم. اشمعنى انت اللي تحقق احلامك بقى؟ ارميها على ربنا. اعرف ازاي توصل لها؟ اوصل لها بالله. يأتي بها الله. اوصل لها
بقدرة الله القادر الليلة القدر خير من الف شهر. ربنا في ليلة ممكن يخليك تقطع اللي غيرك بيقعد الف شهر فيه. ربنا وتعالى في اول سورة السجدة يقول يدبر الامر من السماء الى الارض ثم يعرج اليه في يوم كان مقداره الف سنة. ابن عاشور في التحرير
تقول اي ان الله في يوم قادر ان يفعل ما يحتاجه البشر الى فعله في الف سنة. وطبعا ده لا شيء في قدرة الله. ولكن ربنا بيطمعك يعني ربنا بيسهلك بقدرتك انت يعني انما هي لو في قدرة ربنا الموضوع ولا فيه حسابات اصلا. الموضوع اعلى من اي حسابات ولكن ربنا بيفهمك. انا ممكن
في سجدة اوفر عليك الف سنة. انا ممكن اهديك هدية الف سنة في سجدة واحدة. في ليلة واحدة في يوم واحد. يدبر الامر من السماء الى الارض. هي طالعة نازلة من عند ربنا وراجعة لربنا. ثم يعرج اليه في يوم كان مقداره الف سنة
مما تعدون اقعد عد بحساباتك انت بقى. ولكن ربنا قدرته بتغير المعادلة تماما. فلما يبقى ربنا معك في حياتك عشان كده العلماء قالوا اشد تهديد في كتاب الله وهم منا لا يصحبون. انك انت عيشها لوحدك بقى. من
غير معية الله سبحانه وتعالى اخيرا وحيل بينهم وبين ما يشتهون. شهوات الدنيا بقى. ده واحد غبي. دي موتة واحد غبي واحد عارفين آآ الملياردير اللبناني كده اللي هو ما كنش مسلم اصلا يعني. اللي بنى مقبرة من الرخام وقعد يشرب الخمر مع اصحابه كده يتقابلوا فيها. ويقول لهم لما اموت تعالوا اشربوا الخمرة هنا. وانا ميت هطلع من
واشرب معكم. وهو راجع بالطيارة بتاعته لبنان الطيارة اتحطمت في البحر المتوسط. وما تلقلوش جثة اصلا. ادفن ولا ما ادفنش ولا احد عارف له جثة الى ذلك اليوم في ناس اغبيا. اهو المعنى ده بقى معنى موتة واحد غبي. ده وهو بيموت هو اللي نفسه فيه الشهوات. والدنيا والمتع
فلزات ده ده ما فيش عارف يعني والعياز بالله زي ما خدنا كده في سورة التوبة ثم لا يتوبون ولا هم يتذكرون. ده خلاص ده السن ده اللي ده مركز استقبال الرسائل الربانية مات
والعياذ بالله. فده يعني قول الله سبحانه وتعالى اذهبتم طيباتكم في حياتكم الدنيا. كلمة مرعبة كان عمر ابن الخطاب بيخاف ان هو ياكل مسلا مشويات ومقليات كان بيخاف من الاية ديت. يقول اما اني لا اجهل عن صلايك واقطبة انا عارف المحمر وعارف
المشويات وعارف كل حاجة. كان بيقول ايه ولكني اخشى من قول الله سبحانه وتعالى اذهبتم طيباتكم في حياتكم الدنيا شف حياتكم دي ها مش في الحياة الدنيا في حياة اختي زي قول الله ودخل جنته. وده هي هي دي مش دي مش الجنة. جنته هو دي حظه من الدنيا والاخرة والعياذ بالله
اذهبتم طيباتكم في حياتكم الدنيا واستمتعتم بها استمتعتم بالالف والسين والتاء ديت يعني مش تمتعتم خرابها عارف اللي يقول لك ده خاربها كان خاربها في الدنيا. خاربها من كتر ما هو يعني والعياذ بالله ما ما بيبطلش بل يريده الانسان
افجر امامه. مش عايز اي عائق يعوقه عن الفجور في الارض والعياذ بالله. اذهبتم طيباتكم في حياتكم الدنيا واستمتعتم بها. فاليوم تجزون عذاب الذل والهوان على الله سبحانه وتعالى ما عدش له قيمة عند ربنا اصلا. لم يعد له قيمة عند الله ولا عند الملايكة اللي بتعزبه. هو ضيع القيمة بتاعته
ربنا ادى له النعم عشان يرتفع بقى عند الله فعصى بها الله. فانعدمت قيمته في الحياة. فده بيختم الدنيا بتاعته بمزيد من انعدام القيمة والعياذ بالله هو يتمنى الشهوات عند موته. بعد كده في النار بقى يقعد يتمناها طبعا. حيلة بينهم وبين ما يشتهون وهو في النار كده قعد يتفرج على الجنة بتاعته. والملزات بتاعتها
يتنعم به واحد تاني مؤمن ورث مكان هزا الضال الفاجر والعياذ بالله. هو نفسه في اللي فيها. ولكن خلاص حيل بينهم وبين ما يشتهون. كما فعل باشياعه من قبل سنن ماضية لله سبحانه وتعالى. كما قال الله رب العرش العظيم الحميد المجيد ذو الجلال والاكرام. افنضرب عنكم الذكر
صفحا ان كنتم قوما مسرفين. يعني هو ربنا يسكت عليك ليه؟ يعني انت عايز معاملة مختلفة ليه؟ افنضرب عنكم الذكر؟ يعني كإن ايات القرآن عاملة زي خيول المجاهدين كده. ومنطلقة عشان توقع العقوبة بمن فجر وعصى الله وفسق عن امر الله سبحانه وتعالى. وده لأ انا ما
انا مش الكلام ده مش لي مش لك ليه ؟ افنضرب عنكم الذكر صفحا ان كنتم قوما مسلمين. انت انسان مسرف. هتتعامل معاملة ايه غير المسرفين؟ الا ان تتوب الى الله سبحانه وتعالى فيرحمك الله سبحانه وتعالى
ممكن ما تلحقش هي دي الرسالة اللي احنا كنا بنتكلم فيها النهاردة والله سبحانه وتعالى امره غالب وقدره نافذ كنت عايز اكلمكم في حاجات كتير جدا بس المعنى فحسيت ان هو يعني يمكن الواحد كان نفسه يكلم نفسه في الموضوع ده. يعني قلت اكلم نفسي قدامكم. ممكن يكون آآ يعني الله اعلم ولكن
كلمات يعني يعني ربنا سبحانه وتعالى ساقها لنا لعل ربنا ينفعنا بها. ان احلام كتير اوي انت نفسك تعملها في الدين ممكن ما تلحقش الا لو ربنا معك ما عندكش بديل. عندكش بديل عن معية الله. معاصي نفسك تسيبها وممكن ما تلحقش تتوب منها وتبقى مصيبة. لو قابلت ربنا وانت مش طايب منها
من شرب الخمر في الدنيا لم يشربه في الاخرة. من لبس الحرير في الدنيا لم يلبسه في الاخرة. تبقى مصيبة كل زنب هتموت وانت مش طايب منه مصيبة عملت الف مرة وتبت الف مرة مش مشكلة
كل ده رفعة لك عند الله. انما عملته وما تبتش هي دي المصيبة. عملته وما توبتش فممكن ما تلحقش. انك انت تتغير. زي ما انت بتحلم ممكن ما تلحقش انك انت تعمل العبادات اللي انت نفسك فيها. او توصل للمستوى الديني اللي انت بتحلم به. ممكن ما تلحقش حاجات كتير جدا
اعرف ان عمرك قصير. محتاج ان ربنا يوفقك ويسددك. محتاج معية ربنا. محتاج اخوانك قوي. محتاج اخوانك اللي حواليك اوي اوي اوي محتاج انك انت تحط ايدك في ايد اخوانك. لو عزيمتك قوية النهاردة وما انتاش محتاج لهم بكرة هتتكسر وهتحتاج لهم. سلف ودين
ما تنزلش عن تمانين في المية احسن ما يوم تبقى خمسة وتسعين في المية ويوم تبقى صفر في المية. محتاج اخوانك. محتاج يبقى لك تحفيز قرآن تدخل فيه محتاج تستعد لرمضان. محتاج تحضر دروس كتير عشان تفوقك وتنشطك وتوقزلك همتك. محتاج تطلب علم. عشان ما تفضلش بطارية
اه شحناء بيخلص بسرعة. تسمع الدرس يوم الجمعة يخلص الشحن يوم الحد ولا تسمع الدرس يوم الاربع يخلص الشحن يوم الخميس ولا وقاعد على طول بقى الحقوني بيشحنوني الفتن هيضيعوني مش هينفع. الطلب العلم هيخصب بطارية قلبك. هيخليها بطارية سيليكون. هيخليها
ممكن تقعد سنة مشحونة بحديس واحد. لانك انت من جوة بقيت خصب. من جوة بقيت متين. ما عدتش ضعيف. ما عدتش بطارية تايواني. عدت حاجة حقيقية قوية. فلحد امتى هتفضل كده؟ ولحد امتى ما انتاش هتتغير؟ محتاج اخوانك. كنا النهاردة هنبدأ نتكلم عن تحفيز
مرة تانية استعداد لرمضان ودورة تربوية كده برة الدرس استعداد لرمضان ولكن يبدو ان احنا مش هنتكلم عنها المرة دي كل شيء بقدر الله سبحانه وتعالى يعني آآ آآ فعلا محتاجين نغير حاجات كتير جدا ما تستناش حد. اطلقوا
ما تعلقش دينك على حد وما تستناش حد. الشيخ احمد جلال آآ ربنا يحفزه ويبارك فيه يا رب ومين بيحضر درس الشيخ احمد جلال اللي ما بيحضروش ما شاء الله واللي ما بيحضروش ما يحضروش ليه بقى؟ آآ يعني يعني اللي بيحضر درس في الاسبوع ومسبته ده انسان عظيم. ما شاء الله وكتاب الله. عمل
عزيم ولكن هتبقى مشكلة لو انت فاضي يوم الاربع وما بتحضرش. يقوم الشيخ احمد جلال بجمع مصاحف للمسلمين في غينيا ربنا ينصر المسلمين في كل مكان يا رب ويهديهم بهداه يا رب
في مسجد القديم بشارع الترعة ويحتاج الى كل قادر على التبرع. بس هو الشيخ احمد جلال يعني كان باعت لي على الواتس بيقول ان هو لازم المصاحف تبقى جديدة. ما تحرمش نفسك. شارك. مش عارف المصحف ده هيبقى ايه؟ يعني كنا مرة عملنا
زمان اسمها جريتوس كوران وكنا بنبعت مصاحف مترجمة. في كل مكان في العالم. وبعد ما بدأنا الحملة لقيت يعني اخواني جايين يقولوا عملنا احصائية لقينا ان كل الاربع مصاحف واحد بيسلم منهم. يعني خمسة وعشرين في المية نزلوا الاسلام. ما تعرفش. يمكن انت قاعد دلوقتي ومصحف بعته في يوم من الايام ولا تعرف ممكن المصحف اللي انت تبعته ده طفلة
في القرآن تختم القرآن تبقى في ميزان تبقى يعني هتبقى محظوظ طبعا يعني بس يعني بس ان شاء الله محظوظ بقدر الله يعني وبفتح الله سبحانه وتعالى ما تعرفش ما تعرفش البزرة اللي انت هترميها ربنا هيتعهدها قد ايه؟ آآ آآ في حاجة صغيرة بقى كده ان شاء الله بازن الله
وقبل ان نغادر يعني. آآ آآ انا كنت عايز اعمل يعني ليلة ايمانية صغيرة بكرة كده ولكن مش للدرس. انا عايز عشرين واحد بس. آآ ليه عشرين واحد هي بس حاجة تبقى صغيرة كده؟ الواحد عايز
ايه يحس ان هو بيتكلم بصورة هادية ومش مضطر ان هو يايه ان هو بقى يزعق وان الدنيا هتوصل ومش عارف ايه في واحد فايق وواحد نايم عايز تصحي نايم
الموضوع مش كده يعني. فيعني دي يعني فكرة صغيرة كده ان احنا نبدأ نستعد لرمضان بحاجات زي ديت. بازن الله وانتم ممكن تعملوا الافكار دي مع بعض اصلا. خمسة كده منكم يطلعوا رحلة مقام
مع بعض. خمسة يطلعوا رحلة تدبر مع بعض. خمسة كده المسجد ما شاء الله وكتاب الله مليان مربين. فضل ومنة الله سبحانه وتعالى. حد من المربين اللي موجودين. ما تعلقش دينك على حد
الكلمة دي عايز اقولها لكم لخمسين سنة. احنا خسرنا سنين من عمرنا بسبب علاء شديد. فيه ناس كتير اوي ممكن تفيدك بس انت اللي مش عايز تفتح عينيك في ناس كتير قوي حواليك ممكن تفرق معك في علاقتك بربنا والله العزيم. بس انت مش عايز تفتح عينيك. انا بالنسبة لي انا ان شاء الله بازن الله يعني على قدر طاقتي
آآ انا يعني بكرة كده ليلة ايمانية صغننة كده آآ يعني التسعة ونص بالليل كده بازن الله سبحانه وتعالى تبقى هنا في المسجد. انا عايز عشرين واحد بس. فاخونا آآ ابراهيم ابراهيم فين؟ اخونا ابراهيم آآ موسى. ساعة ونص لمتى ولا ايه؟ ساعة كده ان شاء الله تبقى ساعة
ونص كده بازن الله سبحانه وتعالى تبقى في سورة من سور القرآن غالبا هتبقى في سورة المزمل بقى عشان نبدأ نسخن كده مع بعض في المعانق ونلتقي بقى الجمعة الجاية
كده لعلي بازن الله بقى نبدأ نتكلم بقى في ايه في قضية رمضان بازن الله. اللهم اهدنا وسددنا. اللهم اهدنا وسددنا. اللهم الهمنا رشدنا واعذنا من بانفسنا اللهم سدد خطانا. اللهم سدد على الحق خطانا. اللهم ثبت على الحق خطانا. اللهم اهدنا واهدي بنا واجعلنا سببا لمن اهتدى
اللهم يا ربنا اجعلنا هداة مهتدين غير ضالين ولا مضلين. امين. غير ضالين ولا مضلين. ولا مغيرين ولا مبدلين. اللهم زدنا ولا تنقصنا. اللهم زدنا ولا تنقصنا. اللهم اكرمنا ولا تهنا. اللهم اعطنا ولا تحرمنا
اللهم اعطنا ولا تحرمنا. اللهم اثرنا ولا تؤثر علينا. اللهم اهدنا ويسر الهدى الينا. اللهم استعملنا ولا تستبدل بنا اللهم استعملنا ولا تستبدل بنا. اللهم افتح لنا من ابواب الدعوة اليك ما ترضى به عنا. اللهم استعملنا ولا تستبدل
ولا تتولى عنا برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك
