الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك نبيك محمد. اللهم صل على عبدك ونبيك محمد طبيب قلوبنا وحبيب
في قلوبنا وشفيعنا يوم العرض عليك. عليه افضل الصلوات من رب العالمين الى يوم الدين. اخواني واحبابي في الله. يعني كلنا لاحزنا الحادس الاليم بتاع قطار محطة مصر والانفجار اللي حصل امبارح والحريق الرهيب اللي حصل والمنزر المفزع اللي ارجف قلوب الناس وكثير من الناس
قال انا لن انسى هزا المنزر في حياتي ابدا منزر ناس النار ماسكة في جسمها وهي بتجري بتجري انها تنزل سلم تطلع سلم مش عارفة تروح فين ؟ منزر رهيب. منزر النار كأن الحادس ده يا اخواني في الله. الله يرحم الشهداء اللي ماتوا فيه. الله! يعني يعني يعفو عنا جميعا
الله سبحانه وتعالى يرزقنا البصيرة والفهم للرسائل الربانية الله يتوب علينا جميعا. ولكن يا اخواني في الله في عبرة ما ينفعش ما نخرجش بها منزر اللي افزع الناس ده لا شيء بالنسبة ليوم القيامة. لا شيء الناس مفزوعة من منزر واحد النار ماسكة في جسمه وبيجري. طب
لو النار ماسكة في جسمه ومش عارف يجري وهو محبوس. انها عليهم مؤصدة في عمد ممددة. محبوس في عمود كده من نار والعياذ طب ايه رأيك لو هو مش جلده هيتحرق في خلال سواني ؟ ربنا سبحانه وتعالى يعافي المسلمين اجمعين وهيفقد الاحساس. ايه رأيك ان كلما نضجت
جلودهم بدلناهم. جلودا غيرها ليذوقوا العذاب. شف ربنا بيقول ليذوقوا ليذوقوا ده يا جماعة الحاجة اللي لها طعم. ما حدش يقدر يتخيل طعمها غير لما يدوقه. عشان كده لما ربنا بيقول كل نفس ذائقة الموت. يعني ايه ذائقة الموت؟ يعني الموت له طعم. طب اللي عمره ما كل مثلا تفاح
لو قعدت اوصف له التفاح لبعد السنة اللي بعد الجاية عمره ما هيفهم غير لما يدوقه. فلما ربنا يقول ان الموت له طعم مش هتفهمه غير لما تدوقه. طيب لما
فربنا يقول ان النار لها طعم ليذوقوا العذاب. ربنا يعفو عنا وعمرنا ما ندوقه. وعمرنا طب ايه رأيك؟ لو المنزر ده افزعك له منزر جسة ملتهبة محروقة بتجري افزعك وارجف قلبك. طب ايه رأيك لو المنزر ده مش لمدة تلات دقايق قدامك على شاشة؟ طب
لو المنزر ده لمدة يوم. بني ادم اربعة وعشرين ساعة قاعد بيولع بالمنزر ده. طب لو المنزر ده لمدة سنة. طب المنزر ده لو لمدة الف سنة. طب لو يخلد كده والعياذ بالله. ايه جهنم يا جماعة نافذة على جهنم. نافذة على جهنم لو ما افتكرناش النار الوقتي هنفتكرها امتى؟ لو ما افتكرناش نار
الاخرة ونحن نرى اثر نار الدنيا. هنفتكرها امتى ؟ لما كنا بنزور قسم الحروق في المستشفى الصرخة بتاعة المريض والممرضة بتغير له على الجلد تقلب المستشفى كلها دي دار الدنيا بلس سبعين بقى اضرب نار الاخرة. اضرب نار جهنم والعياذ بالله ربنا يعذنا منها. ويعيذنا
من فتنتها ويوعزنا من اي مس منها لنا يا رب اللهم امين. نحن وجميع احبابنا وكل المسلمين اجمعين يا رب. تخيل بقى يا ام اطفال النار تبقى ايه ؟ امال العزاب يبقى ايه ؟ انا مش باقول لك انت داخلها بس باقول لك خايف انك تدخلها. انا باقول لك ان ربع ايات القرآن عن الجنة والنار عن الدار الاخرة. يبقى انت لو ما
عايش مع ربع ايات القرآن امال انت عايش مع ايه؟ ايه اللي ربنا قال لك عليه قبل كده وما حصلش؟ ايه اللي ربنا قال لنا عليه قبل كده وما حصلش؟ مش معقولة ربع ايات القرآن
استغفر الله العزيم تهويش. مش معقولة ربع ايات القرآن عشان ربنا يقول لك بس خد بالك. انما في النهاية لا لا لا لا الكلام ده مش هيحصل ده ربنا بيقول اعدت اعدت يعني ده امر واقع. يعني كل اللي هنتكلم عنه الليلة ده موجود حالا. واحنا قاعدين هي مسألة وقت ما بين
وما بين اللي عمله الشروط اللي موجودة على السبع ابواب. اللي عملوا حاجة من لستة المعاصي اللي موجودة على السبع ابواب سواء الرياء سواء النفاق سواء الغيبة سواء النميمة. سواء الحكم من غير ما انزل الله. سواء ترك الصلاة سواء ترك الزكاة. سواء التبرج. سواء
قهر الشعوب والصيات بتاعة الظالمين. اللي بيقودوا بها الشعوب. سواء اكل الربا اكل الرشوة قطع الرحم ازجار عقوق الوالدين ايا ما كان السبب من السبع ليست اللي موجودة على السبع ابواب. لازم تاخد بالك ان
الموضوع تهديد حقيقي. ان جهنم تهديد حقيقي. حاجة موجودة واقعيا والا الصحابة صبروا ليه؟ والا خباب لما كان بيكوي بالنار على على ضهره صبر ليه غير عشان خايف من نار الاخرة؟ والا بلال لما كان بيلبس اذرع الحديد صبر ليه ؟ غير عشان ما يلبسهاش في النار. والا الصحابة لما
كان بيتحط في البطحاء على صدورهم حجارة ملتهبة زي النار صبروا ليه ؟ غير عشان ربنا يقيهم حجارة جهنم. صبروا ليه ؟ عايزين ناخد يا جماعة عايزين نبدأ نتخيل النار بحق وحقيقي. انا مش عايز اكلمك النهاردة عن جهنم. انا عايز اتخيل يوم في جهنم. يعني المنزر اللي كتير مننا شافه
كتير مننا قلبه ما قدرش. ان هو يشوفه ولا قدر ان هو يتخيله. منزر واحد بيجري وهو مشتعل وهو ملتهب. انا عايزك تتخيل يوم في النار بقى. نافذة النار كده ونتخيل يوم ممكن انسان يقضي اربعة وعشرين ساعة في النار دي يقضيها ازاي؟ الموضوع ايه؟ ايه انواع العزاب المستمر وانواع العزاب المتغير؟ ايه اللي بيحصل
ايه اللي بيجرى عايزين ندرك قول الله سبحانه وتعالى نحن جعلناها تذكرة اي جعلنا نار الدنيا تذكرة نار الاخرة نحن جعلناها تذكرة لما ربنا يورينا اية لازم نتعظ. ما نبقاش عاملين زي المنافقين. اولا يرون انهم يفتنون في كل عام مرة او مرتين
المصايب ابتلاءات كوارس مجتمعية ثم لا يتوبون ولا هم يذكرون. ما عندوش اي قدرة على ترجمة الرسائل الربانية. ولا عايز يترجمها ولا عايز يربط ولا لينك في دماغه لازم نفوق ولازم نستيقظ ولازم نعرف ان النار تهديد حقيقي. وان النار امر واقع. وان اللي ما قدرش يتفرج
بني ادم عشر سواني النار بتاعة الدنيا ماسكة فيه. هيقدر ازاي ان هو ممكن في يوم من الايام ربنا يعافينا جميعا يبقى النار دي نار وماسكة فيه هو ومش عشر سواني ولا عشر ساعات. ولا عشر تيام الله اعلم. يعني نسأل الله ان يعافينا من النار اجمعين. آآ
الكلام عن النار آآ مش ضرر يا جماعة. الكلام عن النار تفوء. الكلام عن النار نوع من انواع الافاقة. الافاقة وتنمية التقوى القلوب لله سبحانه وتعالى ان الرسول عليه الصلاة والسلام لما حس بالنار وامن بالنار بقى يصرخ في الشوارع يا فاطمة بنت محمد انقذني
نفسك من النار لا اغني عنك من الله شيئا مش هاقدر اعمل لك حاجة. مش هاقدر احول بينك وبينها. لو انت استوجبت حاجة من المعاصي بتاعتها. يا بني عبد الطالب انقذوا انفسكم من النار لا اغني عنكم من الله شيئا. حدش هيقدر يعمل لحد حاجة. كل انسان لازم يفهم ان دي مسئوليته الفردية. ان هو
استغيس بالله انه يحميه من عذابها. لان هي حاجة موجودة وعايزين ننزل ويندوز جديد عنها. وعايزين نتعرف عليها. تعرف حقيقي واحنا بنحاول نتخيل كده من القرآن والسنة يا ترى اول يوم فيها هيبقى شكله ايه
القصة يا جماعة يعني تفاصيلها كتير جدا جدا جدا. ما نقدرش ان احنا نتكلم عنها بكل التفاصيل بتاعتها. ولكن تخيل ابدأ معي من اللحزة اللي نادي فيها منادي في ارض المحشر. ليقم ليقم الذين لم تكن تلهيهم تجارة ولا بيع عن ذكر الله. وتفاجأ ان في ناس سابقين
وانت واقف قاعد تبص حواليك كده طب اللي كان يا رب ستره سطر يعمل ايه ؟ طب اللي كان يا رباه يعني بيصلي ساعات مسلا قبل الفجر ولا ما يصليش
ولا يغض بصره شوية ولا ما يغضش ولا طب هو ده فين ؟ بعد كده ينادي مناد ليقم الذين كانوا يسارعون في الخيرات. يا رب هو انت ما بتناديش يا رب
الحب غير على السابقين. طب يا رب الغلابة بقى اللي ما كانوش اوائل وامتياز والكلام ده. الناس دي فين؟ ثم ينادى يا ادم اخرج بعث النار بعس النهارده ده يعني دول قد ايه يا رب الناس اللي باقية دول قد ايه منها؟ تسعمية تسعة وتسعين من كل الف. تخيل انا عايزك تتخيل نفسك ساعتها. مسلا
فعلا واقف في ارض المحشر مليون. مليون بني ادم واقفين مع بعض. الاستاد لما بيتملى بيبقى فيه تلاتين اربعين الف. تخيل يعني ايه مليون واحد واقفين جنب بعض اخرج بعص النار يعني ادم هيخرج تسعمية تسعة وتسعين الف. يعني في الف بس اللي هتفضل. يعني انت نسبة عدم خروجك واحد في الالف
يعني انت تبص حواليك كده احتمالية ان اسمك يتنادى تسعمية تسعة وتسعين في الالف. انت متخيل هزه اللحزة! متخيل اللحزة دي يبقى شكلها اسمها ايه ؟ ربنا بيقول وعرضنا جهنم يومئذ. عرضنا جهنم جهنم بتعرض عرض. يعني عارف لما تتفرج على فيلم تسجيل عن النار كده ولا
اعوذ بالله. احنا مش عايزين نشوفها اصلا. ولكن ربنا بيوريها لنا في القرآن عشان ما نشوفهاش. ما نشوفهاش الا ونحن نعبر على الصراط بسلام يا رب كده تشوفها بس من هزا الوجه وانت بتتفرج عليها كده جهنم دي سواد في سواد. مش فيلم الوان ولا فيلم ابيض واسود فيلم اسود في اسود. طلعوها
انه رؤوس الشياطين. فيلم رعب يعني يا جماعة. يعني الدنيا كلها سودا. اوقد عليها الاف السنين لحد ما اسودت. حاجة رهيبة. لما تيجي تنزل واندس عن النار. النار دي النار دي بلد. بلد فيها سجون وزنازين حقيقية. فيها سجون انفرادية. انها عليهم مؤصدة
في عمد ممددة مقصدة الزنازين مقفولة. طيب ماشي الزنازين دي جواها ناس لأ ما الزنازين جواها زنازين بقى. بس الزنازين الجماعية جوا اه زنازين انفرادية في عمد ممددة. كل واحد بيتعزب على عمود او داخل عمود والعياذ بالله. توابيت من جبر كده مقفولة. يا ترى دول مين؟ ويا ترى دول
عملوا ايه ؟ ويا ترى في سورة الهومة زلمزة ده احنا مقربين من النموزج ده ولا بعاد عنه. لازم تاخد بالك. لان انا مش باكلمك عن السقوط في السانوية العامة
ولا بكلمك على واحد خسر فلوسه. ولا بكلمك على واحد جا له مرض صعب ولا واحد جا له سرطان. انا بكلمك عن النار. باكلمك على جهنم. يبقى الموضوع اصعب من
انك انت ما تحطش بجميع جوانبه وتأمن نفسك من كل الجهات. جهنم دي بلد فيها سجون فيها سجون فردية وفيها سجون عامة ربنا بيقول احاط بهم سرادقها وقل الحق من ربكم فمن شاء فليؤمن ومن شاء فليكفر. انا اعتدنا للظالمين نارا نار نكرة
التعظيم احاط بهم سرادقها. عارفين سرادق العزاء كده؟ فيه سرادق احاط احاط ده. يعني جهنم يا جماعة دي مش زي النادي والصور داير ما يدور حواليه احاط ده يعني من الجهات الاربعة ومن فوق لتحت. يعني دي زي كورة مقفولة على اهلها كده. يعني جهنم دي انها عليهم مؤصدة. يعني مسلا مش
ابواب الكترونية بقى تخيل نوعية الغلق شكلها ايه. والسرادق ده يعني جدار وحواليك دار. يعني جهنم دي من برة حاجة لا يمكن يتخيل ان حد اصلا يقدر يخرج منها. عشان كده لما ربنا يقول سارهقه صعودا. من ضمن العذاب في النار ان في ناس عايزة تخرج. فتتوهم ان الجبل ده
بعد النجاة بقى. يعني الجبل ده لو عرفت تتصعده يبقى بعده النجاة. ييجي يصعد الجبل يطلع عينيه لحد ما ييجي يوصل للقمة ويقوم واقع تاني وهكزا لحد ما يصاب باليأس التام. والاكتئاب التام. والهم التام انواع عزاب النار ايه ؟ انواع عزاب النار هنتكلم عنها. ولكن
عايزين ننزل ويندوز عن النار الاول. عايزين نفهم ايه هي الدار الاول. عايزين نفهم النار دي بلد. بلد فيها سجون. فيها سجون في كافة انواع السجون. وفي نفس الوقت جهنم آآ فيها سراديب وفيها انفاق وفيه ناس بتتعزب في صناديق جوة صناديق والعياز بالله. ما سلككم في سقر؟ مش
ما ادخلكم سلككم. سلك ده يعني واحد دخل من حارة جوة حارة جوة انت وصلت ازاي؟ انت وصلت هنا ازاي؟ وصلت دهاليز بتاعة عن جهنم دي ازاي ؟ ده دهاليز وسكك وممرات عالم جهنم دي عالم. ما هياش حاجة كده ، ده بلد كاملة، دي مدينة كاملة ولكن
اوقد عليها. جهنم دي فيها يعني فيها حدائق فيها اشجار. النار فيها اشجار فيها غابات الزقوم. انها شجرة تنبت في في اصل الجحيم شجرة ما بتولعش ازاي ؟ وفيها اشجار الضريع ليس لهم طعام الا من ضريع. تخيل انت الضريع بالشوك بتاعه. وتخيل
الزقوم بالمرار بتاعه هو ايه الاكل ده ؟ يعني فيها حدائق للسجون ديت وفيها مطاعم وفيها مينوف الاطعمة وفي الاشربة وفيها ما ربنا بيقول مرتفقة. مش وليس لهم مرتفق. مش ما لهمش مرافق حياة. ما لهمش اكل ولا شرب. لأ عندهم بس ساءت مرتفقة. عندهم اطعمة
الضريع عندهم اطعمة اسمها الغسلين. عندهم آآ اشربة اسمها الصديد واشربة اسمها المهل. واشربة اسمها الحميم واشربة الغساق الانواع كتير وكل نوع من دول له مميزات غير التاني زي ما قال بعض المفسرين كده زي ابن زيد لما قال لك ان هزه
الاشياء او بعض هزه الاشياء زي الغسلين كده. قال لك دي اشياء لا يعلم عنها اهل الدنيا شيء. دي حاجات كده انت بس تسمع الاسم بتاعها. ممكن تعرف ان ده حاجة متلجة وتعرف ان الحميم ده حاجة غليان زي الحمم البركانية كده. والعياذ بالله. وتعرف ان الصديد ده صديد اهل النار. وتعرف ان المهل ده
زي الزيت المغلي وتعرف ان الغسلين ده عصارة اهل جهنم. وتعرف ان الزقوم ده نقطة منه على انهار الدنيا تخليها مرار. ممكن تعرف ولكن ما حدش هيقدر يتخيل ايه ده غير اللي هيدوقه. ربنا يحفزنا وربنا يعزنا يا رب. اللهم امين
فيها مطاعم فيها عصاير فيها حدائق فيها بحار في سموم وحريم فيها هوا بس الهوا ده سموم رياح حارة عاملة زي السم اللي بيتخلى المسام الجسم كده ففي دي بلد ولكن الصدمة التانية ان البلد دي كائن حي. كائن حي لما ربنا يقول تكاد تميز من الغيظ
انا عايزك تتخيل كده كلب بوليسي متوحش كلب بوليسي رهيب مسلا. او اسد مرعب مسلا وبيبص لك والنار بتنتقد في عينيه ومصمم يهجم عليكم في خمسين واحد ماسكينه عنك هيبقى حالتك ايه؟ تخيل جهنم دي بقى وخمسة مليار ملك ماسكينها لها سبعين الف زمام لكل زمام سبعين الف
وهي تريد ان هي تهجم على كل واحدة عصى ربنا. على كل واحد ازى ربنا. على كل واحد ازى داعية من دعاة ربنا. على كل واحد اعتدى على دين ربنا على كل واحد حارب اولياء ربنا على كل واحد تجرأ على حرمات ربنا على كل واحد خالف دين ربنا
وغير شرع ربنا. تخيل المنزر بتاعها كده دي كائن حي. عندها قوائم انتصار ووصول. ان جهنم لبالمرصاد بالمرصاد فيه ترصد. يعني فيه قوائم انتظار وصول. اول ما يطلع من تحت الارض يترصد على طول. وفيها السنة ضبط واحضار. ممكن اللسان ده يطلع
ممكن اللسان ده يطلع في ارض المحشر؟ يا ترى درجة حرارة جهنم قد ايه؟ درجة حرارة جهنم لما كان قطر الصعيد من سنين لو تفتكروا كده ربنا يرحم كل من ماتوا في القطارات وغير القطارات. لما كان ولع وكان يوم وقفة عيد. النار مش دوبت الاجساد. ده دي بقى ما فيش اجساد خرجت اصلا
لو متفحمة ولا غير متفحمة وكان عدد ضخم جدا. النار سهرت الكراسي الحديد. الكراسي الحديد الرهيبة دي بتاعة القطارات ديت سهرت من النار. فتخيل دي نار دنيا. امال بس نار دنيا يعني ايه فيها حاجات كيماوية فتخيل بقى امال انت نار الاخرة دي ايه؟ لما النبي عليه
عليه الصلاة والسلام يقول ان نار جهنم سبعين ضعف نار الدنيا. يبقى نار جهنم ده ايه؟ يعني ايه سبعين ضعف؟ يعني ايه وقودوها الناس والحجارة؟ لو انت واحد لسة داخل في الاسلام الوقتي ومسكت المصحف من اوله تقرا اول اية هتقابلك عن النار هي وصف الله لها وقودها الناس والحجارة. انا بحط بنزين في العربية عندي
والراجل يقول لي التنك مليان امشي بها يوم ولا حاجة ولا اسافر ولا اروح واجي. اجي يقول لي التنك فاضي. البنزين راح فين ؟ اتفنى. راح. خلاص بدت تماما. اهي دي النار بتعمل كده بتاعة جهنم في الحجارة بقى. في الصخور في الجبال. طب اللي تعمل كده في الصخور؟ تعمل ايه في اللحم والدم؟ تعمل
ايه في البني ادمين؟ يعني ايه وقودها الناس والحجارة؟ يعني ايه درجة حرارة جهنم لما حصل حريق في مصنع الحديد والصلب؟ الناس ساحت. يعني ما سلككم في صقر دي يعني اللي بتسيح. يعني اللي بتسهر. يعني اللي بتسيح اللحم والعضم والدم والعياذ بالله. الناس في مصنع الحديد والصلب ساحت
مش اتحرقت ما عدش لهم وجود اصلا. يعني دابوا كدا وسط الحمم بتاعة الحديد. فانت تتخيل كده امال النار بتاعة الاخرة. تعمل ايه اومال النار اللي ربنا بيقول عليها اعدت دي ؟ عشان كده النبي لما عرف النار عليه الصلاة والسلام من سيدنا جبريل كان بيصرخ في الشارع انقزوا انفسكم من النار
لا اغني عنكم من الله شيئا. عشان كده سيدنا ميكائيل من يوم ما جهنم اتخلقت لم يضحك. لما النبي عليه الصلاة والسلام رآه في رحلة المعراج رأى واحد لا يضحك
فلما سأل قيل هذا بك ان لم يضحك منذ خلق الله النار. وده ملك! هو ما له بالنار اصلا! هو ما عليهوش ملكين بيكتبوا له الحساب والعذاب والحسنات والسيئات ولا هو مهدد بالنار اصلا. امال اللي مهدد بها. المفروض ان هو يعمل ايه؟ عشان كده الرسل يوم القيامة لما يشوفوا النار يجسوا على ركبهم ويقولون
يا رب سلم سلم. دول الرسل والانبياء اطهر من ماشى على وجه الارض. امال انا وانت هنعمل ايه يوم القيامة؟ امال احنا هنعمل ايه؟ تخيل انت بقى انت لما تشوف النار يوم القيامة بقى
لما المرأة الصالحة كانت بتطوف حول الكعبة كانت تبكي وتقول يا رب اما لك عذاب تعذب به الى النار؟ يعني يا رب اللي بيعصيك ما فيش حاجة تانية برة جهنم كده فيها عذاب يا رب! اما لك عذاب تعذب به الا النار! عشان كده في سورة الفرقان والذين يقولون ربنا اصرف عنا
جهنم اصرف يعني ايه ؟ يعني انت لو فضلت مكانك هي جاية لك. فانت لازم انت تاخد بالك منها. لازم انت اللي تهرب منها. ما ينفعش تقف وتقول يا رب ما تجيليش. اصرف عنا. يعني اللي مش هيفر منها. ومش هيعمل حائط بينه وبينها من الاعمال الصالحة هي اللي هتيجي لحد عنده. فانت
فلازم تنتبه. يبقى جهنم دي كائن حي. جهنم دي بلد فيها جميع مرافق البلاد وفيها جهنم دي العياز بالله الحجم بتاعها قد ايه ؟ درس الكافر قد جبل احد تلاتة وعشرين كيلو متر. ده الدرس واحد. امال الدروس بتاعته! امال هو نفسه جسمه قد ايه! لما اجسامهم
بقى تتخن تتخن من العزاب ولما جسمك يتجرح كتير الحتة اللي تتجرح يبدأ الجلد فيها يتخن. تخيل دول بقى من الحرق والتجديد والحرق والتجديد والحرق التجديد كلما نضجت جلودهم بدلناهم جلودا غيرها. بتكبر اجسادهم لهزا العدد. تخيل بقى ان الصراط اللي بيعدي عليه مليارات البشرية ده تحته جهنم
جهنم دي قد ايه يا جماعة؟ طب العمق بتاعها بلاش الحجم بتاعها. النبي عليه الصلاة والسلام قاعد مع اصحابه عليه الصلاة والسلام. فسمع صوت رهيب. فقال هل تدرون ما هزا الصوت؟ ايه الصوت ده يا حبيب الله؟ عليه الصلاة والسلام؟ قال هذا حجر القي في جهنم منذ سبعين عاما. لم يصلوا الى قاعها الا الان
يعني ايه من سبعين سنة؟ انا لو طلعت على ناطيحة سحاب مية وخمسين دور ورميت صخرة تقيلة هتاخد سواني اما تنزل للقاعة. طب العمق ايه اللي تسعين سنة الحجر ده قاعد فيه. طب ما حدش فكر هو ربنا سمعنا صوت الحجر ليه ؟ هو والحجر ده بيعمل ايه ؟ ما هي وقودها الناس والحجارة. يعني ده
اعداد ليوم القيامة. هو الاستعداد ليوم القيامة دلوقتي ؟ هو الاستعداد ليوم القيامة كان من الف وربعميت سنة ايام النبي عليه الصلاة والسلام. يعني جهنم دي قد ايه الاستعداد بتاعها ده بالمنزر ده. يوم القيامة ده لوحده خمسين الف سنة. من اوله ربنا بيسعرها بامسال الفراعنة والمرائين والعياذ
بالله. بتسعر به من نار. عشان تقعد خمسين الف سنة اما يجي معاد دخول الناس فيها. جهنم دي قصة يا جماعة. جهنم دي تهديد حقيقي. جهنم في واقع فعلي. جهنم عايزة تركيز وطلب نجاح حقيقي وتضحية عشان ربنا ينجينا منها. ودعاء ان يغيثنا الله
منها وان يحفظنا الله منها. اللهم امين. جهنم طب يعني ايه حجر طب الحجر ده يعني الحجر ده استعداد؟ يعني يعني جهنم بتستعد وانت ما بتستعدش ؟ يعني يعني جهنم يعني كأن ربنا بيقول لك
اليمن بتعد وانت قاعد غافل كده اقترب للناس حسابهم وهم في غفلة. اقترب للناس حسابهم دي نازلة من الف وربعمية سنة. من الف وربعمية سنة ربنا بيقول الحساب قرب اومال الوقت يبقى قرب قد ايه ؟ امال الوقت يبقى بينك وبين الحساب قد ايه ؟ الناس اللي خرجت في القطر وما رجعتش به خرج ولم يعد ما كانش
انه ممكن يخرج وما يرجعش بيته تاني. ما كانش يعرف ان الموت ما يعرفش مكان. ولا يعرف سبب. ولا يعرف سن. ولا يعرف زمان. ولا يعرف زروف. وفي اي في لحظة هتلاقي نفسك انت والحساب بتاعك وشف انت عملت ايه من الصالحات وعملت ايه من السيئات والعياذ بالله. اسأل الله ان يتوب علينا ويندس
جهنم ويندوز انك انت تفهم ايه هي النار وايه هي جهنم الناس بتتنادى ويتنادى على بعث النار ويبقى منظر مرعب وبعد كده تيجي لحظة العرض على الله. الناس لما بتشوف النار اي حد عمل اي معصية بينكر. انا ما عملتش يا رب. انا ما عملت هو يعني
يا جماعة من ضمن انواع اعصاب النار الرهيبة عزاب السوشيال ريشيكشن ، الرفض الاجتماعي الكراهية. ان كل اللي حواليك بيكرهوه والعياز بالله بلاش كل اللي حواليك بقى ، كل اللي حواليه هو. البعدا دول
كل اللي حواليهم بيكرههم. سيدنا ابن مسعود يقول رضي الله عنه وارضاه يؤتى بالعبد يوم القيامة. فينادى على رؤوس الاولين والاخرين. هذا ابن فلان من كان له عنده حق فليأت ليقتص منه ويأخذه منه. فلان اهو اللي له
عنده حاجة ييجي ياخدها منه. يقول ابن مسعود فتفرح المرأة يومئذ ان لها حق عند ابيها. او عند امها او عند زوجها او عند ابنها. ابنها ازاي ؟ ضناها. تفرح ان ضناها يدخل النار وهي تنجو في الجنة. يا جماعة
ده مش جنون. من ضمن انواع عذاب النار. عزاب الجنون عذاب فقد العقل. هنتكلم الوقتي عن انواع العزاب المستمرة والمتغيرة ولكن ده مش جنون. المجنون ما بيعملش ازى لحبايبه. المجنون ما بيفقدش العواطف بتاعته. فقد المشاعر ده. دي حاجة تانية
انسان شايف ان كل اللي حواليه سبب في اللي هو فيه الوقتي. ده انسان شايف ان كل واحد ما فوقوش وما شدش عليه عشان يوقظه ان الغفلة اللي فيها بقى عدو لي. حتى لو كان ولاده. حتى لو كان احب الناس اليه في الدنيا. كره الدنيا كلها. فبقى كل واحد بيدخل النار كل اللي حواليه
بيكرهوه. حتى ابليس بيكرهه. حتى الشيطان وهو بيخطب في اهل النار بيخطب فيهم بكراهية. وتشفي وغل وغيظ. تخيل انسان عايش في الجو ده عزاب شكله ايه؟ اللي يخلي انسان بالمنزر ده يقف بين ايدين ربنا اول ما تعرض جهنم بقى العرض بتاعها بقى ويبدأ الفيلم التسجيلي بتاع جهنم او
ده العرض الحي بتاع جهنم. ابدأ انا ما عملتش كده يا رب. انا ما انا ما عملتش الذنوب دي يا رب. ما عملتش كل حاجة تشهد عليك. يا ابني المكان محاصر
انت كل لحزة عصيت فيها ربنا كنت محاصر من كل الاتجاهات. انت هيشهد عليك الملكين اللي كانوا على يمينك وشمالك ده دول اتنين كائنين محيين سامعين وشايفين وشاهدين ومعك من لحزة ولادتك لحد لحزة موتك. هيشهد عليك ملكين. عارف يعني ايه ملايكة تشهد عليك؟ عارف يعني ايه
تشهد عليك يعني مرة يعني اه حد معين كده كان اه يعني يعني عايز يأزي حد قال ان هو هيفتري عليه وهيسجنه قدام واحد مستشار. فالمستشار قال له انا هشهد عليك قدام المحكمة. عارف يعني ايه مستشار يشهد عليك
فتخيل انت بقى فطبعا الكلمة دي رجعته يعني. انت عارف يعني ايه ملكين يشهدوا عليك. دول اول نوع من انواع الشهود. الحاجة التانية تخيل ان الشيطان اشهد عليك مش ربنا بيقول الا ان دعوتكم فاستجبتم لي. فاستجبتم دي يعني بيشهد عليك. فاستجبتم دي يعني بيقول لك ايوة انت عملت. انا وزيت لك وانا
وسوست لك وما همستك ولمستك وانت نفزت. الشيطان نفسه شهادة اهل المعصية على اهل المعصية. اللي عصى ربنا معك يشهد عليك شهادة اهل الطاعة لاهل المعصية اللي بلغك وحزرك ودعاك الى الله يشهد عليك. شهادة الرسول على اهل المعصية وجئنا بك على هؤلاء شهيدا
شهادة الله وكفى بالله شهيدا. شهادة الزمان اللي عصيت ربنا فيه. واليوم انا يوم جديد وعلى عملك شهيد شهادة المكان اللي عصيت ربنا عليه يومئذ تحدث اخبارها بان ربك اوحى لها اخبارها. يعني الطاعة والمعصية اللي اتعملت عليها
شهادة الصحيفة عليك. انا كنا نستنسخ ما كنتم تعملون. ده مش كلام مكتوب. ده ده ينطق عليكم بالحق هذا كتابنا ينطق ده صوت وصورة. صوت وصورة. شهادة نفسك عليك وشهادة جسمك عليك. الجارحة اللي انت عصيت ربنا بها. انت متخيل يعني ايه؟ ان
من يشهد عليك والمكان يشهد عليك والملكين يشهدوا عليك. وربنا شاهد والرسول شاهد والشيطان يشهد عليك. واهل الطاعة اللي بلغوك يشهدوا عليك واهل المعصية اللي ربنا بها يشهدوا عليك والصحيفة بتاعتك تنطق عليك. وجسمك يشهد عليك. تخيل انت بقى الايه؟ العشرة انت محاصر يا ابني! انت
اسر انت متخيل كده لما تيجي تقف ساعتها تنظر عن يمينك فلا ترى الا قلة الدعوة الى الله والمنكرات اللي شفتها وسكتت والتأخر في تنفيز امر والبعد عن الحجاب الشرعي والتكاسل عن صلاة الفجر وضعف العبادة وتنزر عن شمالك فلا ترى الا
المعاصي اللي كانت جوة قلبك والكبر والرياء والعقب والخواطر الرديئة والدنيا اللي شغلتك عن الاخرة وتنظر بين يديك فلا ترى الا النار فاتقوا النار. هتتقي النار بايه بقى؟ ايه اللي انت عملته حجاب بينك وبين النار؟ كم يوم صمته يبقى حجاب بينك وبين النار؟ كم ليلة قمتها تبقى حجاب بينك وبين النار
كم مرة اتكلمت عن ربنا فيها تبقى حجاب بينك وبين النار. كم منكر انكرته يبقى حجاب بينك وبين النار. كم اية حفزتها في كتاب وربنا تبقى حجاب بينك وبين النار. كم جلسة زكر قعدتها تبقى حجاب بينك وبين النار ايه اللي انت عملته كم صدقة طلعتها
كم مكالمة صلة رحم ولا زيارة صلة رحم عملتها؟ كم معروف عملته في مسلم ولا في اي بني ادم عملت ايه؟ عملت ايه تبقى حجاب باينة بينك وبين النار في هذه في هذه اللحظة. يبدأ ساعتها الدخول في النار. الدخول في النار له انماط كتير اوي يا جماعة
فيه ناس بتدخل النار والعياز بالله زي كيس الزبالة كده القيها في جهنم. زي ما واحد بيلقي كيس زبالة كده شيلوه ارموه. ارموه من على الصراط بقى. شلوه ارموه يعني حاجة كده بتترمى
وفيه واحد لقى الموضوع بتاعه اكبر من كده. فيه واحد بيتجرجر من راسه لنسفعا بالناصية. هيتاخد كده من مقدمة راسه كده ويتجرجر لحد ما يروح جهنم والعياز بالله وفيه واحد بيدخل سحل سحل يوم يسحبون في النار على وجوههم ذوقوا مس صقر ذوقوا مس صقر ده ده داخل
كده وفيه واحد بقى بيدخل برجليه. وبيدخل وهو بيجري وبيدخل وهو مشتاق ومتلهف. انطلقوا الى ظل. ده ده كان بيحسبها طول ليلة. ده ده كان عطشان وقال انا عايز ماية فكما كان يخادع الله في الدنيا يخاضع في ذلك اليوم. طب يلا بقى ايه وهو خاضعهم. طب انطلقوا الى الظل
ظل اليحموم بتاع جهنم واترنه داخل في شعب جهنم والعياذ بالله وهو لا يدري فده داخل وفاكر انه رايح على ماية كما يقول النبي صلى الله عليه وسلم في الحديس الصحيح تعرض لهم النار كأنها سراب. سراب زي ما تكون ماشي على الطريق السريع كده في عز الحر وتلاقي السراب ماية. فيتهيأ لهم انها ماية يجروا
على المية فينطلق في جهنم والعياذ بالله فدي انواع. ودي انماط دخول ولكن يا ترى بقى بعد الدخول المينو فيها ايه؟ يا ترى بعد الدخول ايه انواع عذاب النار؟ احنا بنتكلم على اول يوم بقى الوقتي بنتكلم على اللحظات الاخيرة الفينيشنج بقى بتاع يوم القيامة وبنتكلم بقى والعياذ بالله على دخل
بقى انواع عذاب النار. انواع عذاب النار انواع كتير اوي. زي ما كان انواع المعاصي اللي بتدخل النار انواع كتير اوي. نتكلم الوقتي ان شاء الله لها سبعة ابواب. هو ايه
اللي بيدخل جهنم هو اللي دخلوا دول عملوا ايه عشان يدخلوا هنا؟ المكان ده ايه الاسباب اللي بتوديه وايه الحاجات اللي بتنجي منه؟ ايه الحاجات اللي تخلي الواحد ينجو من هزا
مكان ولكن هو زي ما كان فيه معاصي بالقلب فيه عزاب للقلب. زي ما كان فيه معاصي نفوس فيه عذاب نفسي. زي ما كان فيه الجوارح فيه عزاب جسدي زي ما كان فيه معاصي بالعقول اول نوع من انواع عذاب النار عزاب العقلي العذاب العقلي عزاب العقول
اول نوع من انواع عذاب العقول قال رسول الله صلى الله عليه وسلم يؤتى بالرجل بانعم اهل الارض يوم القيامة. وهو من اهل النار. انعم اهل الارض ده بالتأكيد ما كانش ملياردير. لان الملياردير يعني
اتمسحبوا الارض عشان يجيب فلوسه. بالتأكيد ما كانش ملك. لان الملك عم خد العرش طلع عينيه. انما هو بالتأكيد كان ابن ملياردير ابن ملك. اللي هو خد كل حاجة بالساهل بقى. اللي هو طلع ايه من وهو لسة شاب صغير ورث كل حاجة. ايه الدنيا تحت رجليه والشهوات تحت رجليه. واستمتع يا عم زي ما انت عايز وما عدتش
يؤتى بانعم اهل الدنيا وهو من اهل النار. فيغمس غمسة في النار. غمسة نزل وطلع كده بس. فيسأل هل ذقت نعيما قط. انت عمرك آآ دوقت اكلة حلوة. تعرف حاجة اسمها جمبري. دقت حاجة اسمها كافيار. اتجوزت آآ زوجة كانت
جميلة كده وعيشتك حياة جميلة واتفسحت مرة عارف حاجة اسمها ساحل شمالي آآ مرة كده آآ ركبت طيارة خاصة كده وسافرت على جزيرة مرة عملت نزهة في بحر كده مرة انت هل زقت نعيما قط؟ فيقول لا والله يا رب. اول نوع من انواع العزاب العقلي عذاب فقد الزكاة
ترى ان حتى الزكريات الحلوة ما عدش حاسس بها. احيانا الانسان لما بيعيش في هم وكرب يغمض عينه ويقعد يعيش مع اللحزات الحلوة في الماضي بتاعه. ده ربنا حتى من اللحظات الحلوة ان حتى يبقى عنده زكريات حلوة عزاب فقد الذاكرة. فيه بقى فقد الزمان وفقد المكان. فقد المكان زي قول الله
سبحانه وتعالى لهم من فوقهم ذلل من النار ومن تحتهم ذلل. ده ده فوقه نار وفوق النار نار وتحته نار وتحت النار نار. ده ما هوش عارف هو فين اصلا
ده ما عندوش معالم ده ما عندوش جوجل ارس يفهمه هو فين ولا جاي منين ولا رايح فين ولا موقعه بالنسبة لجهنم ايه ؟ ده ده ما لوش مكان عزاب فقد الزمان والعياذ بالله ما عندوش ماضي. هل زقت ناعما قط؟ لا والله يا رب. ما عندوش حاضر لا يموت فيها ولا يحيا
ولا يحيى ما عندوش حاضر. ما عندوش مستقبل يا ما لك وليقضي علينا ربك. هو ما عندوش امل في اي حاجة بكرة والعياذ بالله. فهو لا ماضي ولا حاضر ولا مستقبل
فده انسان عشان كده في الاخر والعياذ بالله عزاب فقد العقل. ذوقوا مس صقر ان المجرمين في ضلال وسعر. سعر ده جنون الانسان اللي بيتجنن والعياذ بالله عزاب فقد العقل لا عارف يعني حاجة رهيبة يا اخوانا الواحد احيانا ييجي يتكلم عن النار انت مش قادر تتكلم عنها انت مش
مش قادر تتكلم عنها لان الموضوع صعب. بس احنا بنتكلم عنها عشان ننجو منها. مش بنتكلم عنها عشان نقول انك انت داخلها. عشان نقول اوعى تدخلها اوعى تعرض نفسك لها. اوعى تتعامل معها على انها قضية بسيطة. هي دي العزاب اللي ربنا جعله للي بيتمرد على الله. وبيعرض عن الله وبيدي ضهره لربنا
وبينسى الله زي الاية اللي سمعناها النهاردة في صلاة الفجر كده في كل فجر جمعة في سورة السجدة فذوقوا بما نسيتم. مش فذوقوا بما زنيتم ولا بما سرقتم؟ ولا بما قتلتم ولا بما نسيتم؟ اكبر جريمة عند ربنا. انك انت تنسى. انك انت تنسى نعيم
ربنا وعزاب ربنا. انك تنسى جلال ربنا وكمال ربنا. انك انت تنسى قضية الدين دي من حياتك. تبقى القضية ما بتكونش بناء عليها قراراتك وجهتك في الحياة العذاب العقلي بعد العزاب العقلي
في عزاب الحصار جوة جهنم والحبس ما اصل جهنم دي مش حريقة. عشان كده احنا مش اول عزاب هنتكلم عنه عزاب الحرق. لان جهنم مش بس حرق يا جماعة هي جهنم ارتبطت بالحرق او النار ارتبطت بالحرق. لان ده العزاب الدائم فيها. كل انواع العزاب التانية متغيرة
يعني ايه حاجة بتيجي وبتيجي مكانها حاجة؟ الحاجة الدائمة هي الحرق والعياذ بالله. اللي هي سبعين ضعف نار الدنيا. ينام على نار ويصحى على نار ما بينامش اصلا والعياذ بالله. ويفترش النار لهم من جهنم مهاد ومن فوقهم غواش وحياته نار واكله نار وشربه نار ومسكنه
ونار فده العزاب المستمر. عشان كده هي ارتبطت به ولكن باقي انواع العزاب. عزاب الحصار. عزاب الحبس والعياذ بالله. عزاب الحبس عزاب احنا اتكلمنا عن الزنازين الانفرادية انها عليهم مؤصدة في عمد ممددة
في عمد مؤصدة مقفولة. ويا اما الباب مقفول بعواميد كمان لزيادة الاحكام. يعني مش اقفال جهنمية بس. يا اما هو نفسه جوة الزنزانة في زنزانة تانية في عمد ممددة. يعني هو نفسه جوة عواميد من العذاب والعياز بالله. جوة توابيت من العزاب ممددة. يا اما هو على عمود بيعذب عليه
مربوط عليه وبيعذب عليه. على اختلاف الاقوال بقى في هذا الامر. غير الزنازين العامة. احاط بهم سرادقها. انسان بقى محاصر بجهنم من جميع الجهات والعياذ بالله غير معسكرات التعزيب. انطلقوا الى ظل ذي ثلاث شعب. انطلقوا الى ظل ذي ثلاث شعب دي في سورة المرسلات
والمرسلات عرفا. كأن ربنا امرأة ربنا بيقول لك انا يا ما ارسلت لك رسايل. عرف العرف زي عرف الفرس اللي فيه تلات اربع تلاف شعراية متتابعة ورا بعض انا بعت لك الاف الرسايل. انا بعت لك الاف الرسايل الربانية. اللي انت كنت معرض عنها ومش راضي تترجمها عرفا. بعت لك رسايل بالمعروف كتير اوي قبل والعاصفات
اصفار قبل الرسائل العاصفة. قبل الرسائل المخيفة والمرعبة. بعت لك كتير وارسلت لك كتير ونبهتك كتير. ورغبتك كتير وفهمتك سير وشوقتك كتير ، وخوفتك كتير ، والمرسلات عرفا. كل الرسايل دي وانت ما استيقزتش. وما كنتش بتتفاعل معها. كانت النتيجة انطلقوا
لا ظل ذي ثلاث شعب. لا ظليل ولا يغني من اللهب. انها ترمي بشرر كالقصر كأنه جمالة صفر. كأن انسان جوة جبال متحوط من جميع الجهات في جهنم والعياذ بالله. ويقذف من وراء هذه الشعب ومن وراء هذه الامور الخطرة اللي دخل
يقذف بشرر كالقصر كأنها قذائف. ده ده ده عذاب الحبس. فيه بقى آآ عدم التنفس والعياذ بالله. كلما ارادوا ان يخرجوا منها من غم اعيد فيها. كلنا بنسمع الاية دي. ولكن حد فكر انه يدور يعني ايه كلمة غم في اللغة. كلمة غم في اللغة هي عدم القدرة على التنفس. هو تخيل ان ده ممكن يبقى
نوع من انواع العزاب ان في انسان ممكن يعذب كده من ضمن انواع العذاب بتاع النار العذاب النفسي والعزاب النفسي ده كتير من انواع عزاب النار وعذاب الاكتئاب عذابنا الفزع عساب الرهاب والخوف عزاب اليأس والاحباط. عزاب الحزن والهم والرعب
عزاب الحسرة والندم. كل دي انواع عذاب. عذاب اليأس زي ما ربنا سبحانه وتعالى يقول سأرهقه صعودا. اقعد اطلع بقى على الجبال دي فاكر ان ورايا النجاة لحد ما ييجي يوصل للقمة يقع تاني. اقعد جرب بقى. كلما ارادوا ان يخرجوا منها من غم اعيدوا فيها. ربنا يسيبهم شوية. عشان يظن انه خلاص هيطلع اهو
يقوم ييجي الملايكة ترجعه تاني ده اسمه عزاب اليأس. التيئيس ان هو ييأس. ان والعياذ بالله هو عمل ايه؟ هو عمل ايه عشان يدخله في ده؟ احنا عايزين يا اخوانا نعتبر ان كل كلمة ربنا قالها عن النار زي كل كلمة ربنا قالها عن الجنة. ده كلام الله سبحانه وتعالى الذي قال وانا لصادقون. يبقى
فلازم تاخد الكلام ده على محمل جده ولازم تعرف ان الكلام ده ما هواش كده وخلاص. كلام حقيقي وموجود وانا بتكلم معه دلوقتي ولازم تتعامل معه به هزا التعامل الواقعي عزاب اليأس. من ضمن عذاب اليأس قول الله لابثين فيها احقابا. عارف لما واحد يتجدد حبسه اربعين يوم؟ على زمة التحقيق. وبعد
بعد اربعين يوم خارج بقى وادعوا لي ما ارجعش تاني يروح يقوم مدي له كمان اربعين يوم. بعد اربعين يوم يدي له كمان اربعين يوم. ده ده بقى ياخد مدة في جنها. ها بعد المدة
تجدد المدة. بعد المدة عذاب اسمه عذاب التيئيس بقى. اللي هو ما عدش مستني حاجة. والعياذ بالله. عذاب من ضمن انواع عذاب النار. من ضمن انواع عذاب النار بعد عشاب اليأس عذاب الرعب ان فيه في جهنم لحزات رعب زي اللحظة اللي اتكلمنا عنها من شوية لحظة اخرج بعث النار. وربنا يختار
مين اللي يخرج بعس النار؟ المبعوثين الى جهنم؟ بعسة بقى لجهنم والعياز بالله اللي يخرجهم ابوهم. ادم. يعني كأن اول واحد بيتخلى عن عواطفه تجاه الشخص هو اقرب واحد له في الدنيا. واكتر واحد كان بيحبه في الدنيا. ولكن لو انت ما حبتش نفسك. مين اللي هيحبك؟ لحظة
مش بعصا النار. طب كل دول واحد في الالف اللي مش هيطلع منهم! طب انا احتمال ان انا ما اطلعش قد ايه! اللحزة الرهيبة! اللحزة لما ربنا يكلم النار يوم نقول لجهنم هل امتلأت وتقول هل من مزيد؟ لحزة هل من مزيد دي؟ لحزة جهنم بتقول له ربنا لسة فيها مكان يا رب. اي حد عصاك هاته
اي حد حارب اوليائك والدعاء اليك هاته. اي واحد حارب الدعوة اليك وغير شرعك هاته. اي واحد حارب اهل الدين اي واحد تجرأ عليك. اي واحد اعرض عنك هاته انا لسة في مكان. وتقول هل من مزيد؟ لحزات رعب شديدة. عشان كده ربنا بيقول
لا يحزنهم الفزع الاكبر. بعض المفسرين قالوا ان الفزع الاكبر دي لحظة الاختيار لجهنم. اول مرة يشوفها بقى. من ضمن انواع عذاب النار. يعني آآ آآ العذاب الحسرة والعزاب بتاع الندم بعد الادان نكمل ان شاء الله. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله
وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين اما بعد. اخواني واحبابي في الله لا زلنا مع هذه النافذة على جهنم والعياذ بالله. لا زلنا مع هزه الرحلة في يوم من ايام النار. او في اول يوم من ايام النار او في
في ساعات من ساعات جهنم والعياذ بالله نسأل الله الا نذوقها ابدا. نسأل الله ان يقينا عذاب النار نحن وجميع احبابنا يا رب اللهم امين. يعني العزاب النفسي من ضمن العزاب النفسي عذاب الندم. عزاب الندم اللي بيوصل للحسرة والاكتئاب والاحباط عذاب الندم. ربنا بيقول لهم
فيها زفير زفرات الندم. وحيل بينهم وبين ما يشتهون. بقت قمة شهوته في النار انه عايز يصلي ركعتين. قمة شهوته في النار انه نفسه يتوب لربنا. قمة شهوته في النار ان نفسه يرجع الدنيا فنتبرأ منهم كما تبرأوا منا. يتبرأ من اللي شجعوه على معصية ربنا سبحانه
تعالى دي بقت الشهوة بتاعته ولكن امتى وحيل بينهم وبين ما يشتوون؟ بعد ما الموضوع انتهى. من ضمن انواع العذاب بتاع النار العذاب القلبي عذاب قلوب بقى اشد من عذاب النار الاليم. الحرمان من رؤية وجه الله الكريم العظيم. كلا انهم عن ربهم يومئذ
لمحجوبون انسان محجوب عن النظر لوجه الله. انسان محجوب على انه ينظر الى الله او ربنا ينظر اليه. والعياذ بالله او يكلم ربنا او ربنا يرد عليه انسان محروم من ضمن العزاب القلبي الاليم ان هو ينزر الى ملكه في الجنة لو كان اطاع الله. ويرى غيره من
من ورث هزا الملك وهو يأخز هزا الملك عنه. وهو واخد النعيم ده بيتنعم اليه ويقول افيضوا علينا من الماء. او مما رزقكم الله ان هو بينزر للمكان بتاعه اللي هو ضيعه بايباؤه على الله. وبتمرده على الله سبحانه وتعالى. من ضمن انواع العذاب القلبي تعزيب النار للقلوب
عندهم كل الجوارح. التي تتطلع على الافئدة. ان النار بتعذب الجسم كله. يعني في عزاب جسد يا جماعة. تشوي الوجه سوق مسلا البخار بتاع المهل ده وهو بيشربه يشوي الوجوه والعياذ بالله. من ضمن انواع العذاب عذاب وهم فيها لا يسمعون. الصمم ان
هو ما بيسمعش اصلا من ضمن العزاب ان والعياذ بالله المرار بتاع الزقوم والشوك بتاع الطعام اللي زي غصة اللي بيقف في الحلق كل حتة حتى بتاعته لهم مقامع من حديد. كل حتة في جسمه بتتعزب. ده من ضمن انواع عذاب النار. ولكن القلب لان القلب هو الملك بتاع كل ده. هو
كان المحرك بتاع الجوارح دي كلها القلب له عزاب خاص التي تطلع على الافئدة. النار لها تعذيب خاص لقلب الانسان اللي كان مليان بالشكوك في الله، اللي كان مليان بالامراض القلبية. اللي واللي انواع عذاب جهنم انواع كتير اوي. فيه ناس فاكرة ان النار دي حريقة
وآآ هي حتى لو حريقة ما اتطفتش. ولكن جهنم مش حريقة. جهنم منظومة من العزاب والعياز بالله على حسب كل واحد عصى ربنا بمعصية بيبقى الجزاء بتاعها من جنس العمل. من ضمن انواع عذاب النار عذاب الذل. عذاب الزل. يا ما لك ليقضي علينا ربك. قال انكم ماكثون. ما فيش. يبدأوا
اتكلموا في الملايكة بقى وافتكروا ان هم صعبوا عليهم بقى ويبدأوا يتكلموا في اهل الجنة افيضوا علينا من الماء او مما رزقكم الله. قال ان الله حرمهما على الكافرين والعياذ بالله انتم كفرتوا نعمة ربنا في الدنيا. يكلموا ربنا. امتنا اثنتين واحييتنا اثنتين. فاعترفنا بذنوبنا فهل الى خروج من
وربنا سبحانه وتعالى يقول لهم اخسئوا فيها ولا تكلمون. يبدأوا يكلموا خزنة النار. ادعوا ربكم يخفف عنا يوما من العذاب. هم فاكرين ان هم صعبانين على حد. يفاجئوا ان هم مش صعبانين على حد. بعد ما بيزلوا نفسهم عزاب الزل ده كله. من ضمن انواع عزاب النار عذاب الظلام. يعني الواحد
يعني كان ممكن اتخيل كده ان هو يوم القيامة ضالمة ازاي هو مش فيه ناس اصلا منورة يسعى نورهم بين ايديهم وبايمانهم من اهل الايمان امال التانيين دول قاعدين في عزاب الزلام ازاي وقاعدين في ضلمة ازاي ؟ هو لو واحد والعياذ بالله راكب عربية كارو كده وماشي في الضلمة. واما عدي جنبه صاروخ منور
الصاروخ ده ينور له حاجة؟ هو ده فين وده فين اصلا؟ الناس دي عندها عزاب اسمه عذاب الظلام والعياز بالله ان هي عايشة في ظلام دامس. انسان انا عايش في هذا الظلام الدامس حياة شكلها ايه دي؟ شكلها ايه الحياة دي؟ الحياة اللي بالمنزر ده الحياة اللي ربنا قال عليها ساءت مرتفقة دي
شكلها ايه؟ وده ايه اصلا في انواع عذاب النار؟ يعني في انواع من عذاب النار الوعد يعني هو تقيل على قلبه ان هو نفسه يتكلم بها. لان يعني والعياذ بالله كما قال الله سبحانه وتعالى. فيومئذ لا يعذب عذابه احد. ما فيش عذاب زي عذاب ربنا. وما فيش نعيم زي نعيم ربنا
ما فيش كرم زي كرم ربنا. وما فيش جنة زي جنة ربنا. وما فيش نار زي نار ربنا. ما فيش حد عنده الا عند ربنا. ولا حد يقدر يعمل لك اللي ربنا يقدر يعمله لك
ولا حد يقدر يعمل فيك اللي ربنا يقدر يعمله فيك. يبقى انت كل قصتك مع ربنا وكل مصلحتك مع ربنا. لا في عزاب زي عذاب النار اللي احنا قلناه ولا فيه نعيم زي
نعيم الجنة اللي ربنا سبحانه وتعالى قال واذا رأيت ثم بص يمين بص شمال ثم بقى يمين شمال قدام تحت شرق الغرب واذا رأيت ثم رأيت نعيما وملكا كبيرا وفي قراءة غير عشرية وملكا كبيرا. انت حيثما وليت وجهك النعيم في كل مكان. والضحك في كل مكان والفرح في كل
في مكان. تمن تبواب للجنة وسبع تبواب للنار. تمن تبواب مكتوب عليهم ممنوع دخول الهم. ممنوع دخول الاكتئاب. ممنوع دخول الحزن. ممنوع دخول القلق. ممنوع دخول التوتر ممنوع دخول اي هم او حزن او وصب او نصب. ارض تتجلى فيها قدرة الله على انه يفرحك. وانه يسعدك وانه يطلع الضحكة من قلبك
وانه يملى قلبك بالامل. ويملى نفسك بالسعادة ويملى جسمك بالمتعة. زي ما دول قاعدين يتعزب كل جارحة منهم في نفس اللحزة. دول قاعدين تتنعم كل جارحة منهم في نفس اللحزة دول يتقال لهم ذوقوا مس صقر ودول في الجنات وفي الانهار. دول والعياذ
الله خذوه فغلوه. ودول ادخلوها بسلام. دول غير دول خالص. مقارنة ما بين دول ودول في كل حاجة. تختار ايه؟ قال عشان تقدر تختار من الوقتي. قارن عشان تقدر تاخد قرار من الوقتي. قارن عشان تقدر تطبق قول الله سبحانه وتعالى
فلا اقتحم العقبة. وما ادراك ما العقبة! فك رقبة فك رقبتك من النار. فك رقبتك من النار. فك رقبتك كأن رقبتك دي مربوطة الوقتي كده. فكها بقى. هتفكها بايه؟ ايه اللي انت هتعمله؟ استنقز نفسك من عذاب الله
اي شيء اي حاجة تسترضي بها ربنا عشان تبعد رقبتك عن النار. اعمرها زي ما النبي عليه الصلاة والسلام قال اشتروا انفسكم من الله. المفسرين قالوا يعني من النار يعني يعني طلعوا نفسكم من النار زي ما ربنا. خير ان ربنا يقول ان الله اشترى من المؤمنين انفسهم واموالهم بان لهم الجنة. ده عرض تاني خالص. ده ربنا
على الناس الخلاصة بقى اللي ربنا قال عليهم التائبون العابدون الحامدون السائحون الراكعون الساجدون الامرون بالمعروف والناهون عن المنكر والحافظون ده دول الناس الصفوة. الصفوة دول ربنا قال لهم تملكوني نفسكم وحياتكم. واملكم الفردوس الاعلى. ده ده عرض اسبيشيال. ده دي جنة اكسترا. انما
احنا بنتكلم عنه دلوقتي جهنم اكسترا. ده سبيشيال تاني ده جهنم اسبيشيال بقى انواع عزاب. جهنم لناس معينة والعياذ بالله. ايه اللي بيدخل ناس في يا ترى العزاب اللي احنا بنتكلم عنه ده ؟ يا ترى العزاب الرهيب ده ؟ ايه اللي يخلي انسان ممكن يدخل فيه؟ ايه اللي يخلي انسان ممكن يدخل في النار دي ؟ ايه الاسباب يا جماعة
انت لازم تفهم الاسباب. لها سبعة ابواب. لكل باب منهم جزء مقسوم لو انت دلوقتي عديت على سبع ابواب وقريت لستة المعاصي اللي مكتوبة على كل باب اللي اتدخل من الباب ده. هتلاقي نفسك آآ
ينفع تدخلها ولا لأ ؟ فيه تهديد ولا لأ ؟ هتلاقي على باب من الابواب مكتوب النفاق. في الدرك الاسفل من النار. احنا قعدنا حداشر مرة حداشر مرة تلات شهور نتكلم عن النفاق. ونتكلم عن صفات المنافقين. ونتكلم لا يأتون الصلاة الا وهم كسالى. ونتكلم عن
والتزبزب اللي كان في علاقتهم بالله فهم في ريبهم يترددون. ونتكلم على ضعف عزيمتهم في الدين والدنيا لو كان عرضا قريبا وسفرا قاصدا لاتبعوه ونتكلم على التفلت والانتكاس وعدم الوفاء بالعهود اللي عقدوها مع الله اول ما ربنا فتح عليهم في الدنيا ومنهم من عاهد الله لان
فلما اتاهم من فضله بخلوا به وتولوا وهم معرضون. ومنهم البخل عن الله بالوقت والعمر اللي ربنا اداه لهم وتولى وهم معرضون وبالمال بخلوا به. ما لقتش نفسك من ضمن السبع السبع لسات دول لسة مكتوب عليها النفاق. فيه لستة تانية مكتوب عليها الرياء. الرياء
اول من تسعر بهم النار ده الشيخ فلان اللي كانت الناس بالمسجد بتاعه بيتقفل. والناس بتقف في الشارع والعالم فلان والراجل البر والاحسان اللي كان عامل جمعية خيرية والقارئ اللي الناس كانت بتسافر له بلاد في رمضان. عشان تصلي وراه التراويح
دول اول ما انتم سعر بهم النار كأن ربنا بيقول للبشر ما حدش هيضحك على اللي خلقه. دول من برة بس كانوا بيضحكوا عليك وانما من جوة ربنا مطلع على القلوب
ربنا سبحانه وتعالى مطلع على السرائر سبحانه وتعالى فيعرفهم بنعمه. ثم يقول ماذا عملتم فيها؟ قال لي يقول له قرأت فيك القرآن واللي يقول له جاهدت فيك يقول الله كذبت وتقول الملائكة كذبت بل قرأت ليقال قارئ وقد قيل. الرياء من ضمن الابواب باب اسمه الرياء والعياز بالله
من ضمن الابواب باب مكتوب عليه انك تبقى من برة غير من جوة. يؤتى برجل من اهل النار فيدور بها كما يدور الحمار في في الرحم تنطلق اقطاب بطني مصارين بطنه تنزل كده وتتربط كده زي في ساقية كده ويفضل يدور بقى بمصارين بطنه والعياذ بالله. فيجتمعوا عليه اهل النار. اهل النار سابوا كل
ما في وجايين على ده يا فلان الم تكن تأمرنا بالمعروف؟ ده انت كنت قاعد تقول لنا وتخوفنا من ربنا وتنهانا عن المنكر؟ فيقول كنت امركم بالمعروف حروف ولا اتيه وانهاكم عن المنكر واتيه. انا من برة كنت غير من جوة
اختلاف الظاهر والباطن باب رابع. مكتوب عليه. ان ممكن علاقة الرجل والمرأة تدخل النار والعياذ بالله. ممكن التبرج يدخل النار صنفان من اهل النار لم اراهما نساء كاسيات عاريات كاسيات يعني لابسة لابسة هدوم مش ما فيش حتة في جسمها باينة. بس عاريات. عاريات يعني هدوم مش مغطية حاجة
مش هدوم مبينة جسمها عادي جدا هي بس كأنها ده بيدخل النار ده بيدخل النار طب العلاقة بين الرجل والمرأة الزنا والعياز بالله بيدخل النار بيدخل النار فما زال يكلمها وتكلمه الاسر الصحيح بتاع ابو موسى الاشعري. في اسر صاحب الرغيف فما زال يكلمها وتكلمه حتى وقع بها
والعياذ بالله حتى غشيها حتى وقع في الزنا والعياز بالله الاستدراج لحد ما يوصل للموضوع ده. من ضمن الحاجات اللي بيتدخل في النار سب الدين. اللي انت دلوقتي بتمشي في الشارع
الاطفال عادي كده ان هي والعياز بالله ده من الكفر والعياز بالله. من ضمن الحاجات اللي تدخل النار الاستهزاء بالدين. زي الوقت برامج التوك شو كده وهي قاعدة تستهزأ بدعاء
وتستهزأ بحاجات هم لو عرفوا حكم ربنا في اللي هم بيتكلموا فيه ده. ولكن غالبهم جهلة هو مش عارف هو بيتكلم عن ايه والعياذ بالله. هو يعني شعاره وكنا نخوض مع الخائضين. كله بيتكلم فانا بتكلم. هو مش عارف هو بيقول ايه. ولئن سألتهم ليقولن انما كنا نخوض. ونلعب. كنا بنتكلم كلام
مسافرين كده مع بعض وخلاص قل ابالله واياته ورسوله كنتم تستهزئون لا تعتذروا. قد كفرتم بعد ايمانكم والعياذ بالله اللي ربنا حكم عليه بالكفر ده هيعمل ايه في النار فيه؟ والعياذ بالله من ضمن الابواب ديت باب مكتوب عليها الحكم بغير ما انزل الله. الحاكم اللي غير شرع ربنا وغير
شريعة ربنا ومن لم يحكم بما انزل الله فاولئك هم الكافرون. ومن لم يحكم بما انزل الله فاولئك هم الفاسقون. ومن لم يحكم بما انزل الله فاولئك هم يعني من ضمن الزنوب اللي بيحكموا الشعوب بالقهر والتخويف صنفان من اهل النار لم اراهما. رجال معهم سياط كاذنب
البقر يضربون بها الناس. الناس اللي بتحكم بالقهر والتخويف والرعب. وبتقود الشعوب بهزه السياسة. من ضمن الابواب السبعة بتاع جهنم باب مكتوب عليه ضعف العبادة بقى. تارك الصلاة. اوعوا تفتكروا ان تارك الصلاة اللي ما بيصليش خالص يا جماعة. ده فيه علماء قالوا تارك الصلاة اللي ضيع فرض عمدا
العلماء قالوا اللي ضيع تلات فروض عمدا. فيه علماء يعني اللي سطر وسطر ده كارسة كارسة تارك الزكاة. تارك الزكاة ده يعزب الخمسين الف سنة بتوع يوم القيامة قبل ان يفصل الله فيه. هيكمل في النار ولا ربنا يعفو عنه بعد كده. تارك ازاي
كما يعني دخل رجل القبر فحكم عليه بمائة جلدة. ان ملايكة العزاب في القبر تضربه ميت كرباج. من كرابيك جهنم. فزل نتوسل الى الله حتى خفف عليه الى جلدة واحدة. صوت واحد بس. فضرب الصوت فاشتعل عليه قبره نار. حديس سابت عن النبي عليه الصلاة والسلام
فاشتعل عليه قبره نار. فقال ربي بما فعل بي هذا والعياز بالله ربنا ينقينا من عذاب النار ومن عذاب القبر يا رب اللهم امين ونعوذ بالله من سوء الخاتمة ونعوذ بالله من زوال نعمته وتحول عافيته وفجاءة نقمته وجميع سخطه. اللهم امين. فقال ربي بما لما فعل بي هذا
فقال انك مررت على مظلوم فلم تنصره. لما تلاقي المجتمع فيه زلم غير. غير ولو بالكلام عن الله. الكلام عن ربنا بيغير. غير ولو بهداية الناس الى الله اللي قلبه هينور بالايمان وبمعرفة الله هيهون عنده اي اي معصية غير غير ولو بالتوسل الى الله والدعاء لله
ولو بانك تبقى ايجابي في الدعوة الى الله. انك مررت على مظلوم فلم تنصره. وصليت مرة بغير وضوء. شف ايه جه جنب ايه؟ من ضمن الابواب السبعة باب مكتوب عليه فساد الاخلاق. الحسد فساد النفوس. فساد القلوب اليأس من رحمة ربنا الانتحار. فهو
اطعن نفسه بها في جهنم والعياذ بالله اللي اللي يموت نفسه باي طريقة ويعجل بنفسه الى الله يعذب بالطريقة دي في جهنم هو اللي يعذب نفسه بنفسه بها والعياذ بالله الانتحار واليأس من رحمة ربنا. طب كنتم اتوضأ كده وصرخ لربنا. بدل ما ترمي نفسك تحت متر ولا ترمي نفسك من بلكونة ولا كت صرخ له
هيبقى معك ولا مش هيبقى معك. وشف هيغيثك ولا مش هيغيثك. وشف انما والعياذ بالله اليأس ده كفر والعياذ بالله. يعني من ضمن هزه الابواب مكتوب عليه فساد النفسية الحسد الغل اللي هيدخل الجنة من كان في قلبه مثقال ذرة من كبر. اللي شايف نفسه
وحس انه احسن من غيره في اي حاجة. وحس انه يستاهل اللي غيره ما يستاهلوش. وحاسس نحن احق بالملك منه. انا خير منه. بصرت بما لم يبصروا به كبر مثقال ذرة من كبر تمنع من دخول الجنة اصلا هيروح فين ده يا اللي ما دخلش الجنة هيروح فين ما هو يا جنة يا نار
جنة يا نار ربنا يعافينا من عذاب اهل النار. لا يدخل الجنة من لا يأمن جاره بوائقه. الابواب السبعة دي مكتوبة على احدها ازاء الجار. مكتوب قطع الرحم لا يدخل الجنة قاطع. قطع الرحم مكتوب عليها فساد الاخلاق. فساد الاخلاق وفساد المعاملات مع
مسلمين سوء الخلق زي ما حسن الخلق يقرب من النبي عليه الصلاة والسلام في الجنة. سوء الخلق يرمي في جهنم. والعياذ بالله. سوء الخلق مع الناس وسوء الاخلاق مع الناس
قربوا او بعدوا وقولوا للناس حسنا. السبع ابواب عليهم حاجات كتير اوي يا جماعة. وعليهم اسباب كتير اوي. الشاشة جاهزة الشقة جاهزة طب نبص على الشاشة كده مع بعض تلات دقايق كده نفصل كده نحاول نتخيل كده يا جماعة ازا كانت هزه نار الدنيا فكيف بنار الاخرة
غمرة  يتقلب تأمل هداك   في هذه الدار    بدون ما وامرك اعجبوا  وتقول هل من مزيد جهنم فما تدعون انت الامام ومع كل امام تدعو ما الف ملك يجرونه يومئذ لو تركت
العظام على ركبها   لا يأكله  وعارف اني بكرة هكون زكرى طب ليه ما بعملش الحساب ليها ما فيش لحظة انا وانت هنشوف حد  تروح وتشوفنا بنا في سكتك  النار دي اللي احنا شفناها ديت واحد على
من نار جهنم. اللي يوم ما الانسان هيشوفها كما قال الله عز وجل في سورة الروم يومئذ يصدعون يقول الموردي في تفسيره يصدعون وتصدع قلوبهم مما يرون يوم القيامة التصدع عارفين لما مبنى يتصدع انهيار. التصدع في اللغة زي الصداع كده اللي يشق الدماغ. التصدع ان الاجسام الصلبة تتشق
مهما كان اعصابك قوية عزاب الاعصاب. حرب اعصاب مهما كانت اعصابك قوية. مهما كان قوتك النفسية الانهيار النفسي ساعة رؤية النار التي قال الله سبحانه وتعالى فيها لا يحزنهم الفزع الاكبر الفزع الاكبر. يومئذ يصدعون الانهيار اللي بيحصل له
ساعة الانهيار النفسي ده لما يحصل يوم القيامة لا يكتمون الله حديثا. كل جوارحك هتنطق وتقول كل حاجة قدام ربنا. ساعة الانهيار النفسي ده لما يوم القيامة هيحصل الايات اللي سمعناها دلوقتي يا ليتني لم اوتى كتابيا ولم ادري ما حسابية يا ليتها كانت القاضية ما
عني ماليا هلك عني سلطانيا هيتمرغ في تراب ارض المحشر قدام الناس مش هيهمهم الناس. يومئذ يصدعون ساعة الانهيار عصبي والانهيار النفسي ده لما هيحصل هيبدأوا يضربوا بعض ويلعنوا بعض ويستغيسوا بالله ان ربنا يضاعف العذاب لكل واحد
النوم يومئذ يتصدعون. الحل يا اخواننا في قول الله سبحانه وتعالى فك رقبة. فك رقبة فك رقبتك من النار. فك رقبتك من النار. لان ربنا قال لك كده قال لك انك انت رمضان اعظم جائزة فيه اللي الجمعة الجاية دي ان شاء الله واحد رجب. الجمعة الجاية دي واحد رجب بازن الله
يعني خلاص الاستعداد لرمضان كده في احتدامه. في احتدامه في خلال ايام. رمضان ده اخطر جايزة له. فك رقبة. ان ربنا يفك من النار ان تعتق رقبتك من النار التي قال الله سبحانه وتعالى عنها وما ادراك ما هي وما ادراك حاجة فوق مستوى الادراك والتفكير
التطور والتخيل حاجة ما يقدرش عقل بشر ان هو يجيبها. وما ادراك ما هي نار. يا رب ما انا عارف انها نار. من نار ايه في الافران وممكن اولع الفرن
اتفرج عليه وممكن آآ آآ اشوف اي يعني فرن حديد ولا فرن مصنع طوب ولا يعني ما انا عارف النار يا رب انت ما مين قال لك ان اللي الدنيا دي فيها نار. لما ربنا قال نار. المفسرين قالوا يبقى ان الدنيا دي بالنسبة للي في الاخرة مش اسمها نار اصلا. نار حامية. لما اقول لك انا عندي سكينة حامية
طب كل السكاكين حامية لا لا لا ده كل دول حاجة ودي حاجة تانية. نار حامية كأنها تقطع الاجساد. والعياذ بالله فك رقبة. القصة يا اخواني في الله ان استنقز نفسك من عزاب ربنا. اعمل حجاب بينك وبينها. اعمل حجاب. اعمل حجاب بينك وبينها بالصيام. اعمل حجاب بينك وبينها بصلاة قبل الفجر. اعمل
الحجاب بينك وبينها بكسرة الدعاء لله ان ينجيك منها ويغيثك منها. اعمل حجاب بينك وبينها بالدعوة الى الله. اعمل حجاب بينك وبينها انك تقف مع نفسك وقفة جادة وتجدد التوبة
الله. اعمل حجاب بينك وبينها بركعتين توبة. اعمل حجاب بينك وبينها بالاستعداد لرمضان. والعزم على ان رمضان ده يبقى موسم العتق من النار. بازن الله سبحانه وتعالى قال احجب اعمل حجاب بينك وبينها بحفظ القرآن. اعمل حجاب بينك وبينها. انك انت تدخل معهد من المعاهد العلمية اللي بتعلم الدين بمنهجية
متابعة حقيقية وتبدأ تاخد طريق جد بقى في الدين. مش طريق العواطف والمشاعر اللي انت بقى لك سنين فيه ده وما انتاش عارف توصل لحاجة. قاعد تشتكي وخلاص اعمل اعمل حجاب بينك
وبينها انك تاخد قرار سليم في اتجاه سليم. اعمل حجاب بينك وبينها. انك تغير نمط الالتزام بتاعك من النمط العاطفي. المشاعري للنمط العملي الواقعي اعمل حجاب بينك وبينها انك توصل ارحامك اللي ما بتوصلهمش. انك توصل جيرانك اللي انت هاجرهم. لو ما كنتش بتأزيهم. انك لو كنت بتبوس ايدك
خليه رجليه كمان يخل لو لو كنت بتبوس ايد والدتك وفر الشغل بتاع البيت عن ايديها واعمله لها انت اعمل حجاب بينك وبين النار. ايا ما كان يبقى بالعبادة هيبقى بالاخلاق هيبقى بالعلم هيبقى بالدعوة. هيبقى بالقرآن. اعمل حجاب بينك وبين نار الله سبحانه وتعالى وبين عذاب الله التي قال الله سبحانه
عنها اعدت اعدت للكافرين. طب لما قال الكافرين يا رب بتخوفنا احنا منها ليه؟ لما هي للكافرين ما هو في ناس بتخلد في جهنم يعني يعني فيه ناس بتدخل جهنم يعني دخول والعياذ بالله يعني يعني مخلد وفيه ناس بتدخل جهنم دخول طويل تاني ولكن ما هواش
دخول الكفار فعشان كده قول الله ربما يود الذين كفروا لو كانوا مسلمين. لما المسلمين بقى اللي عصوا ربنا يخرجوا من النار شفاعة النبي عليه الصلاة والسلام بشفاعة الصالحين ايا ما كان بقى باخراج ربنا لهم والتاني ده اللي قاعد بقى يندم ويتطهر ان يا ريت كان معه حتى كلمة لا اله الا الله كان يخرج بها في هزه
اللحظة انقذوا انفسكم من النار. لو كان حبيب الله محمد عليه الصلاة والسلام بين ظهراننا الان لصرخ بها فينا. انقذوا انفسكم من النار. فاني لا اغني عنكم من الله شيئا. كانت حادسة رهيبة. حادسة القطار بتاع محطة مصر. حادسة رهيبة. يعني يعني يعني شيء صعب. ولكن
اسأل الله سبحانه وتعالى ان ربنا يخلف على كل مسلم على كل يعني واحد كان بيكدح في الدنيا من اجل لقمة عيش ومن اجل ان هو يعني يرضي ربنا سبحانه وتعالى انه يرزقه الشهادة. وان ربنا سبحانه وتعالى يعني يجعل لا يجمع له ابدا بين نار الدنيا ونار الاخرة. وان ربنا يبدلهم
خيرا من دار. يعني نسأل الله سبحانه وتعالى انه يغفر لهم. ونسأل الله سبحانه وتعالى انه يغيثنا من نار الدنيا ومن نار الاخرة. اللهم اجرنا من النار. اللهم اجرنا من عذاب
بالنار ومن زنازين النار ومن زقوم النار ومن غسلين النار. اللهم اجرنا من جهنم. اللهم اجعلنا ممن يجتازون الصراط بيسر وامان يا رب العالمين. اللهم يا ربنا يسر حسابنا ويمن كتابنا. اللهم يا ربنا اللهم يا ربنا اللهم يا رب
ربنا تب علينا تب علينا توبة نصوحا. تب علينا توبة نصوحة. تب علينا توبة لا نرد على اعقابنا بعدها ابدا. تب علينا توبة ترضيك. تب علينا توبة ترضيك يا ربنا. تب علينا لنتوب. يا ربنا اعف عنا. اللهم
لا نقوى على عذابك. اللهم ارحمنا فانك بنا راحم. ولا تعذبنا فانت علينا قادر. اللهم لطفك. اللهم غفرانك يا غفور يا ودود. اللهم اجرنا من النار ومن عذاب القبر. اللهم انا نعوذ بك من سوء الخاتمة. اللهم انا نعوذ بك من جهد البلاء
ودرك الشقاء وسوء القضاء وشماتة الاعداء. اللهم انا نعوذ بك من زوال نعمتك وتحول عافيتك وفجاءة نقمتك وجميع سخطك. اللهم انا نعوذ بك من الهم والحزن. ونعوذ بك من العجز والكسل. ونعوذ بك من الجبن والبخل
اعوذ بك من غلبة الدين وقهر الرجال. اللهم اهد قلوبنا. اللهم افتح لنا من ابواب طاعتك ما ترضى به عنا. اللهم زهد قلوبنا في هذه الدنيا اللهم افتح لنا من ابواب الدعوة اليك ما ترضى به عنا. اللهم اجعل القرآن العظيم ربيع قلوبنا ونور صدورنا وجلاء احزاننا
وذهاب همومنا. اللهم اغثنا بالايمان. اللهم اغثنا بنورك الذي ملأ اركان عرشك. اللهم اغثنا بنورك الذي ملأ صدور اوليائك وانبيائك. اللهم اغثنا بهداك. اللهم انا لا نقوى على عذابك فاغثنا بالتوبة. اللهم انا
ولا نقوى على عذابك فاغثنا بعفوك. اللهم انا لا نقوى على عذابك فاغثنا بهداك. وارزقنا حسن الخاتمة. وتب علينا يا ربنا توبة نصوحة. سبحانك اللهم وبحمدك اشهد ان لا اله الا انت استغفرك واتوب اليك

